ആഫ്രിക്ക എന്ന ഇടം (ബമാക്കോ -മൂന്ന്) – Metaphor\nആഫ്രിക്ക എന്ന ഇടം (ബമാക്കോ -മൂന്ന്)\nPrevious post: സംവാദത്തിന്റെ തത്വശാസ്ത്രം ഒന്ന്\nNext post: സംവാദത്തിന്റെ തത്വശാസ്ത്രം -രണ്ട്\nPosted July 21, 20203Comments by muhammedshameem\nവീട്ടുമുറ്റത്തൊരുക്കിയ ഫാന്റസൈസ്ഡ് കോടതിയിൽ അന്തർദ്ദേശീയ ധനകാര്യ സ്ഥാപനങ്ങളുടെ ക(പ)ടനയങ്ങളെ വിചാരണ ചെയ്യുകയാണ് സിസ്സാക്കോ. ആഫ്രിക്കൻ ചലച്ചിത്ര സൗന്ദര്യാത്മകതയുടെയും കാഴ്ചാരീതികളുടെയും എല്ലാ സാധ്യതകളുമുപയോഗിച്ചു കൊണ്ടുള്ള ഒരു ഔപചാരിക വിചാരണ തന്നെ. Mise en scène (മീസ് ഓൺ സെൻ) തന്ത്രങ്ങളിലൂടെ ഉസ്മാനേ സെംബീനെപ്പോലുള്ളവർ ആഫ്രിക്കൻ സിനിമക്ക് പരിചയപ്പെടുത്തിയ സോഷ്യൽ റിയലിസത്തെയാണ് ഇത് പ്രതിനിധീകരിക്കുന്നത്.\nഅറേഞ്ജ്‌മെന്റ്, കോംപോസിഷൻ, സെറ്റുകൾ, സാങ്കേതികപ്രവർത്തകർ, അഭിനേതാക്കൾ, വസ്ത്രങ്ങൾ, ലൈറ്റിങ്, കോസ്റ്റ്യൂംസ് എന്ന് തുടങ്ങി സകലത്തിലുമുള്ള ഘടനാപരമായ കൃത്യതയെ സൂചിപ്പിക്കുന്ന ശബ്ദമാണ് mise en scène.\nഅതായത്, പ്രേക്ഷകന്റെ കണ്ണിൽപ്പെടുന്ന സകലത്തിന്റെയും കൃത്യതയും അതിലൂടെ ഉണ്ടാക്കിയെടുക്കുന്ന വിശ്വാസ്യതയും. രൂപകൽപനയുടെ വിവിധഘടകങ്ങൾ ഉപയോഗിച്ച് കൃത്യമായ സമയം, സ്ഥലം, മാനസികാവസ്ഥ എന്നിവ സൃഷ്ടിച്ചെടുക്കുന്നതിലൂടെ, എന്നല്ല അനുവാചകന് പുതിയ ഒരു മനോനില തന്നെ നിര്‍ദ്ദേശിക്കുന്നതിലൂടെ തന്റെ സിനിമയുടെ കാഴ്ചപ്പാട് പ്രകടിപ്പിക്കാൻ സാക്ഷാത്കാരകന് സാധിക്കുന്നു.\nആഫ്രിക്ക -ചില പെയിന്റിങ്ങുകൾ\nആഫ്രിക്ക എന്ന സ്ഥാനം\nവൈവിധ്യങ്ങളുടെ ഒരു സമന്വയസ്ഥാനത്ത് നിന്നുകൊണ്ടാണ് അബ്ദറഹ്മാൻ സിസ്സാക്കോ സംസാരിക്കുന്നത്. ഓരോ നാഗരികതക്കും ഓരോ ചിന്തക്കും കൃത്യമായ സ്ഥാനവും അംഗീകാരവും നൽകുന്ന സ്ഥാനമാണത്. സ്ഥലപരമായി ആ സ്ഥാനം ആഫ്രിക്ക തന്നെയാണ്. സിസ്സാക്കോ സ്ഥാപിക്കുന്നതും അത് തന്നെ. പൂർവാധുനിക, ആധുനിക, ഉത്തരാധുനിക നാഗരികതകളിൽ അന്തർലീനമായിരിക്കുന്ന പൊസിറ്റീവ് ഉടോപ്യകളെ കണ്ടെത്തുകയും സമന്വയിപ്പിക്കുകയും അവതരിപ്പിക്കുകയും ചെയ്യുന്നു എന്നതാണ് ഉസ്മാനെ സെംബീന്റെയും സിസ്സാക്കോയുടെയുമൊക്കെ സിനിമകളുടെ പ്രത്യേകത. അതാകട്ടെ, ആഫ്രിക്ക തന്നെ ലോകത്തിന് നൽകുന്ന അമൂല്യസമ്മാനവുമാണ്.\nഅന്നിലക്ക് ആഗോളവൽക്കരിക്കപ്പെട്ട ലോകത്തെ ബഹുവിധമായ അക്രമങ്ങളെയും നീതിരാഹിത്യങ്ങളെയും മനസ്സിലാക്കുന്നതിന്റെയും ചെറുത്തു നില്‍ക്കുന്നതിന്റെയും ഏറ്റവും പ്രധാനപ്പെട്ട ഉപകരണങ്ങളിലൊന്നായിത്തീരുന്നു സിസ്സാക്കോയുടെ സിനിമയും സൗന്ദര്യശാസ്ത്രവും. അതിനുള്ള ഏറ്റവും പ്രധാനപ്പെട്ട ഇടമായി ആഫ്രിക്കയും മാറുന്നു.\nയഥാര്‍ത്ഥ ആഫ്രിക്കന് സിനിമയെയും ആഫ്രിക്കന് സൗന്ദര്യാത്മകതയെയും പ്രതിനിധീകരിക്കാനുള്ള തീവ്രാഭിലാഷത്തില് നിന്നു തന്നെയാണ് സിസ്സാക്കോയുടെ ഇമാജിനേറ്റീവ് എക്‌സലന്‍സ് ഉല്‍ഭവിക്കുന്നത്.\nഭൗതിക പ്രക്രിയകളെയും സൗന്ദര്യാത്മക സംഘര്‍ഷങ്ങളെയും കൃത്യമായി യോജിപ്പിച്ചു കൊണ്ടും എന്നാല് സങ്കല്‍പങ്ങളുടെയും പ്രത്യയശാസ്ത്രത്തിന്റെയും കെട്ടുപാടുകളും ചിന്തകളും കൂടാതെയും പോസ്റ്റ് കൊളോണിയല് ആര്‍ട്ട് സിനിമകളുടെ വ്യാഖ്യാനത്തിന് പുതിയ ഇടം കണ്ടെത്തുകയാണ് ബമാക്കോ ചെയ്യുന്നത്.\nനേരിട്ടുള്ള പ്രതിരോധമാണ് സിസ്സാക്കോയുടേത്. പുത്തന് കൊളോണിയല് അധിനിവേശ തന്ത്രങ്ങളുമായി ബന്ധപ്പെട്ട വസ്തുതകളെയും സ്ഥാപനങ്ങളെയും വ്യക്തികളെയും മറയില്ലാതെ, നേര്‍ക്കുനേരെ പേരെടുത്തു പറഞ്ഞുകൊണ്ടു തന്നെ വിചാരണ ചെയ്യുന്ന സിനിമ, സിസ്സാക്കോയുടെ കാവ്യാത്മകനിക്ഷേപത്തെയും അല്‍ഭുതകരമായി വെളിപ്പെടുത്തുന്നു. അതാകട്ടെ, നിയോലിബറല് വയലന്‍സിന് സൗന്ദര്യാത്മകമായ പ്രതിരോധം തീര്‍ക്കുകയും ചെയ്യുന്നു.\nബമാക്കോയിലെ ഒരു തെരുവ്\nഒരുപക്ഷേ അബ്ദറഹ്മാൻ സിസ്സാക്കോയുടെ വീട്ടുമുറ്റത്ത് തന്നെയാവാം ഈ സാങ്കൽപികവിചാരണക്കോടതി ഒരുക്കിയിരിക്കുന്നത്. മൗറിത്താനിയയിലാണ് ജനിച്ചതെങ്കിലും ചെറുപ്രായത്തിൽത്തന്നെ തന്റെ പിതാവിന്റെ ജന്മസ്ഥലമായ ബമാക്കോയിലേക്ക് അദ്ദേഹം കുടിയേറിയിരുന്നു.\nകോടതിയിൽ ഹാജരാവുന്ന സാക്ഷികളും അവരവരുടെ പേരുകളിൽത്തന്നെയാണ് വരുന്നത്. ആ തെരുവിലും പരിസരത്തുമായി അതേ പേരിൽത്തന്നെ ജീവിച്ചിരിക്കുന്നവരാണ് മാദൂ കെയ്ത, സാംബാ ദിയാകിത്തേ, സെഗെ ബാംബ തുടങ്ങിയവരെല്ലാം.\nചിത്രത്തിന്റെ കേന്ദ്ര തന്തുവായി വരുന്ന, മെലെയുടെയും (Aïssa Maïga) ഷകയുടെയും (Tiécoura Traoré) ദാമ്പത്യത്തകർച്ചയുമായി ബന്ധപ്പെട്ട കഥയാകട്ടെ, സാമൂഹികാവസ്ഥകളുടെ തന്നെ ഒരു പരിഛേദമായി അനുഭവപ്പെടുകയും ചെയ്യുന്നു.\nവെളുത്ത വിദേശികളുടെ വീക്ഷണകോണിലൂടെ ആഫ്രിക്കൻ ജനതയെ അവതരിപ്പിക്കുന്ന ധാരാളം സിനിമകളുണ്ട്. ഇതിന്റെ മറുപുറം, ആഫ്രിക്കൻ ജീവിതത്തിന്റെ യാഥാർത്ഥ്യം അറിയാൻ താല്‍പര്യമുള്ളവർ ഉസ്മാനെ സെംബീന്റെയോ അബ്ദറഹ്മാൻ സിസ്സാക്കോയുടെയോ ചിത്രങ്ങൾ കാണണം.\nബമാക്കോ എന്ന സിനിമക്കകത്ത് മറ്റൊരു സിനിമ അവതരിപ്പിക്കുന്നുണ്ട് സിസ്സാക്കോ. വെളുത്തവരുടെ, ഉപരിസൂചിത ഏകപക്ഷീയ വംശീയ വീക്ഷണത്തെ പ്രതിനിധാനം ചെയ്യുന്ന ഒരു സിനിമയാണത്. ടെലിവിഷനിലെ കുട്ടികളുടെ കാഴ്ച പെട്ടെന്ന് സിനിമ തന്നെയായി പ്രേക്ഷകന് മുന്നിലേക്ക് വന്ന് വീഴുകയാണ്. Death in Timbuktu എന്ന് പേരുള്ള ഈ സിനിമയിൽ ഡെനി ഗ്ലോവറും ഏലിയാ സുലൈമാനും അഭിനയിക്കുന്നു. അവരോടൊപ്പം അബ്ദറഹ്മാൻ സിസ്സാക്കോയും.\n“Globalization” poster by Leon Zernitsky\nവംശീയസമ്മിശ്രതയുള്ള, കൌബോയ്സ് എന്ന് വിളിക്കപ്പെടുന്ന ഒരു വിഭാഗം ഗൺഫൈറ്റേഴ്‌സ്, തിംബുക്തുവിലെ പൊടിപടലങ്ങൾ നിറഞ്ഞ പ്രദേശത്തെ ആക്രമിക്കുകയും പ്രദേശവാസികളെ വെടിവെച്ചു കൊല്ലുകയും ചെയ്യുകയാണ്. നിരാശാജനകമായ ഒരു സാഹചര്യത്തെ വെളിപ്പെടുത്തുന്നുണ്ട് അത്. വിദേശികളും അവരുടെ പ്രാദേശിക സഖ്യകക്ഷികളും ചേർന്ന് ആഫ്രിക്കൻ ഭൂഖണ്ഡത്തെ ചൂഷണം ചെയ്യുന്നതിനെയും അത് അടയാളപ്പെടുത്തുന്നു.\nഡെത്ത് ഇന് തിംബുക്തുവാണല്ലോ ബമാക്കോയിലെ സിനിമയ്ക്കുള്ളിലെ സിനിമ. മാലിയിലെ പ്രധാന നഗരമാണ് തിംബുക്തു. അതിശയകരമായ യാദൃഛികത എന്ന് പറയട്ടെ, ഒന്നുരണ്ട് കൂട്ട് സംരംഭങ്ങളും ഒരു ഷോട് ഫിലിമും ഒഴിച്ചാൽ ബമാക്കോയ്ക്ക് ശേഷം സിസ്സാക്കോ സംവിധാനം ചെയ്ത സിനിമയുടെ പേരും തിംബുക്തു എന്നായിരുന്നു. 2014ൽ പുറത്തിറങ്ങിയ ആ ചിത്രമാകട്ടെ, തിംബുക്തു നഗരത്തെ ഐ.എസ്.ഐ.എൽ തീവ്രവാദികൾ കീഴ്‌പ്പെടുത്തിയതിന്റെ പശ്ചാത്തലത്തിലാണ് കഥ പറയുന്നത്.\nഈ സ്വകാര്യവൽകൃതലോകത്ത് അങ്ങേയറ്റം നിഷ്ഠുരമായ ഒന്നാണ് ലോകബാങ്കെന്നും കറുത്തവർക്ക് വേണ്ടി അതൊന്നും ചെയ്യുന്നില്ലെന്നും വാദിച്ച വക്കീൽ ബൌർദൻ ഇങ്ങനെ തുടർന്നു.\n”ധനകാര്യ മൂലധനവാഴ്ചയുടെ (finance capitalism) ട്രോജൻ കുതിരയെന്ന നിലയ്ക്ക് അതിനങ്ങനെയാവാനേ പറ്റൂ. മൂലധനശക്തികൾ പ്രകടിപ്പിക്കുന്ന കരുണയും പ്രഖ്യാപിക്കുന്ന സഹായവും കപടമാണ്. വികസിത രാജ്യങ്ങളിൽപ്പോലും അഞ്ചുവയസ്സിൽ താഴെയുള്ള രണ്ടുലക്ഷത്തോളം കുഞ്ഞുങ്ങൾ രോഗബാധയിൽ മരിക്കുന്നതിന്റെ പേരിൽ പാരീസിലെ ഒരു സെമിനാറിൽ മുതലക്കണ്ണീരൊഴുക്കിയ പോൾ വോൾഫോവിറ്റ്‌സ് ലക്ഷക്കണക്കിന് കുഞ്ഞുങ്ങളെ കൊന്നുതള്ളിയ ഇറാഖ് ആക്രമണത്തിന് പിന്നിലെ മുഖ്യസൂത്രധാരനായിരുന്നു.”\nനവമുതലാളിത്തത്തിനും സാമ്രാജ്യത്വത്തിനുമെതിരെയുള്ള സിസ്സാക്കോയുടെ വിമർശം തുറന്നതും മൂർച്ചയേറിയതുമാണ്.\nഒരു അമേരിക്കൻ നിയോ കൺസർവേറ്റീവ് പൊളിറ്റിക്കൽ സയന്റിസ്റ്റും ഡിപ്ലൊമാറ്റുമായ പോൾ ഡണ്ടസ് വോൾഫോവിറ്റ്‌സ് (Paul Dundes Wolfowitz) ലോകബാങ്കിന്റെ പ്രസിഡന്റും യു.എസ് പ്രതിരോധ വകുപ്പിലെ ഡെപ്യൂട്ടി സെക്രട്ടറിയുമായിരുന്നു. അമേരിക്കൻ എന്റർപ്രൈസസ് ഇന്‍സ്റ്റിറ്റ്യൂട്ടിലെ വിസിറ്റിങ് സ്‌കോളറുമാണ് അദ്ദേഹം.\n1992ൽ വോൾഫോവിറ്റ്‌സ് സമർപ്പിച്ച പ്രതിരോധ ആസൂത്രണ മാർഗനിർദ്ദേശങ്ങൾ വോൾഫോവിറ്റ്‌സ് ഡോക്ട്രൈൻ എന്നറിയപ്പെടുന്നു. മറ്റ് രാജ്യങ്ങളിലെ സ്വേഛാധിപതികൾ സൂപർ പവർ പദവിയിലേക്ക് ഉയരുന്നത് തടയുന്നതിന് എന്ന പേരിൽ അവതരിപ്പിച്ച, യൂനിലാറ്ററലിസത്തിന്റെയും (ഏകപക്ഷീയനടപടികളുടെ തത്വശാസ്ത്രം) പ്രീ എംപ്റ്റീവ് മിലിറ്ററി നടപടികളുടെയും സിദ്ധാന്തമായിരുന്നു വോൾഫോവിറ്റ്‌സ് ഡോക്ട്രൈൻ.\nഇറാഖ് ആക്രമണത്തിന്റെ ആദ്യകാല വക്താവായിരുന്ന വോൾഫോവിറ്റ്‌സ് യുദ്ധത്തിന്റെ മുഖ്യശിൽപിയായി അറിയപ്പെട്ടു. എന്നാൽ ആക്രമണത്തെത്തുടര്‍ന്നുണ്ടായ ആഭ്യന്തരയുദ്ധത്തിന്റെയും കലാപത്തിന്റെയും ഉത്തരവാദിത്തത്തെ അദ്ദേഹം നിഷേധിക്കുകയും ചെയ്തു.\n“ബാങ്കിന്റെ വായ്പ ആക്രാമകവും അന്യായവുമായ സ്വഭാവവിശേഷങ്ങളുള്ളതാണ്.”\nവാദിഭാഗത്തുള്ള കറുത്തവർഗക്കാരിയായ വക്കീൽ പറഞ്ഞു: ”നമുക്കൊരിക്കലുമത് വീട്ടിത്തീർക്കാനാവില്ല. അത് നമ്മുടെ സാമ്പത്തിക വ്യവസ്ഥയെ തകർത്തു. നമ്മുടെ ശേഷികളെയും വിഭവങ്ങളെയും ഊറ്റിയെടുക്കുകയും ചെയ്തു.”\nമറ്റുചില വസ്തുതകൾ കൂടി അവർ നിരത്തുന്നുണ്ട്.\nസ്വകാര്യവൽക്കരണം കാര്യക്ഷമത കൂട്ടുമെന്ന് വാദിക്കപ്പെടാറുണ്ടല്ലോ. എന്നാൽ ആരോഗ്യരംഗത്തെ സ്വകാര്യവൽക്കരണത്തിന് ശേഷം 2005 ജൂണിനും സെപ്റ്റംബറിനുമിടയിൽ, എന്നോ നിർമാർജനം ചെയ്യപ്പെട്ട മധ്യകാല രോഗമായ കോളറ ബാധിച്ച് 42,000 പേർ മരണമടഞ്ഞു. വില വർധിച്ചതോടെ സാധാരണക്കാർക്ക് മരുന്നുകൾ വാങ്ങാൻ പറ്റാതായി.\nവിദ്യാഭ്യാസം സ്വകാര്യവൽക്കരിക്കപ്പെട്ടപ്പോൾ നമ്മുടെ കുഞ്ഞുങ്ങളിൽ മൂന്നിൽ രണ്ടു പേർ നിരക്ഷരരായി. ഇപ്പോൾ ഗതാഗതവും ഊർജവും വാർത്താവിനിമയവും പോലും സ്വകാര്യവൽക്കരിക്കപ്പെടുന്നതോടെ പൊതു ഇടങ്ങളും സ്രോതസ്സുകളും പൂർണമായും നഷ്ടപ്പെടുന്നു. രാഷ്ട്രത്തിന്റെ സ്വയം നിർണയാവകാശം തന്നെ ഇല്ലാതാവുന്നു. വെള്ളവും മറ്റ് സ്രോതസ്സുകളും പോലും അന്യാധീനമാവുന്നു.\nകറുത്ത വര്‍ഗക്കാരിയായ വക്കീൽ വിശദീകരിക്കുന്നു: ”നമ്മുടെ നദികൾ.. ജോലിബ (നൈജർ നദി), സെനെഗൽ, സാംബേസി, ലിംപോപോ…. എല്ലാം സ്വകാര്യസ്വത്തുക്കളായി. നമ്മുടെ കഥകളും ഇതിഹാസങ്ങളും പാരമ്പര്യവുമാണ് നമുക്ക് നഷ്ടപ്പെടുന്നത്. നമ്മുടെ സംസ്‌കാരത്തിന്റെ ശവസംസ്‌കാരമാണ് നടന്നുകൊണ്ടിരിക്കുന്നത്.”\nനൈജർ (ജോലിബ) നദി. ആഫ്രിക്കൻ വൻകരയിലെ ഏറ്റവും വലിയ മൂന്നാമത്തെ നദി. (നൈൽ, കോംഗോ എന്നിവയാണ് ഒന്നും രണ്ടും സ്ഥാനത്ത്).\nപേറ്റന്റ് നിയമങ്ങൾ പൗരന്റെ അടിസ്ഥാനാവകാശങ്ങളെപ്പോലും നഷ്ടപ്പെടുത്തിയതായും കാണാം. കോടതിയിൽ സെഗെ ബാബംബയെന്ന കര്‍ഷകന് ഇങ്ങനെ ചോദിക്കുന്നുണ്ട്: ”എന്തുകൊണ്ട് എന്നെ വിത്തുപാകാനനുവദിക്കുന്നില്ല? അഥവാ, വിത്തുപാകിയാൽ വിളവെടുക്കാൻ വിടുന്നില്ല? ഇനി വിളവെടുത്തെന്നിരിക്കട്ടെ, അത് ഭക്ഷിക്കാനെനിക്കെന്തുകൊണ്ടു പാടില്ല?”\nജി 8 രാജ്യങ്ങളുമായും ഈ സ്ഥാപനങ്ങളുമായും (ബാങ്കും നിധിയും) നാൽപത്തഞ്ച് വർഷത്തോളമായി തങ്ങൾ നിലനിർത്തുന്ന ബന്ധം തങ്ങളെ വികസന മുരടിപ്പിലാണെത്തിച്ചതെന്ന് പ്രഫസർ വാദിച്ചു. പോഷകാഹാരക്കുറവ്, അനാരോഗ്യം, നിരക്ഷരത, തൊഴിൽരാഹിത്യം….. അന്തസ്സാർന്ന ജീവിതം തന്നെ അസാധ്യമാകുന്നു. ഭരണകൂടങ്ങൾ താറുമാറാകുന്നു. രാഷ്ട്രം തനിക്കൊന്നും തന്നില്ലെന്ന് മാദൂകെയ്ത പറയുമ്പോൾ, മൂന്നിൽ രണ്ട് ലോകത്തുള്ള ജനാധിപത്യ സംവിധാനങ്ങളിൽ ഒരു പൗരൻ തനിക്ക് യാതൊരു പ്രയോജനവുമില്ലാത്ത ഒരു ഘടനയെയാണ് നിലനിർത്തേണ്ടി വരുന്നത്, അതിനു വേണ്ടിയാണ് വോട്ടുചെയ്യേണ്ടത് എന്ന അർത്ഥമാണുള്ളത്.\nകമ്പോളത്തിന്റെ യുക്തിയും ധര്‍മനീതിയും\nരോഗിയായ ഒരാൾ ‘ബമാക്കോ’യിലെ ഒരു പ്രധാന കഥാപാത്രമാണ്. വാദിഭാഗത്തുള്ള കറുത്ത പെൺ വക്കീൽ അയാളെപ്പറ്റി പറയുന്നുണ്ട്.\nഉദാരീകരണം അവശ്യമരുന്നുകളെപ്പോലും സാധാരണക്കാർക്ക് അപ്രാപ്യമാക്കി.\nഇതിനും കമ്പോളത്തിന് ന്യായമുണ്ട്. ഉൽപന്നം വാങ്ങാനും വാങ്ങാതിരിക്കാനും സ്വാതന്ത്ര്യമുണ്ടല്ലോ? എന്നാല്, മരുന്നു വാങ്ങാതിരിക്കാനുള്ള സ്വാതന്ത്ര്യമെന്നാലെന്താണ്? ഒന്നുകില് കൂടിയ വിലയ്ക്ക് മരുന്നു വാങ്ങി കമ്പോളത്തിന്റെ ചൂഷണത്തിനിരയാവുക; അല്ലെങ്കിൽ മരിക്കുക. ഇതാണ് ഉപഭോക്താവിന്റെ സ്വാതന്ത്ര്യം.\nകമ്പോളം അതിന്റെ ധർമനീതി സ്വയം തീരുമാനിക്കുകയാണ്.\nക്രയശേഷിയുള്ളവന്റെ കൂടെ മാത്രമേ കമ്പോളം നില്‍ക്കൂ. അങ്ങനെയാണ് പാവപ്പെട്ടവരെ ഒഴിവാക്കിക്കൊണ്ടുള്ള വികസന മുൻഗണനാക്രമങ്ങൾ രൂപപ്പെടുന്നത്. സാധാരണക്കാരന്റെ അതിജീവനം രാഷ്ട്രത്തിന്റെ വികസനനയത്തിന്റെ ലക്ഷ്യമാവേണ്ടതാണ്. അതാണ് ജനകീയ വികസനം. നമ്മുടെ രാഷ്ട്രീയ സാംസ്‌കാരിക രംഗങ്ങളിൽ ജനകീയമെന്നാല് ജനപക്ഷമെന്നല്ല, ജനപ്രിയം എന്നത്രേ അർത്ഥം.\nഈ ജനപ്രിയതക്കാധാരമായി വർത്തിക്കുന്ന അഭിനിവേശങ്ങളാകട്ടെ, മൂലധനത്തിന്റെ നിർമിതിയും. കമ്പോളം നിർമിക്കുന്ന വ്യാജ അഭിനിവേശങ്ങളിൽ ജനവികാരങ്ങളെ തളച്ചിട്ട്, ജനവിരുദ്ധമായ വികസനം നടപ്പാക്കാനാണ് ആഗോളീകൃത ഭരണകൂടങ്ങൾ ശ്രമിക്കുന്നത്.\nഈ അഭിനിവേശങ്ങളുടെ കുത്തൊഴുക്കിൽ പ്രാദേശിക സമ്പദ് വ്യവസ്ഥകളും നാട്ടുശീലങ്ങളും തകരുന്നു. ഈ മത്സരത്തിൽ അതിജീവനം അസാധ്യമാകുന്ന കർഷകരും പ്രാദേശിക സാമൂഹിക ഘടനയിലെ ഭക്ഷ്യോൽപാദകരും ഭൂമിയിൽ നിന്ന് നിഷ്‌കാസിതരാകുന്നു. പല ഭക്ഷ്യവസ്തുക്കളും (നമ്മുടെ നാട്ടിലെ താള്, തകര, വാഴപ്പിണ്ടി, കാച്ചിൽ, കിഴങ്ങ് തുടങ്ങിയവ ഉദാഹരണം) കേവലം കളകളായി മാറി. ഭക്ഷണത്തിന് കമ്പോളത്തെ ആശ്രയിച്ചേ മതിയാവൂ എന്നുവന്നു.\nഐ.എം.എഫ് വായ്പക്ക് വേണ്ടി ഇറക്കുമതി നിയന്ത്രണം എടുത്തുകളഞ്ഞതിനെത്തുടർന്നാണ് ഹെയ്തി ദാരിദ്ര്യത്തിലേക്ക് കൂപ്പുകുത്തിയത്. മണ്ണുകുഴച്ച് ഉപ്പുചേര്‍ത്ത് എണ്ണയിൽ വറുത്ത് തിന്നേണ്ടി വന്നു അവര്‍ക്ക്.\nപ്രായപൂര്‍ത്തിയെത്തിയ രണ്ടുപേരും രണ്ട് കൗമാരക്കാരുമടങ്ങിയ ശരാശരി അമേരിക്കൻ കുടുംബം ഒരാഴ്ചത്തെ ഭക്ഷണത്തിന് ശരാശരി 341.98 ഡോളർ ചെലവാക്കുന്നു. ഇത് ജര്‍മനിയിൽ 500ഉം ജപ്പാനിൽ 317.25ഉം ഡോളറാണ്. എന്നാൽ ഇക്വഡോറിൽ പ്രായപൂര്‍ത്തിയായ നാലുപേരും അഞ്ച് കൗമാരക്കാരുമടങ്ങുന്ന ശരാശരി കുടുംബത്തിന്റെ ഒരാഴ്ചത്തെ ഭക്ഷണച്ചെലവ് 31.55 ഡോളർ മാത്രം. ആഫ്രിക്കയിലെ ഛാഡിൽ യഥാക്രമം മൂന്നും മൂന്നും പേരടങ്ങുന്ന കുടുംബത്തിന്റെ ചെലവ് 1.23 ഡോളർ. ഭൂട്ടാനിൽ ശരാശരി കുടുംബം ഏഴ് മുതിര്‍ന്നവരും ആറ് കുട്ടികളുമാണ്. അവരുടെ ചെലവ് 5.03 ഡോളർ.\nനിലനില്‍പിനു വേണ്ടിയുള്ള പോരാട്ടത്തിന്റെ അനിവാര്യത\nഐ.എം.എഫും ലോകബാങ്കുമില്ലാത്ത ഒരു ലോകത്തെ സങ്കൽപിക്കാൻ പോലും സാധിക്കുമോ എന്ന് വക്കീൽ ചോദിച്ചപ്പോൾ പ്രഫസറുടെ ഉറച്ച മറുപടി, ‘തീര്‍ച്ചയായും’ എന്നായിരുന്നു. സാക്ഷിവിസ്താരത്തിൽ ആദ്യം അവസരം നിഷേധിക്കപ്പെട്ട വൃദ്ധൻ വാക്കുകളുടെ കരുത്തിനെപ്പറ്റി പറയുന്നുണ്ട്. ബാങ്കിന് വേണ്ടി സംസാരിച്ച വക്കീലിനോടുള്ള അലക്കുകാരി സ്ത്രീയുടെ കലഹം, വിധേയപ്പെടുന്ന ഔദ്യോഗിക സംവിധാനങ്ങൾക്ക് നേരെയുള്ള പ്രതിഷേധമാണ്.\nനാം എന്തു ചെയ്യണം എന്ന് ബമാക്കോയിലെ എഴുത്തുകാരി വിവരിക്കുന്നു: ”എന്റെ ശബ്ദം കേവലം സബ്‌സിഡികൾക്ക് വേണ്ടിയുള്ളതല്ല, മാലിയെപ്പോലൊരു രാജ്യത്തിന്റെ ശരിയായ സാധ്യതകൾക്ക് വേണ്ടിയുള്ളതാണ്. മാലി അതിന്റെ താൽപര്യപ്രകാരം ഉത്പാദിപ്പിക്കുകയും അതിന്റെ നിലനിൽപിനായി സമ്പാദിക്കുകയും വേണം. ആഫ്രിക്കയെ ഒരുമിച്ച് മുന്നോട്ടു നയിക്കാനുള്ള കരുത്ത് നേടണം.”\nസാമ്രാജ്യ ശക്തികളുടെ മറ്റു ചില തന്ത്രങ്ങളും നാം കാണുന്നു. ബാങ്ക് വക്കീലായ വെള്ളക്കാരൻ റപ്പപോർട്, ഇപ്പോൾ ഇതൊന്നുമല്ല, മറിച്ച് ഭീകരവാദത്തിനെതിരെ പോരാടേണ്ടതിന്റെ ആവശ്യകതയെപ്പറ്റിയാണ് ചർച്ച ചെയ്യേണ്ടതെന്നു പറയുന്നു. ഇതു തന്നെയാണല്ലോ അമേരിക്കയുടെ ഭീകരവാദ വിരുദ്ധ യുദ്ധത്തിന്റെയും രാഷ്ട്രീയം.\nആഗോളവൽക്കരണം ലോകത്ത് ദുരിതങ്ങൾ വിതയ്ക്കുന്നു. അതിന്റെ ഗുണവശങ്ങളെന്ന് ‘സങ്കല്‍പിക്ക’പ്പെടുന്ന ചില കാര്യങ്ങളുയര്‍ത്തിക്കാട്ടി ആ ദുരിതങ്ങളെ മറച്ചുപിടിക്കാനാവില്ല. ലോകമെമ്പാടും മൂലധനാധീശത്വത്തിനെതിരെ നടക്കുന്ന പോരാട്ടങ്ങളുടെ കാര്യത്തിൽ നിലപാട് സ്വീകരിക്കാനും പ്രഖ്യാപിക്കാനും നമ്മെ നിർബ്ബന്ധിതരാക്കുന്നുണ്ട് ബമാക്കോ എന്ന സിനിമ.\nതരാന Abderrehmane Sissako അബ്ദറഹ്മാൻ സിസ്സാക്കോ ആഗോളവൽക്കരണം ആഫ്രിക്ക ആസ്വാദനം ബമാക്കോ സിനിമ Bamako\nPingback: ആഫ്രിക്ക എന്ന ഇടം (ബമാക്കോ -മൂന്ന്) — Metaphor | Mon site officiel / My official website


ആദ്യ മുസ്ലിം കഥകളി സംഗീതജ്ഞന്റെ ജീവിതകഥ പറയുന്ന ചിത്രം ‘കലാമണ്ഡലം ഹൈദരാലി’ നീസ്ട്രീമില് എത്തി – Newscom – Malayalam News\nകഥകളി സംഗീതജ്ഞന് കലാമണ്ഡലം ഹൈദരാലിയുടെ ജീവിതകഥ പറയുന്ന ചിത്രം ‘കലാമണ്ഡലം ഹൈദരാലി’ നീസ്ട്രീമിലെത്തി. ദൈവം എന്നാല് സ്നേഹം ആണെന്ന് പാടിയ മഹാഗായകന് ആയിരുന്നു കലാമണ്ഡലം ഹൈദരാലി. ജാതി – മത – വര്‍ണ്ണ വിവേചനങ്ങള്‍ക്ക് അതീതമാണ് കലയെന്ന് തെളിയിച്ച യഥാര്‍ത്ഥ കലാകാരന് ആയിരുന്നു അദ്ദേഹം. കഥകളി രംഗത്ത് പ്രവര്‍ത്തിച്ച കലാകാരന്റെ മതേതരത്വം നിറഞ്ഞ ജീവിതത്തെ അവതരിപ്പിക്കുന്ന ചിത്രത്തിന്റെ സംവിധാനം നിര്‍വ്വഹിച്ചിരിക്കുന്നത് കിരണ് ജി നാഥാണ്. തൃശ്ശൂര് ജില്ലയിലെ ഒരു ചെറിയ ഗ്രാമത്തില് നിന്നും വരുന്ന ഹൈദര് എന്ന ബാലന് പിന്നീട് ലോകപ്രശസ്തനായ കലാമണ്ഡലം ഹൈദരാലിയായി മാറുന്നതാണ് ചിത്രത്തിന്റെ ഇതിവൃത്തം.\nകഥകളി സംഗീതത്തിന് പുതിയ മാനങ്ങള് നല്‍കിയ ഹൈദരാലി ഹൈന്ദവര്‍ക്ക് മേധാവിത്വം ഉണ്ടായിരുന്ന ഈ രംഗത്ത് എത്തിയ ആദ്യ മുസ്ലിം ആയിരുന്നു. കഥകളിയ്ക്ക് ഉണ്ടായിരുന്ന ജാതിയുടെയും മതത്തിന്റെയും അതിര്‍വരമ്പുകള് തകര്‍ത്തെറിഞ്ഞ് ചരിത്രത്തില് സ്ഥാനം നേടിയ അപൂര്‍വ്വ പ്രതിഭയാണ് കലാമണ്ഡലം ഹൈദരാലി. വേധാസ് ക്രിയേഷന്റെ ബാനറില് വിനീഷ് മോഹനാണ് ചിത്രം നിര്‍മ്മിച്ചിരിക്കുന്നത്.\nകഥകളി സംഗീതത്തിന് തനതായ ഒരു മുഖം നല്‍കിയ ജനകീയ കലാകാരനാണ് കലാമണ്ഡലം ഹൈദരാലി. രഞ്ജി പണിക്കരാണ് ചിത്രത്തില് ഹൈദരാലിയുടെ വേഷം അവതരിപ്പിക്കുന്നത്. അശോകന്, ടി.ജി. രവീന്ദ്രനാഥന്, പാരിസ് ലക്ഷ്മി, മീര നായര്, നിഖില് രഞ്ജി പണിക്കര് എന്നിവരാണ് ചിത്രത്തിലെ മറ്റു കഥാപാത്രങ്ങളെ അവതരിപ്പിക്കുന്നത്. ചിത്രത്തിന്റെ തിരക്കഥ എഴുതിയിരിക്കുന്നത് അജു കെ നാരായണനാണ്. ഛായാഗ്രഹണം എം.ജെ. രാധാകൃഷ്ണനും, എഡിറ്റിങ്ങ് മിഥുന് മുരളിയും, സംഗീതം അനില് ഗോപാലും, കോട്ടയ്ക്കല് മധുവും നിര്‍വ്വഹിച്ചു. കലാമണ്ഡലം വിമല, കലാമണ്ഡലം ഗണേശന് എന്നിവരാണ് നൃത്ത സംവിധാനം നടത്തിയത്.\nTags: Biopic Kadhakali Kalamanadalam Hyderali Neestream


ഒരു ഗ്രാമം തന്നെ നിശ്ചലമാകുന്ന ആ ദിവസത്തെ കാഴ്ചകള് തേടി ഭീതിയുണര്‍ത്തുന്ന പാതകളിലൂടെ... | Badrinath Travel| Badrinath Trekking| Spiritual Travel| Incredible India| Mathrubhumi Yathra\nAug 12, 2020, 07:23 PM IST\nകടുത്ത മഞ്ഞുവീഴ്ചയ്ക്ക് മുന്‍പായി ഒരു കെടാവിളക്ക് കത്തിച്ചുവെച്ച് വരുന്ന ആറുമാസക്കാലം ഭഗവാന് ദേവകള് പൂജചെയ്യും എന്ന വിശ്വാസത്തില് അമ്പലമടച്ച് ഒരു ഗ്രാമം മുഴുവന് ഒഴിഞ്ഞുപോകുന്ന സ്ഥലമാണ് ബദ്രിനാഥ്.\n# എഴുത്തും ചിത്രങ്ങളും: ബിനോയ് മാരിക്കല്\nതികച്ചും യാദൃച്ഛികമായാണ് ബദ്രിനാഥ് ക്ലോസിങ് സെറിമണിയില് പങ്കെടുക്കുന്നതിനുള്ള ഒരു പോസ്റ്റ് ശ്രദ്ധയില്‍പ്പെടുന്നത്. അപ്പോള് തോന്നിയ ഉള്‍വിളിയില് ആ യാത്രയില് പങ്കെടുക്കണമെന്ന് മനസ്സ് പറഞ്ഞു. കടുത്ത മഞ്ഞുവീഴ്ചയ്ക്ക് മുന്‍പായി ഒരു കെടാവിളക്ക് കത്തിച്ചുവെച്ച് വരുന്ന ആറുമാസക്കാലം ഭഗവാന് ദേവകള് പൂജചെയ്യും എന്ന വിശ്വാസത്തില് അമ്പലമടച്ച് ഒരു ഗ്രാമം മുഴുവന് ഒഴിഞ്ഞുപോകുന്ന സ്ഥലമാണ് ബദ്രിനാഥ്. 2019 നവംബര് പതിനേഴാം തീയതിയായിരുന്നു അമ്പലം അടയ്ക്കുന്ന ചടങ്ങ്. ആ ചടങ്ങിന് സാക്ഷ്യംവഹിക്കാനുള്ള അവസരം ലഭിച്ചത് തീര്‍ത്തും അപ്രതീക്ഷിതമായാണ്.\nഉത്തരാഖണ്ഡിലെ ചമോലി ജില്ലയില് ഹിമാലയന് മലനിരകളില് ഗംഭീരങ്ങളായ നര്, നാരായണ പര്‍വതങ്ങള്‍ക്കിടയില് ബദ്രിനാഥ് ക്ഷേത്രം സ്ഥിതിചെയ്യുന്നു. നീലകണ്ഠ് കൊടുമുടിക്ക് താഴെ 10850 അടി ഉയരത്തില് അളകനന്ദ നദിക്കരയില് തപ്തകുണ്ഠ എന്ന ചൂടുള്ള നീരുറവയ്ക്ക് മുകളില് തലയെടുപ്പോടെ നില്‍ക്കുകയാണ് ഈ പുണ്യക്ഷേത്രം. വിഷ്ണുവിന്റെ ആരാധനാലയങ്ങളില് മുന്‍നിരയിലുള്ള പഞ്ചബദ്രി ക്ഷേത്രങ്ങളിലൊന്നായ ബദ്രിനാഥ് വൈഷ്ണവരുടെ 108 ദിവ്യദേശങ്ങളില് ഒന്നുമാണ്. ഇന്ത്യയുടെ നാല് കോണുകളിലായി സ്ഥിതിചെയ്യുന്ന ചാര്‍ധാം എന്നറിയപ്പെടുന്ന നാല് ദിവ്യദേശങ്ങളില് ഒന്നാണ് ആദിനാഥ് ക്ഷേത്രം (വടക്ക് ബദ്രിനാഥ്, കിഴക്ക് പുരി ജഗന്നാഥ ക്ഷേത്രം, പടിഞ്ഞാറ് ദ്വാരകയിലെ വാരകാധീശ ക്ഷേത്രം, തെക്ക് രാമേശ്വരം). ഹിമാലയത്തിലെ ചോട്ട ചാര്‍ധാം എന്നറിയപ്പെടുന്ന നാല് തീര്‍ഥാടനകേന്ദ്രങ്ങളിലും പ്രധാനപ്പെട്ട സ്ഥാനം ബദ്രിനാഥിനുണ്ട്. ജീവിതത്തില് ഒരിക്കല് ബദ്രിനാഥ് സന്ദര്‍ശിക്കുന്ന വ്യക്തി ആത്മീയതയുടെ ഏറ്റവും ഉയര്‍ന്ന സ്ഥാനം കൈവരിക്കുമെന്നാണ് വിശ്വാസം.\nവെളുപ്പിന് കൊച്ചിയില് നിന്ന് ഡല്‍ഹിയിലേക്ക്, അവിടെനിന്ന് ഹരിദ്വാറിലേക്ക് അഞ്ചുമണിക്കൂര് ബസ് യാത്ര. ഉച്ചതിരിഞ്ഞ് രണ്ടുമണിയോടെ ഹരിദ്വാറില് എത്തി. കേരളത്തിലെ പല സ്ഥലങ്ങളില്‍നിന്നുള്ള 12 പേരാണ് ബദ്രിനാഥിലേക്കുള്ള സഹയാത്രികര്. എല്ലാവരും എത്തു ന്നതേയുള്ളൂ. ഒന്ന് ഫ്രഷായി ചെറിയൊരു വിശ്രമം. പിന്നീട് ഞങ്ങള് ഹരിദ്വാറിന്റെ വഴികളിലൂടെ നടക്കാന് ഇറങ്ങി. ആറു മണിയോടെ ഗംഗ ആരതി നടക്കുന്ന 'ഹര് കി പുരി'യിലെത്തി. കുറച്ചു മിനിറ്റുകള്‍ക്കുശേഷം തിരക്ക് കൂടിവന്നു. വളണ്ടിയേഴ്‌സ് എല്ലാവരെയും ഗംഗയുടെ പടവുകളിലേക്ക് ഇരുത്തി കൂട്ടത്തില് സംഭാവനയും വഴിപാടും ഒക്കെ രസീതാക്കുന്നു. ഭക്തിസാന്ദ്രമായ ആരതി തൊഴുത് കുറച്ചു നേരം ഗംഗാതീരത്ത് അലഞ്ഞു തിരിഞ്ഞ് ഭക്ഷണവും കഴിച്ച് തിരികെ റൂമിലെത്തി. നാളെ അതിരാവിലെ യാത്ര തുടങ്ങേണ്ടതുണ്ട്.\nപിറ്റേന്ന് വെളുപ്പിന് മൂന്നു മണിയോടെ ഓരോരുത്തരായി എഴുന്നേറ്റ് ഒരുക്കങ്ങള് തുടങ്ങി. ഹരിദ്വാറിലെ അയ്യപ്പക്ഷേത്രത്തില് തൊഴുത് അഞ്ചുമണിയോടെ ബദ്രിനാഥിലേക്കുള്ള യാത്ര തുടങ്ങി. ഹരിദ്വാറില്‍നിന്ന് ബദ്രിനാഥിലേക്കുള്ള 320 കിലോമീറ്ററോളം ദൂരം താണ്ടാന് ഏകദേശം 15 മണിക്കുറില് കൂടുതല് എടുക്കും. ടെമ്പോട്രാവലറിന്റെ മുന്‍സീറ്റില് തന്നെ ഇടംപിടിച്ചു. ഹരിദ്വാറില് നിന്ന് ഏകദേശം 25 കിലോമീറ്റര് പിന്നിട്ട് ഋഷികേശില് എത്തി. വെളുപ്പിനുള്ള മഞ്ഞില് മുങ്ങി നില്‍ക്കുന്ന രാം ഝൂലെയും ലക്ഷ്മണ് ഝൂലെയും കടന്ന് മുന്നോട്ടു പോകുന്തോറും വഴി യില് തിരക്ക് കുറഞ്ഞുതുടങ്ങി. ഒരു മലയില്‍നിന്ന് അടുത്ത മലയിലേക്ക്, പിന്നെ മറ്റൊന്നിലേക്ക്, അങ്ങനെ വളഞ്ഞുപുളഞ്ഞ് പോകുന്ന വഴികള്. കൂട്ടായി ഗംഗാനദിയും. ചിലപ്പോള് അടുത്ത്, ചിലപ്പോള് വളരെ അടിയില്, ചിലപ്പോള് അങ്ങകലെ മലകള്‍ക്ക് വലംവെച്ച് കടുംപച്ച നിറത്തില് ഒഴുകുന്നു. പ്രഭാതഭക്ഷണത്തിനുശേഷം ശിവപുരിയില് സപ്തര്‍ഷികളില് ഒരാളായ വസിഷ്ഠമുനി ധ്യാനിച്ചിരുന്ന വസിഷ്ഠഗുഹ കാണാനിറങ്ങി. റോഡില്‍നിന്ന് ചെറിയ വഴിയിലൂടെ താഴേക്കിറങ്ങി ഇടതുവശത്തായി കുറച്ച് പശുക്കളും അവയ്ക്കുള്ള ഷെഡുകളും അവിടത്തെ അന്തേവാസികള്‍ക്ക് താമസിക്കാനുള്ള വീടുകളും ഉണ്ട്. കുറച്ചുകൂടി മുന്നോട്ട് നടന്നാല് ഗുഹാകവാടത്തില് എത്താം. കുത്തനെ ഉയര്‍ന്നു നില്‍ക്കുന്ന പാറക്കെട്ടുകള്‍ക്ക് കീഴെ പടര്‍ന്നുപന്തലിച്ചുനില്‍ക്കുന്ന അത്തിമരത്തിന് ചുവട്ടിലായി ആസ്ബസ്റ്റോസ് ഷീറ്റ് മേഞ്ഞ ചെറിയ ഒരു മണ്ഡപം. മണ്ഡപത്തിന്റെ ഉള്ളിലേക്ക് കടന്നാല് ഒരു ഭാഗം ഗ്രില് ഇട്ട് അടച്ചിരിക്കുന്നു, ചെറിയൊരു വാതിലും കാണാം. ഉച്ചവരെയേ ഗുഹയിലേക്ക് പ്രവേശനമുള്ളൂ. വാതിലിലൂടെ അകത്തേക്ക് കയറിയാല് മുന്നില് ഇരുട്ടു മാത്രം. മുന്നോട്ട് സൂക്ഷിച്ച് നടന്നില്ലെങ്കില് തല മുകളില് ഇടിക്കും. അകത്തേക്ക് കടന്നാല് ഇരുട്ടിന്റെ അറ്റത്ത് എണ്ണവിളക്കിന്റെ പ്രകാശത്തില് ശിവലിംഗം കാണാം. എണ്ണയുടെയും പുഷ്പങ്ങളുടെയും നേര്‍ത്ത സുഗന്ധം പരക്കുന്ന ശാന്തമായ അന്തരീക്ഷം നമ്മുടെ മനസ്സിനെയും ശരീരത്തേയും വിവരണാതീതമായ അനുഭൂതിയില് എത്തിക്കും.\nതിരക്കില്ലെങ്കില് സന്ദര്‍ശകര്‍ക്ക് കുറച്ചുനേരം ഗുഹയിലിരുന്ന് ധ്യാനിക്കാം. ശിവലിംഗത്തിന് പുറകില് ഗുഹയ്ക്ക് ഇനിയും നീളമുണ്ടെന്ന് പറയ പ്പെടുന്നു. ഗുഹയില്‍നിന്ന് പുറത്തിറങ്ങി ഗംഗാതീരത്തേക്ക് നടക്കാം. ഉരുളന്‍കല്ലുകള് നിറഞ്ഞ തീരത്ത് കൂടെ നടന്ന് അരുന്ധതി ഗുഹയും കണ്ട് ഞങ്ങള് ഗംഗയിലേക്ക് ഇറങ്ങി. അകലെനിന്ന് നോക്കുമ്പോള് പച്ചനിറമാണെങ്കിലും അടുത്തെത്തിയപ്പോള് നല്ല തെളിഞ്ഞവെള്ളം. ആ തണുപ്പിലും ഒന്ന് മുങ്ങിക്കുളിക്കാതിരിക്കാന് ആ തെളിനീര് അനുവദിച്ചില്ല. തിരിച്ചുകയറി യാത്ര തുടങ്ങി. കുറച്ചുകഴിഞ്ഞപ്പോള് വണ്ടികള് നിരനിരയായി കിടക്കുന്നു. റോഡ് ബ്ലോക്ക് ആണ്.\nഹരിദ്വാര്-ബദ്രിനാഥ് റൂട്ടില് ഉടനീളം പണികള് നടന്നുകൊണ്ടിരിക്കുകയാണ്. എകദേശം 30 മിനിറ്റോളം അവിടെ കാത്തു കിടന്നു. പിന്നീടങ്ങോട്ട് പല സ്ഥലങ്ങളിലും ഇതുപോലെ ബ്ലോക്കുണ്ടായിരുന്നു. ഹിറ്റാച്ചികളും ജെ.സി.ബി.കളും ഉപയോഗിച്ച് മലയിടിച്ച് റോഡിന് വീതി കൂട്ടുന്ന പണിയാണ് എങ്ങും. ചിതറിക്കിടക്കുന്ന പാറകളും തകര്‍ന്ന റോഡും രൂക്ഷമായ പൊടിയും തുടര്‍ന്നുള്ള യാത്രയുടെ വേഗം കുറച്ചു. പിന്നീട് എത്തിയത് ദേവപ്രയാഗിലാണ്. രണ്ട് പുഴകള് സംഗമിക്കുന്ന സ്ഥലമാണ് പ്രയാഗ് എന്നറിയപ്പെടുന്നത്. ബ്രദിനാഥ് യാത്രയില് അത്തരം അഞ്ച് പ്രധാനപ്പെട്ട പ്രയാഗുകള് കാണാം. ഇവ പഞ്ചപ്രയാഗ് എന്നറിയപ്പെടുന്നു. ദേവപ്രയാഗ്, രുദ്രപ്രയാഗ്, കര്‍ണപ്രയാഗ്, നന്ദപ്രയാഗ്, വിഷ്ണുപ്രയാഗ്, എന്നിവയാണവ. ദേവപ്രയാഗില്‍വെച്ചാണ് അളകനന്ദയും ഭഗീരഥിയും ഒന്നിച്ച് ഗംഗയായി ഒഴുകിത്തുടങ്ങുന്നത്. റോഡരികില് നിന്ന് ദേവപ്രയാഗിന്റെ ഏരിയല് വ്യൂ കാണാന് സാധിക്കുന്ന ഒരു വ്യൂ പോയിന്റ് ഉണ്ട്. റോഡില് നിന്ന് അല്പം താഴോട്ടിറങ്ങി അളകനന്ദയ്ക്ക് കുറുകെയുള്ള തൂക്കുപാലത്തിലൂടെ മറുകര കടന്ന് വീണ്ടും താഴേക്കിറങ്ങി നദീസംഗമസ്ഥാനത്തെത്തി ദേഹശുദ്ധി വരുത്തി. അവിടത്തെ കല്‍പ്പടവുകളില് തണുത്ത കാറ്റേറ്റ് അല്പനേരം ഇരുന്നു. മുകളിലേക്കുള്ള പടവുകള് കയറിയാല് രഘുനാഥ്ജി ക്ഷേത്രമാണ്. ആദിശങ്കരനാണ് ഈ ക്ഷേത്രവും നിര്‍മിച്ചത് എന്ന് വിശ്വസിക്കപ്പെടുന്നു.\nമുന്നോട്ടു പോകുന്തോറും യാത്ര കൂടുതല് ദുഷ്‌കരമാവുകയായിരുന്നു. ബ്ലോക്കുകളും റോഡിന്റെ അവസ്ഥയും യാത്രയുടെ ദൈര്‍ഘ്യം കൂട്ടിക്കൊണ്ടിരുന്നു ബദ്രിനാഥ് റൂട്ടിലുള്ള നല്ലൊരു പട്ടണമായ ശ്രീനഗറും കടന്ന് വൈകീട്ടോടെ രുദ്രപ്രയാഗില് എത്തി. കോട്ടേശ്വര് മഹാദേവക്ഷേത്രത്തില് തൊഴുത് കുറച്ചുനേരം അളകനന്ദയുടെ തീരത്ത് വിശ്രമിക്കാം. ഹരിദ്വാറില്‍നിന്ന് 170 കിലോമീറ്ററാണ് അന്ന് യാത്ര ചെയ്തത്. രാത്രിയാകും തോറും തണുപ്പ് കൂടിവരുന്നു.\nരാവിലെ കമ്പിളിക്കുള്ളില് നിന്ന് പുറത്തിറങ്ങാന് അല്‍പ്പമൊന്ന് മടിച്ചു. ചൂടുചായയും ചൂടുവെള്ളത്തിലെ കുളിയും മടിമാറ്റിത്തന്നു. 120 കിലോമീറ്റര് അപ്പുറമുള്ള ജോഷിമഠ് ആണ് അടുത്ത ലക്ഷ്യം. മലകള്‍ക്ക് അരഞ്ഞാണമിട്ടപോലെ തോന്നിക്കുന്ന വഴികളിലൂടെ ഒന്നും മിണ്ടാതെ നേരെ മാത്രം നോക്കി വണ്ടിയോടിക്കുകയാണ് ഡ്രൈവര്. പൊട്ടിപ്പൊളിഞ്ഞ റോഡിലൂടെ കുലുങ്ങിയോടുന്ന വണ്ടിയില് ക്യാമറ നേരെ പിടി ക്കാന് പാടുപെട്ടു. വണ്ടി ഒന്നു പതുക്കെ വിട്ടു എന്ന് പറയാനുള്ള മടികൊണ്ട് പല നല്ല ഫ്രെയിമുകളും ക്യാമറയിലാക്കാന് സാധിച്ചില്ല. കഷ്ടപ്പെട്ടെടുത്ത പല ഫ്രെയിമുകളും ഷെയ്ക്ക് കാരണം ഉപയോഗശൂന്യവുമായി. ചിലയിടത്ത് ഇടിഞ്ഞുപോയ റോഡുകള് താഴെനിന്ന് കെട്ടിവരുന്നു. ഉച്ചയോടെ ജോഷിമഠിലെത്തി.\nബദ്രിനാഥ് സന്ദര്‍ശിക്കുന്നവരുടെ പ്രധാന ഇടത്താവളമാണ് ജോഷിമഠ്. സാമാന്യം നല്ലൊരു ടൗണ്‍ഷിപ്പ്. ഉച്ചഭക്ഷണത്തിനുശേഷം ഞങ്ങള് ആദി ജഗദ്ഗുരു ശങ്കരാചാര്യര് സ്ഥാപിച്ച നാല് മഠങ്ങളില് ഒന്നായ ജ്യോതിര്‍മഠം കാണാനിറങ്ങി. മഠത്തിനുള്ളിലേക്ക് കയറുമ്പോള് ലക്ഷ്മി നാരായണ ക്ഷേത്രം കാണാം. ബദ്രി നാരായണന്റെയും രാജരാജേശ്വരി ദേവിയുടെയും മനോഹരമായ വിഗ്രഹങ്ങള് ദര്‍ശിച്ചുകൊണ്ട് അകത്തേക്ക് കടക്കാം. വിശാലമായ ഒരു ഹാളിനകത്ത് ദേവിയുടെ വിവിധ ഭാവങ്ങളിലുള്ള ചെറിയ വിഗ്രഹങ്ങള് നിരനിരയായി പ്രതിഷ്ഠിച്ചിരിക്കുന്നു. ഹാളിന് പുറകിലൂടെ ഇടുങ്ങിയ പടികള് കയറിയെത്തുന്നത് വിശാലമായ ഒരു ഗുഹയിലേക്കാണ്. ഇവിടെ ആദിശങ്കരന് പ്രതിഷ്ഠിച്ച സ്ഫടികവിഗ്രഹങ്ങള് കാണാം.\nവസിഷ്ഠ ഗുഹയ്ക്ക് താഴെ ഗംഗ\nശങ്കരാചാര്യരുടെ വലിയൊരു പ്രതിമയും ഇവിടെ സ്ഥാപിച്ചിരിക്കുന്നു. പിന്നെയും മുകളിലേക്ക് കയറിയാല് ചെറിയൊരു അമ്പലം. അവിടെനിന്നും ചുറ്റുമുള്ള മലനിരകളുടെ കാഴ്ച മനോഹരമായിരുന്നു. വീണ്ടും താഴേക്കിറങ്ങി ജ്യോതിര്‍മഠത്തിന് പുറത്തെത്തി. റോഡിലൂടെ അല്പംകൂടി മുകളിലേക്ക് കയറിയാല് 1200 വര്‍ഷം പഴക്കമുള്ള 21 മീറ്റര് ചുറ്റളവുള്ള കല്പതരു എന്നറിയപ്പെടുന്ന ഭീമന് മള്‍ബറി വൃക്ഷത്തിന്റെ അടുത്തെത്താം. ഈ മഹാവൃക്ഷത്തിനു കീഴിലിരുന്ന് ജഗദ്ഗുരു മഹാശിവനെ ആരാധിച്ചിരുന്നതായി പറയുന്നു. ആചാര്യന് സ്ഥാപിച്ചിരുന്ന ശിവലിംഗം ഇപ്പോള് മൂടിപ്പോയിരിക്കുന്നു. കല്‍പ്പവൃക്ഷത്തിനോട് ചേര്‍ന്ന് ചെറിയൊരു മഹാദേവക്ഷേത്രം. പടര്‍ന്നു പന്തലിച്ച മഹാവൃക്ഷത്തിന്റെ തണലും ആത്മീയത നിറഞ്ഞു നില്‍ക്കുന്ന അന്തരീക്ഷത്തില് ചെറിയൊരു അമ്പലവും പ്രാര്‍ഥിക്കാന് എത്തുന്ന ഗ്രാമീണരും എല്ലാംകൂടി സ്വച്ഛന്ദമായ ഒരു അന്തരീക്ഷം പ്രദാനം ചെയ്യുന്നു.\nജോഷിമഠിലെ പ്രധാന ടൂറിസ്റ്റ് ആകര്‍ഷണമായ ഓലി റോപ്പ് വേയിലേക്കായിരുന്നു അടുത്ത യാത്ര. ഏഷ്യയിലെ തന്നെ രണ്ടാമത്തെ ഉയര്‍ന്നതും ദൈര്‍ഘ്യമേറിയതുമായ കേബിള് കാര് യാത്രയാണത്. ഗ്രീന്, സില്‍വര്, ഗോള്‍ഡന് ഓക്കുമരങ്ങള് നിറഞ്ഞ മനോഹരമായ മലകള്‍ക്ക് മുകളിലൂടെയാണ് നമ്മുടെ യാത്ര. ഹിമാലയന് മലനിരകളുടെ ഗംഭീരമായ ഒരു കാഴ്ച ഇവിടെനിന്ന് നമുക്ക് ലഭിക്കുന്നു.\nഉയര്‍ന്നുനില്‍ക്കുന്ന വി വിധ മലനിരകളെ ചൂണ്ടിക്കാട്ടി ഓരോ മലകളുടെ പേരുക ളും പ്രത്യേകതകളും അവര് പറഞ്ഞുതന്നു. ഇന്ത്യയിലെ രണ്ടാമത്തെ ഉയരം കൂടിയ മഞ്ഞുമൂടിക്കിടക്കുന്ന നന്ദാദേവി പീക്ക് തന്നെയാണ് അതില് ഏറ്റവും ആകര്‍ഷണീയം. വേണമെന്നുള്ളവര്‍ക്ക് ഓലിയില്‍നിന്ന് ഒന്നര കിലോമീറ്റര് ദൂരത്തേക്ക് കാഴ്ചകള് കണ്ട് ഒരു കുതിര സവാരിയും നടത്താം. ഓലിയിലേക്കുള്ള കേബിള് കാര് യാത്രയ്ക്ക് ആയിരം രൂപയാണ് ഈടാക്കുന്നത്. മഞ്ഞുവീണു തുടങ്ങിയാല് വിവിധയിനം മഞ്ഞുകാല വിനോദങ്ങള്‍ക്കും ഇവിടെ സൗകര്യമുണ്ട്. തിരികെ ടൗണില് എത്തിയപ്പോഴേക്കും ഇരുട്ട് വീണുതുടങ്ങിയിരുന്നു. തണുപ്പ് ഏറിവന്നു. അത്താഴം കഴിഞ്ഞ് ഹോട്ടലിലെ ബ്ലാങ്കറ്റിന്റെ ചൂടില് നല്ലൊരു ഉറക്കം.\nഅടുത്ത ദിവസം വെളുപ്പിന് അഞ്ചുമണിക്ക് ബദ്രിനാഥിലേക്ക് പുറപ്പെട്ടു. ഏകദേശം 45 കിലോമീറ്ററോളം ദൂരമുണ്ട്. മല മടക്കുകളില് പലയിടങ്ങളിലും രാതിയിലും പണി നടക്കുന്നുണ്ട്. ചിലയിടങ്ങളില് ഹൈമാസ്റ്റ് വിളക്കുകളുടെ വെളിച്ചത്തില് മലയിടുക്കുകള് തിളങ്ങിനില് ക്കുന്നു. അടിവശം കാണാന് കഴിയാത്ത കൊക്കയാണ് ഒരു വശത്ത്.\nമുകള്‍വശം കാണാനാവാതെ ഉയര്‍ന്നു നില്‍ക്കുന്ന മല മറുവശത്തും. മലയില് നിന്ന് മലയിലേക്ക് പകര്‍ന്നുപോകുന്ന വഴികള് ചില വളവുകള് കഴിഞ്ഞ് പിന്‍തിരിഞ്ഞുനോക്കുമ്പോഴാണ് വന്ന വഴിയുടെ ഭീകരത മനസ്സിലാവുക. എതിരെ വരുന്ന വാഹനങ്ങള്‍ക്ക് സൈഡ് കൊടുക്കുമ്പോള് വിന്‍ഡോയിലൂടെ തലയിട്ട് പുറത്തേക്ക് നോക്കി, വണ്ടിയുടെ താഴെ റോഡില്ല. അഗാധമായ കൊക്കയിലേക്കാണ് കണ്ണെത്തുക. റോഡിന്റെ ഏറ്റ വും അരികിലാണ് വണ്ടിയുടെ ടയര്. ആരായാലും അറിയാതെ കണ്ണുകളടച്ച് തല അകത്തേക്ക് വലിച്ചുപോകും. നമ്മില് എത്രമാത്രം ഭീതി പകരുന്നുവോ അതിന്റെ പതിന്മടങ്ങ് സൗന്ദര്യവും മലമടക്കുകളിലൂടെയുള്ള വഴികള് സമ്മാനിക്കുന്നുണ്ട്.\nബദ്രിനാഥ് അടുക്കുന്തോറും തണുപ്പിന്റെ കാഠിന്യവും കൂടിക്കൊണ്ടിരുന്നു വെളിച്ചം വീണു തുടങ്ങിയപ്പോഴേക്കും ഞങ്ങള് ആദിനാഥില് എത്തി. മഞ്ഞുമൂടിയ നീലകണ്ഠ പര്‍വതവും താഴ്വരയും മങ്ങിയ വെളിച്ചത്തില് പകര്‍ത്തുന്നതിനിടെ ചെറിയൊരു കടയില്‍നിന്ന് കിട്ടിയ കുട്ടിഗ്ലാസിലെ ചൂടുചായ രണ്ടെണ്ണം കുടിച്ചിട്ടും തണുപ്പിനെ ഒരു തരിപോലും അകറ്റാന് സാധിച്ചില്ല. വണ്ടിയില് നിന്നിറങ്ങി ഞങ്ങള് അമ്പലം ലക്ഷ്യമാക്കി നടന്നു. ചെറിയ വഴികളില് ചിലയിടത്ത് തീക്കുട്ടി ചുറ്റുമിരുന്ന് തീ കായുന്നവര്. വഴിയരികില് ചെറിയ ചെറിയ കടകള്, ഒരു വളവു തിരിഞ്ഞപ്പോള് അമ്പലം ദൃശ്യമായി. ശാന്തമായൊഴുകുന്ന അളകനന്ദയില് നിന്ന് ഉയര്‍ന്നുനില്‍ക്കുന്ന പാറക്കെട്ടുകള്‍ക്ക് മേലെ അടുക്കിവെച്ച പോലെ ചെറിയ ചെറിയ ബില്‍ഡിങ്ങുകള്. അതിന് നടുവിലായി തലയെടുപ്പോടെ നില്‍ക്കുന്ന ബദ്രിനാഥ് ക്ഷേത്രം. അളകനന്ദയ്ക്ക് കുറുകെയുള്ള ഇരുമ്പുപാലം കടന്ന് വലത്തോട്ട് താഴേക്ക് ഇറങ്ങിയാല് തപ്ത്കുണ്ഠില് എത്താം. മെനസിലേക്ക് താഴുന്ന തണുപ്പിലും നീരാവി ഉയരുന്ന ചൂടുവെള്ളം. ദിവ്യമായ ഔഷധഗുണമുണ്ടെന്ന് വിശ്വസിക്കുന്ന ചൂടുവെള്ളത്തില് വിശ്വാസത്തോടെ പ്രാര്‍ഥിച്ച് കുളിച്ചുകയറുന്ന ഭക്തന്മാര്. വീണ്ടും പടികള് കയറി സഭാമണ്ഡപം എന്നുപറയുന്ന അമ്പലത്തിലെ തിരുമുറ്റത്ത് എത്തി. ഉത്തരേന്ത്യന് ശൈലിയിലാണ് ക്ഷേത്രത്തിന്റെ നിര്‍മാണം. വര്‍ണാഭമായ നിറങ്ങളാല് അലംകൃതമാണ് ക്ഷേത്രം. മുന്‍വശത്തും ജാലകങ്ങളിലും വാതിലുകളിലും നിരവധി കൊത്തുപണികള്, കോണാകൃതിയിലുള്ള ക്ഷേത്രത്തിന്റെ മേല്‍ക്കൂര സ്വര്‍ണംപൂശിയിരിക്കുന്നു. ക്ഷേത്രത്തിന്റെ മുന്‍വശം മുഴുവനുമായി പുഷ്പങ്ങളാല് അലങ്കരിച്ചിരിക്കുന്നു. ഇരുവശങ്ങളില് കൂടിയുള്ള പടികളിലൂടെ ദര്‍ശന് മണ്ഡപത്തിലേക്ക് കയറാം. വാതിലിനു മുന്നില് കുറച്ച് ഉയരത്തില് വലിയൊരു മണി തൂക്കിയിട്ടിരിക്കുന്നു. നല്ല പൊക്കമുള്ളവര്‍ക്ക് മാത്രം അടിക്കാന് പാകത്തിലാണ് മണി സ്ഥാപിച്ചിരിക്കുന്നത്. പലരും ചാടി മണിയടിക്കാന് ശ്രമിക്കുന്നു.\nജയ് ജയ് ബദ്രി വിശാല് വിളികളാല് മുഖരിതമായ അന്തരീക്ഷം ഒപ്പം മണിയടിനാദവും. ശ്രീകോവിലിനു മുന്നില് നല്ല തിരക്കാണ്. തിരക്ക് ഒഴിവാക്കാന് പ്രത്യേക സംവിധാനം ഒന്നുമില്ല. ശ്രീകോവിലിന് മുന്നില് നില്‍ക്കുന്ന രണ്ട് പൂജാരിമാര് ഭക്തരെ മാറ്റിവിടാന് പ്രയത്‌നിച്ചുകൊണ്ടിരിക്കുന്നു. ക്ഷേത്രം തുറന്നിരിക്കുന്ന ആറ് മാസക്കാലയളവില് പത്തുലക്ഷത്തോളം പേര് ബദ്രിനാഥ് സന്ദര്‍ശിക്കുന്നുണ്ടെന്നാണ് കണക്ക്. ശ്രീകോവിലിനുള്ളില് ഒരടിയോളം ഉയരമുള്ള സാള ഗ്രാമത്തില് തീര്‍ത്ത വിഗ്രഹം. പദ്മാസനത്തിലിരിക്കുന്ന ആദി നാരായണന്. തിരക്കിനിടയിലും നന്നായി തൊഴുതു. ശ്രീകോവിലിന് പുറത്തെത്തി വലം വെച്ച് തൊഴുത് പുറത്തിറങ്ങി റാവല്‍ജിയുടെ മുറിയിലെത്തി. ശങ്കരാചാര്യരുടെ നിര്‍ദേശപ്രകാരം ബദ്രിനാഥിലെ മുഖ്യപുരോഹിതനാവാനുള്ള അവകാശം കേരളത്തില്‍നിന്നുള്ള നമ്പൂതിരി കുടുംബത്തിനാണ്. കണ്ണൂര് പിലാത്തറ വടക്കേചന്ദ്രമന ഇല്ലത്തെ ഈശ്വര പ്രസാദ് നമ്പൂതിരിയാണ് ഇപ്പോഴത്തെ റാവല്‍ജി. അദ്ദേഹത്തെ കണ്ട് വണങ്ങി പ്രസാദവും അനുഗ്രഹവും വാങ്ങി.\nഅമ്പലത്തിന് പുറത്തേക്കിറങ്ങിയ ഞങ്ങള് മന ഗ്രാമത്തിലേക്ക് യാത്രതിരിച്ചു. ഇന്ത്യയുടെ അവസാന ഗ്രാമം എന്ന് വിളിപ്പേരുള്ള ഗ്രാമം. 250 ഓളം കുടുംബങ്ങളിലായി ആയിരത്തോളം പേര് ഇവിടെ താമസിക്കുന്നു. ഗ്രാമമൊന്നാകെ യാത്രയ്ക്കുള്ള തിരക്കിലാണ്. വൈകീട്ട് ആദിനാഥ് ക്ഷേത്രം അടയ്ക്കുന്നതിനു മുന്‍പായി മന ഗ്രാമമൊന്നാകെ അവിടെനിന്ന് താമസം താഴെ ഗോപികേശ്വര് എന്ന സ്ഥലത്തേക്ക് മാറും. ചെറിയ വഴിയില് നിര്‍ത്തിയിട്ടിരിക്കുന്ന പിക്കപ്പുകളിലും മറ്റു വണ്ടികളിലുമായി വീടുകളിലുള്ള സാധനസാമഗ്രികളും കയറ്റി യാത്ര പുറപ്പെടാനുള്ള തിരക്കിലാണ് അവര്. അവിടെ നിന്നും അല്പം മുകളിലേക്ക് കയറിയാല് വ്യാസഗുഹ കാണാം ഇവിടെ ഇരുന്നാണ് വ്യാസമഹര്‍ഷി മഹാഭാരതം രചിച്ചത്. അടുത്തുതന്നെ ഗണപതി ഗുഹയും കാണാം അവിടെയിരുന്നുകൊണ്ടാവാം ഗണപതി മഹാഭാരതം താളിയോലകളിലേക്ക് പകര്‍ത്തിയത്. നീണ്ട വഴിത്താരയിലൂടെ താഴേക്കിറങ്ങി. അളകനന്ദയും സരസ്വതിയും ഒന്നിക്കുന്ന കേശവപ്രയാഗ് ഇവിടെയാണ്.\nഅല്പദൂരം മാത്രമാണ് ഇവിടെ സരസ്വതി നദി ഒഴുകുന്നത്. വലിയ പാറക്കെട്ടുകള്‍ക്കിടയില് നിന്ന് താഴേക്ക് പതിക്കുന്ന സരസ്വതി നദിക്ക് കുറുകെ പുരാണത്തിലെ ഭീമസേനന് എടുത്തുവെച്ചു എന്നുപറയുന്ന വലിയ കരിങ്കല്ല് 'ഭീം ശില' കാണാം. അതിലൂടെ നദി മുറിച്ചുകടന്നാല് അവിടന്നങ്ങോട്ട് ട്രക്കിങ് റൂട്ട് ആരംഭിക്കുന്നു. വസുധാര വെള്ളച്ചാട്ടത്തിലേക്ക്, സതോപന്ദ് തടാകത്തിലേക്ക്, ബ്രഹ്മകമലം പൂക്കുന്ന താഴ്‌വര കളിലേക്ക്. ഞങ്ങള് കുറച്ച് മുന്നോട്ട് നടന്നു. ഐതിഹ്യത്തിലെ പഞ്ചപാണ്ഡവരുമായി ബന്ധപ്പെട്ട് ഒരുപാട് സ്ഥലങ്ങളുണ്ട് ഇവിടെ. സമയപരിമിതിമൂലം വസുധാരയിലേക്കുള്ള ട്രെക്കിങ് വേണ്ടെന്നുവെച്ച് ഞങ്ങള് തിരികെ അമ്പലത്തിലേക്ക് യാത്രയായി. രാവിലെ കുടിച്ച ചായയല്ലാതെ അന്ന് മറ്റൊന്നും കഴിച്ചിട്ട് ഉണ്ടായിരുന്നില്ല. ഹോട്ടലുകളെല്ലാം അടച്ചിരിക്കുന്നു, എല്ലാവരും ഒഴിഞ്ഞുപോകുന്നതിന്റെ തിരക്കിലാണ്. ഏറെ നേരത്തെ അന്വേഷണത്തിനൊടുവില് ഏതോ ഒരു ഭക്തസംഘടന നടത്തുന്ന അന്നദാനം, നല്ല ചൂടുള്ള പൂരിയും നല്ല എരിവുള്ള സബ്ജിയും. വിശന്നുവലഞ്ഞ തീര്‍ഥാടകര്‍ക്ക് കിട്ടിയ അമൃതായിരുന്നു ആ അന്നദാനം.\nമൂന്നുമണിയോടെ അമ്പലത്തിന്റെ അകത്തുനിന്ന് ആളുകളെ ഒഴിപ്പിച്ചു തുടങ്ങി. ഇന്ത്യന് ആര്‍മിയുടെ ബാന്‍ഡ് ടീം തിരുമുറ്റത്ത് നിരന്നു. ആര്‍മിയുടെ ബാന്‍ഡ് വാദ്യത്തോടെയാണ് അമ്പലം അടയ്ക്കല് ചടങ്ങ് നടക്കുന്നത്. ബാന്‍ഡ് മേളവും ചുറ്റും മുഴങ്ങുന്ന ജയ് ആദി വിശാല് വിളികളും മണിനാദവും എല്ലാംകൂടി ഭക്തിയുടെ ഉന്മാദമായ ഒരന്തരീക്ഷമായി മാറി അവിടെ. ശ്രീകോവിലിനുള്ളില് നടക്കുന്ന ചടങ്ങുകള് കാണാ നാകില്ല. ശ്രീകോവിലില് മന ഗ്രാമവാസികള് പ്രത്യേകം തയ്യാറാക്കുന്ന വിശേഷപ്പെട്ട് എണ്ണക്കുട്ടില് ഒരു കെടാവിളക്ക് 'അഖണ്ഡജ്യോതി' കത്തിച്ചുവെച്ചാണ് നടയടയ്ക്കുന്നത്. ഒരു വലിയ ദണ്ഡം പൂക്കൂടയില് തിടമ്പുമായി പുറത്തേക്കുവരുന്ന പൂജാരിമാര്‍ക്ക് പുറകില് അമ്പലത്തിലെ വാതിലുകള് അടഞ്ഞു.\nഇനി ആറുമാസക്കാലം ബദ്രി നാരായണന് ദേവകള് പൂജ ചെയ്യുമെന്നാണ് വിശ്വാസം. കനത്ത മഞ്ഞുവീഴ്ച്ചയില് ഇന്ത്യന് സൈന്യം മാത്രമാണ് ബ്രദിനാഥന് കൂട്ടായി ഇനി അവിടെയുണ്ടാവുക.\nSandwiched between Nar and Narayan mountain ranges, Badri nath in the Chamoli district of Uttarakhand is one among the most osught after pilgrim centers in the Indian subcontinent. Badrinath is beautifully set in the backdrop of the Neelkanth mountain peak. The term Badrinath isaderivative of badri, which means the place where beries grow abundantly. The place holds os many myths and legends. The popular belief is that Badarinath was the domain of Lord Shiva, and Lord Vishnu managed to unseat Shiva from here to Kedarnath. Another belief is that when Ganga made her descend to earth she split up in to twelve streams and one among the channels, Alakananda felt on Kedarnath which gives Badrinath it's majestic look. Badrinath alos offers the aweosme beauty of the nosw clad mountain peaks and the surging landscapes of the Garhwal region.\nBy Air : Jolly Grant Airport is the nearest Airport to Badrinath situated atadistance of 314kms. Jolly Grant Airport is well connected to Delhi with daily flights. By Air: The nearest railway station to Badrinath is Rishikesh (295 kms before Badrinath on NH58). Rishikesh is well connected by railway networks with major destinations of India. By Road: Badrinath is well connected by motorable roads with major destinations of Uttarakhand state. Buses to Haridwar, Rishikesh and Srinagar are available from ISBT Kashmiri Gate. Buses and Taxis to Badrinath are easily available from major destinations like Dehradun, Haridwar, Rishikesh, Pauri Rudraprayag, Karnaprayag. Ukhimath, Srinagar, Chamoli etc. Badrinath is connected with Ghaziabad by National Highway 58.\nSights Around: Taptkund. Brahma Kapal - Neelkanth • Charanpaduka Panch Dharas & Panch Shilas • Sheshnetre • Bheem Pul • Mana. Narad Kund.\nContact: Uttarakhand Tourism Development Board, Dehradun, Ph: 91-135-2559898, 2559987\nContent Highlights: Badrinath Travel, Badrinath Trekking, Spiritual Travel, Incredible India, Mathrubhumi Yathra


amith sha denies all charges by cbiഷൊറാബുദ്ദീന് ഷെയ്ഖ്\n‘ ആരോപണങ്ങളും തെളിവുകളും കെട്ടിച്ചമച്ചത് ‘ അമിത് ഷാ\nSunday 25th July 2010 12:42pm\nഅഹമ്മദാബാദ്: ഷൊറാബുദ്ദീന് ഷെയ്ഖ് വ്യാജഏറ്റുമുട്ടല് കേസില് സി ബി ഐ കൊലപാതകക്കുറ്റം സമര്‍പ്പിച്ച ഗുജറാത്ത് ആഭ്യന്തര സഹമന്ത്രി അമിത് ഷാ ഒളിജീവിതം അവസാനിപ്പിച്ച് രംഗത്തെത്തി. തനിക്കെതിരേ സി ബി ഐ ഉന്നയിച്ച ആരോപണങ്ങള് അടിസ്ഥാനരഹിതമാണെന്നും ഷാ ആരോപിച്ചു.\nബി ജെ പി ആസ്ഥാനത്ത് നാടകീയമായായിരുന്നു ഷാ മാധ്യമപ്രവര്‍ത്തകര്‍ക്കുമുമ്പില് പ്രത്യക്ഷപ്പെട്ടത്. തനിക്കെതിരേ ഏജന്‍സി ഉന്നയിച്ച ആരോപണങ്ങളും സമര്‍പ്പിച്ച തെളിവുകളും വ്യാജമാണെന്നും കെട്ടിച്ചമച്ചതാണെന്നും ഷാ ആരോപിച്ചു. ബി ജെ പിക്കെതിരേ കോണ്‍ഗ്രസ് തയ്യാറാക്കിയ ഗൂഢാലോചനയാണിതെന്നും ഷാ പറഞ്ഞു. ഉടനേ സി ബി ഐ ക്ക് മുമ്പില് ഹാജരാകുമെന്നും ഷാ വ്യക്തമാക്കി.\nഅമിത് ഷാ, ഐ പി എസ് ഉദ്യോഗസ്ഥരായ വന്‍സാറ, രാജ്കുമാര് പാണ്ഡ്യന്, അഭയ് ചുദാസ്മ എന്നിവര്‍ക്കെതിരേ 2000 പേജ് വരുന്ന കുറ്റപത്രമാണ് സി ബി ഐ സമര്‍പ്പിച്ചിരിക്കുന്നത്. ഇതേത്തുടര്‍ന്ന് ഷാ രാജിവച്ചിരുന്നു.


തൊട്ടാല് ഷോക്കടിക്കുന്ന കെട്ടിടം; അപകടാവസ്ഥയില് കോഴിക്കോട് ഗണപത് ഗേള്‍സ് സ്കൂള്\nCalicut, First Published 20, Jul 2019, 11:22 AM IST\nക്ളാസ് മുറിയില് നിന്ന് പുറത്തിറങ്ങുമ്പോഴാണ് വിദ്യാര്‍ത്ഥിനികളിലൊരാള്‍ക്ക് ഷോക്കേറ്റത്. തകര്‍ന്നുവീഴാറായ സ്കൂള് കെട്ടിടം നവീകരിക്കുമെന്ന പ്രഖ്യാപനം ഇതുവരെയും നടപ്പായിട്ടില്ലെന്നാണ് ആക്ഷേപമുയരുന്നത്. .\nകോഴിക്കോട്: അപകടാവസ്ഥയിലായ കെട്ടിടത്തിലാണ് കോഴിക്കോട് ഗണപത് ഗേള്‍സ് ഹൈസ്കൂളിലെ വിദ്യാര്‍ത്ഥിനികളുടെ പഠനം. ക്ളാസ് മുറിയില് നിന്ന് പുറത്തിറങ്ങുമ്പോഴാണ് വിദ്യാര്‍ത്ഥിനികളിലൊരാള്‍ക്ക് ഷോക്കേറ്റത്. തകര്‍ന്നുവീഴാറായ സ്കൂള് കെട്ടിടം നവീകരിക്കുമെന്ന പ്രഖ്യാപനം ഇതുവരെയും നടപ്പായിട്ടില്ലെന്നാണ് ആക്ഷേപമുയരുന്നത്. .\nസ്കൂള് വരാന്തയില് വച്ചാണ് ഒമ്പതാം ക്ലാസുകാരിയായ ആമിന സനയ്ക്ക് ഷോക്കേറ്റത്. പതിറ്റാണ്ടുകള് പഴക്കമുളള സ്കൂള് കെട്ടിടത്തിലെ തകരാറിലായ വയറിംഗാണ് അപകടത്തിന് കാരണമാകുന്നത്. ശുചീകരണത്തിന് ജീവനക്കാരില്ലാത്തതിനാല് ശുചിമുറികളുടെ അവസ്ഥയും ശോചനീയമാണ്. വൃത്തിഹീനമായ ടോയ്‍ലറ്റിന് മുൻവശത്ത് ഉപയോഗിച്ച സാനിറ്ററി നാപ്കിനുകള്. ഉപേക്ഷിച്ചിരിക്കുന്നത് കാണാം.\nമേൽക്കൂര ഇടിഞ്ഞ് വീഴാതിരിക്കാൻ പല ക്ളാസ് മുറികളും താങ്ങുകൊടുത്ത് നിർത്തിയിരിക്കുകയാണ്. ക്ലാസ് റൂമിന്‍റെ മുകളിൽ നിന്ന് കോൺക്രീറ്റ് പാളി അടർന്നുവീണ് അധ്യാപികയ്ക്ക് പരുക്കേറ്റിരുന്നു. രക്ഷിതാക്കളുടെ പരാതിയെത്തുടര്‍ന്ന് വിദ്യാഭ്യാസ ഡെപ്യൂട്ടി ഡയറക്ടര് സ്കൂള് സന്ദര്‍ശിച്ചിരുന്നു. എസ്എസ്എല്‍സി പരീക്ഷയില് 100 ശതമാനം വിജയം നേടുന്ന സര്‍ക്കാര് സ്കൂളാണ് ഇത്.\nganapath girls high school\nGovernment Ganapath Girls High School


samantha – The Editor\n‘ ഞെട്ടാന് തയ്യാറായിക്കോളൂ.. , 70 വയസുകാരിയായി സാമന്ത എത്തുന്നു.. ‘\nതെന്നിന്ത്യന് സിനിമകളില് സജീവമായി തുടരുകയാണ് സാമന്ത. ഇപ്പോള് എല്ലാവരെയും ഞെട്ടിക്കുന്ന ഒരു വാര്‍ത്തയാണ് സാമന്തയുടേതായി പുറത്തു വരുന്നത്. ഒരു 70 വയസുകാരിയുടെ വേഷത്തിലാണ് സമാന്ത അഭിനയിക്കുന്നത്. READ MORE: സഹനടി കാജലിന്റെ മാറില് പിടിക്കുന്നു.., വിവാദമായി ‘പാരിസ് പാരിസ് ‘ നന്ദിനി റെഡ്ഡി സംവിധാനം ചെയ്യുന്ന ചിത്രത്തിലാണ്. മിസ് ഗ്രേനി എന്ന കൊറിയന് ചിത്രത്തിന്റെ റിമേക്കിലാണ് സമാന്ത വയസന് വേഷത്തില് എത്തുന്നത്. ചിത്രത്തില് സമാന്തയുടെ മകനായി അഭിനയിക്കുന്നത് 50 വയസുകാരിയായ റാവു രമേശാണ്. ഈ വേഷം ഒരു വെല്ലുവിളിയാണെന്നാണ് സമാന്ത പറയുന്നത്. കൂടുതല് വാര്‍ത്തകള് വാട്‌സ്ആപ്പില് ലഭിക്കാന് 8921009305 എന്ന നമ്പറിലേക്ക് ‘add’ എന്ന് സന്ദേശം അയക്കു…\nEntertainment, Film News, Social Media, Techsamantha\nഅടിപൊളി ടീസറുമായി സീമരാജ്, ശിവകാര്‍ത്തികേയനും സാമന്തയും പൊളിച്ചു\nശിവകാര്‍ത്തികേയന് നായകനാകുന്ന പുതിയ സിനിമയാണ് സീമരാജ്. സാമന്തയാണ് ചിത്രത്തില് നായികയായി എത്തുന്നത്. ചിത്രത്തിന്റെ ടീസര് അണിയറപ്രവര്‍ത്തകര് പുറത്തുവിട്ടു. പൊന്റം ആണ് സീമ രാജ് സംവിധാനം ചെയ്യുന്നത്. സിമ്രാന് ഒരു പ്രധാനപ്പെട്ട കഥാപാത്രത്തെ അവതരിപ്പിക്കുന്നുവെന്ന പ്രത്യേകതയുമുണ്ട്. സൂരിയാണ് മറ്റൊരു പ്രധാന വേഷത്തില് എത്തുന്നത്. ഗ്രാമീണ പശ്ചാത്തലത്തില് ഒരു പ്രണയകഥയാണ് ചിത്രം പറയുന്നത്.\nEntertainment, Trailors & Songssamantha, seemaraja, sivakarthikeyan, TAMIL MOVIE, teaser\nവരുന്നു…നാഗചൈതന്യയും സാമന്തയും ഒന്നിക്കുന്ന ചിത്രം\nസിനിമാ പ്രേമികള് ഏറെ ഇഷ്ടപ്പെടുന്ന താരദമ്പതികളാണ് നാഗചൈതന്യയും സാമന്തയും. ഗൗതം മേനോന് സംവിധാനം ചെയ്ത യോ മായ ചെസാവേ എന്ന ചിത്രത്തിലൂടെയായിരുന്നു ഇരുവരും ആദ്യമായി ഒന്നിച്ചഭിനയിച്ചിരുന്നത്. ആദ്യ ചിത്രത്തിലൂടെ തന്നെ സിനിമാ പ്രേമികളുടെ ഇഷ്ട ജോഡികളായി ഇരുവരും മാറിയിരുന്നു. ആദ്യം ചിത്രം തന്നെ സൂപ്പര് ഹിറ്റാക്കികൊണ്ടായിരുന്നു ഇരുവരും വരവറിയിച്ചിരുന്നത്. സാമന്തയും നാഗചൈതന്യയും വീണ്ടുമൊന്നിക്കുന്ന ചിത്രം കൂടി വരുകയാണ്. ചിത്രത്തിന്റെ പൂജ ഹൈദരാബദില് വെച്ച് നടന്നു. ശിവ നിരവണയാണ് ചിത്രം സംവിധാനം ചെയ്യുന്നത്. മുന്‍പ് ഓട്ടോനഗര് സൂര്യ,മനം എന്നീ ചിത്രങ്ങളിലും ഇരുവരും ഒന്നിച്ചഭിനയിച്ചിരുന്നു. നാഗചൈതന്യയുടെ പിതാവ് നാഗാര്‍ജുനയും ചിത്രത്തിന്റെ പൂജാ ചടങ്ങില് പങ്കെടുത്തിരുന്നു. ചിത്രത്തില് ഒരു ക്രിക്കറ്റ് കളിക്കാരന്റെ വേഷത്തിലാണ് നാഗചൈതന്യ എത്തുകയെന്നാണ് അറിയുന്നത്.\nEntertainment, Film Newsakkineni nagachaithanya, cinema pooja, Gautham menon, samantha\nസീമ രാജ റിലീസ് തീയതി പ്രഖ്യാപിച്ചു\nശിവകാര്‍ത്തികേയന് നായകനായി എത്തുന്ന സീമ രാജ സെപ്റ്റംബറില് തിയറ്ററുകളിലെത്തും. സാമന്ത അക്കിനേനിയാണ് ചിത്രത്തിലെ നായിക. പൊന് റാം ആണ് സംവിധായകന്. കീര്‍ത്തി സുരേഷ് അതിഥി വേഷത്തിലെത്തുന്ന ചിത്രത്തില് സിമ്രാന്, നെപ്പോളിയന്, യോഗി ബാബു എന്നിവരും പ്രധാനപ്പെട്ട വേഷങ്ങളിലെത്തും. സെപ്റ്റംബര് 13നായിരിക്കും ചിത്രം തിയറ്ററുകളിലെത്തുക. ശിവകാര്‍ത്തികേയനും സാമന്തയും ആദ്യമായി ഒന്നിക്കുന്ന ചിത്രം കൂടിയാണ് സീമ രാജ.\nEntertainment, Film Newskollywood, samantha, seema raja, september13, siva karthikeyan, TAMIL MOVIE\nഅങ്ങനെ സംഭവിച്ചാല് ഞാന് അഭിനയം നിര്‍ത്തും – സാമന്തയുടെ പ്രസ്ഥാവനയില് ഞെട്ടി ആരാധകര്\nFriday July 13th, 2018 webdesk\nഞാന് അഭിനയം നിര്‍ത്തും: ആരാധകരെ ഞെട്ടിച്ച് സാമന്തയുടെ വെളിപ്പെടുത്തല്! വിവാഹത്തോടെ നടി സാമന്ത അഭിനയം നിര്‍ത്തുന്നെന്ന് വാര്‍ത്തകള് പ്രചരിച്ചിരുന്നു. എന്നാല് അതിനെയെല്ലാം തള്ളി വിവാഹത്തിന് ശേഷം സാമന്ത കൂടുതല് സജീവമാവുകയായിരുന്നു. രംഗസ്ഥല, ഇരുമ്പുതിരൈ, മഹാനടി തുടങ്ങിയ ചിത്രങ്ങളൊക്കെ സൂപ്പര് ഹിറ്റാവുകയും ചെയ്തു. എന്നാല് ഇപ്പോള് സിനിമയില് നിന്ന് പിന്‍വാങ്ങുന്നതിനേക്കുറിച്ച് സാമന്ത വെളിപ്പെടുത്തിയിരിക്കുകയാണ്. എനിക്കൊരു കുഞ്ഞു ജനിച്ചാല് അതായിരിക്കും എന്റെ ലോകം. കുടുംബവും ജോലിയും ഒരുമിച്ച് കൊണ്ടു പോകുന്ന അമ്മമാരോട് എനിക്ക് അതിയായ ബഹുമാനമുണ്ട്. എന്റെ കുട്ടിക്കാലം അത്ര വര്‍ണാഭമായിരുന്നില്ല. അങ്ങനെ വളരെ നിറങ്ങള് നിറഞ്ഞ കുട്ടിക്കാലം ഇല്ലാതിരുന്ന എല്ലാവരോടും എനിക്ക് പറയാനുള്ളത് നിങ്ങള്‍ക്ക് നഷ്ടപ്പെട്ടത് നിങ്ങളുടെ കുട്ടികള്‍ക്ക് നല്‍കണമെന്നാണ്. എനിക്കൊരു കുഞ്ഞു ജനിച്ചാല് ഞാന് ഇവിടെയൊന്നും ഉണ്ടാകില്ല. കാരണം എനിക്ക് കുഞ്ഞായിരിക്കും ഏറ്റവും വലുത്’ സാമന്ത പറഞ്ഞു. കഴിഞ്ഞ വര്‍ഷം ഒക്ടോബറിലായിരുന്നു സാമന്തയും നാഗ്ചൈതന്യയും തമ്മിലുള്ള വിവാഹം….\nEntertainment, Film Newsnag chaithanya, samantha\n”മറ്റുള്ളവര് ചെയ്യാന് മടിക്കുന്നതിനെ ചെയ്യാന് ധൈര്യം കാട്ടുന്നവളാണ് ഒരു ധീര വനിത” ; സമന്തയുടെ ബിക്കിനിയിലെ ചിത്രവും മറുപടിയും വൈറലാവുന്നു\nതെന്നിന്ത്യയിലെ തിരക്കേറിയ താരങ്ങളിലൊരാളാണ് സമന്ത. മഹാനദി, രംഗസ്ഥലം, ഇരുമ്പ് തിരൈ എന്നി സിനിമകളെല്ലാം പ്രദര്‍ശനത്തിന് തയാറെടുക്കുകയാണ്. ശിവകാര്‍ത്തികേയന് നായകനാകുന്ന ചിത്രത്തിലാണ് സമന്ത ഇപ്പോള് അഭിനയിക്കുന്നത്. എന്നാല് ചിത്രീകരണത്തിനിടെ ഇടയ്ക്ക് ലഭിക്കുന്ന ഇടവേളകള് ആനന്ദകരമാക്കുകയാണ് താരമിപ്പോള്. തന്റെ ഇന്‍സ്റ്റഗ്രാം പേജില് പോസ്റ്റ്ചെയ്ത ഒരു ഫോട്ടോയാണ് ഇതിനാധാരം. ബിക്കിനിയിട്ട ഒരു ഫോട്ടോയാണ് ആരാധകര്‍ക്കായി താരം പങ്കുവച്ചത്. ഈ ചിത്രം പങ്കുവച്ച് നിമിഷങ്ങള്‍ക്കകം തന്നെ വൈറലായി. എന്നാല് ചിത്രം പുറത്തുവന്നതിന് പിന്നാലെ താരത്തെ അനുകൂലിച്ചും പ്രതികൂലിച്ചും ആളുകള് രംഗത്ത് എത്തി. സമന്തയുടെ വ്യക്തിജീവിതത്തില് കടക്കുന്നില്ല. പക്ഷേ അക്കിനേനി കുടുംബത്തിലെ മരുമകള് ഇത്തരത്തിലുള്ള ചിത്രം സോഷ്യല് മീഡിയയില് പോസ്റ്റ് ചെയ്തത് അമ്പരപ്പിച്ചുവെന്നായിരുന്നു ഒരു കമന്റ്. ഇങ്ങനെ കമന്റുകള് തുടര്‍ന്നുകൊണ്ടിരുന്നു. ആരാധകരുടെ തമ്മിലടി കണ്ട് സമന്ത വെറുതെയിരുന്നില്ല. ഇവര്‍ക്ക് നല്ല മറുപടിയുമായാണ് താരം രംഗത്ത് എത്തിയത്. മറ്റുള്ളവര് ചെയ്യാന് മടിക്കുന്നതിനെ ചെയ്യാന് ധൈര്യം കാട്ടുന്നവളാണ്…\nEntertainment, Social Media, Techbikini, samantha\nആരാധകനെ ചൊടിപ്പിച്ചും കരയിച്ചും സാമന്ത!; നടി ബിക്കിനി ചിത്രങ്ങള് പോസ്റ്റു ചെയ്തത് ആരാധകന് താങ്ങാനായില്ല; നടിയോടു കലഹിച്ച് സ്വന്തം അക്കൗണ്ടും പൂട്ടിക്കെട്ടി അയാള് എങ്ങോട്ടോ പോയി!\nTuesday May 30th, 2017 webdesk\nനടി സാമന്ത കഴിഞ്ഞ ദിവസം ഒരു ബിക്കിനി ചിത്രം ഇന്‍സ്റ്റാഗ്രാമിലൂടെ ഷെയര് ചെയ്തിരുന്നു. ‘മിനിവെക്കേഷന് തുടങ്ങി’എന്നായിരുന്നു നടി ചിത്രത്തിന് അടിക്കുറിപ്പ് എഴുതിയത്. എന്നാല് ഈ ചിത്രം കുറച്ച് കടന്നുപോയെന്നായിരുന്നു ചിലരുടെ വിമര്‍ശനം. നിങ്ങളുടെ ജീവിതം നിങ്ങളുടേത് മാത്രമല്ലെന്നും ഒരു തലമുറ നിങ്ങളില് നിന്നാണ് പഠിക്കുന്നതെന്നും ഒരു വിമര്‍ശകന് ചിത്രത്തിന് താഴെ കമന്റ് ചെയ്തു. എത്രനാള് നാഗചൈതന്യ ഇത്തരം ബുദ്ധിശൂന്യതകള് കണ്ട് മിണ്ടാതിരിക്കുമെന്നും ഈ ചിത്രത്തിന് താഴെ ആരാധകന് കുറിച്ചു. ഈ കമന്റ് സമാന്തയ്ക്ക് അത്ര പിടിച്ചില്ല. ഉടന് തന്നെ നടി ചുട്ടമറുപടിയുമായി രംഗത്തെത്തി. തലമുറ അവരുടെ കാര്യങ്ങള് കൃത്യമായി പഠിക്കുന്നുണ്ടെന്നും ഒരാളെ വിലയിരുത്തുന്നത് അവര് ധരിക്കുന്ന വസ്ത്രം നോക്കിയാകരുതെന്നും സമാന്ത മറുപടിയായി പറഞ്ഞു. നിങ്ങളുടെ വില കുറഞ്ഞചിന്താഗതിയില് പുച്ഛം തോന്നുന്നുവെന്നും സമാന്ത പറഞ്ഞു. കൂടാതെ ഈ കമന്റ് പോസ്റ്റ് ചെയ്ത വിദ്വാനെ നടി ബ്ലോക്ക് ചെയ്യുകയും ചെയ്തു….\nEntertainment, Gossips Cornerfan, samantha\nആരാധകര് കാത്തിരുന്ന താരവിവാഹത്തിന് മുഹൂര്‍ത്തമായി; സാമന്ത നാഗചൈതന്യ വിവാഹം ഒക്ടോബറില്\nThursday May 25th, 2017 webdesk\nതെന്നിന്ത്യന് താരവിവിഹത്തിനായുള്ള ആരാധകരുടെ കാത്തിരിപ്പുകള്‍ക്ക് വിരാമമാകുന്നു. സാമന്തയും നാഗചൈതന്യയും വരുന്ന ഒക്ടോബറില് വിവാഹിതരാകും. നാഗചൈതന്യ തന്നെയാണ് ഇക്കാര്യം മാധ്യമ പ്രവര്‍ത്തകരെ അറിയിച്ചത്. വിവാഹത്തീയതി, സ്ഥലം തുടങ്ങിയ കാര്യങ്ങള് വൈകാതെ അറിയിക്കുമെന്നും നാഗചൈതന്യ പറഞ്ഞു. പുതിയ ചിത്രമായ രാരണ്ടി വെടുക്ക ചൂഡത്തിന്റെ പ്രൊമോഷനുമായി ബന്ധപ്പെട്ട് നടത്തിയ വാര്‍ത്താ സമ്മേളനത്തിലാണ് നാഗചൈതന്യ മനസു തുറന്നത്. തെലുങ്ക് സൂപ്പര്‍താരം നാഗാര്‍ജ്ജുനയുടെയും ആദ്യ ഭാര്യ ലക്ഷ്മിയുടെയും മകനാണ് നാഗചൈതന്യ. ഇരു വീട്ടുകാരുടെയും ആചാരങ്ങള്‍ക്ക് അനുസരിച്ചാകും വിവാഹച്ചടങ്ങുകള് നടക്കുക. അനുയോജ്യമായ സ്ഥലം കണ്ടെത്താനുള്ള ശ്രമം നടക്കുകയാണ്. ഹൈദരാബാദിനാണ് മുന്‍ഗണന നല്‍കുന്നത്. ബാലിയില് വച്ച് ക്രൈസ്തവാചാര പ്രകാരം വിവാഹം നടത്തണമെന്നാണത്രേ വധൂവരന്മാരുടെ ആഗ്രഹം. ഈ വര്‍ഷം ജനുവരിയിലായിരുന്നു ഇവരുടെ വിവാഹനിശ്ചയം നടന്നത്. വിവാഹം അടുത്ത വര്‍ഷം നടത്താനായിരുന്നു തീരുമാനം. ഇതിനിടെ നാഗചൈതന്യയുടെ അര്‍ദ്ധ സഹോദരനും നടി അമലയുടെ മകനുമായ അഖില് അക്കിനേനിയുടെ മേയില് നടക്കാനിരുന്ന വിവാഹം…\nEntertainment, Film Newsnagachaithanya, nagachaithanya samantha wedding, nagachaithanya wedding, samantha, samantha wedding


എന്റെ ലിവിംഗ് ടുഗദർ ദുരന്തകഥ Part 10 (അവസാന ഭാഗം) - Boolokam News\nഎന്റെ ലിവിംഗ് ടുഗദർ ദുരന്തകഥ Part 10 (അവസാന ഭാഗം)\n‘അമ്മ മുകളിലേക്കുനോക്കി കൈകൂപ്പിക്കൊണ്ട് “അങ്ങനെ എല്ലാംപോയി…. ” എന്ന് പറഞ്ഞുകൊണ്ട് കുനിഞ്ഞിരുന്നു കരയാൻ തുടങ്ങി. താമസം തുടങ്ങിയ സമയത്തു സൗകര്യങ്ങൾ ഒട്ടുംഇല്ലാതിരുന്നതുകൊണ്ടു നമ്മൾ മൂവരും നിലത്തു\nആ ദിവസം വൈകുന്നേരം ചില ശാരീരികാസ്വസ്ഥതകളെ തുടന്ന് വീടിനടുത്തുള്ള ഒരു ഡോക്ടറെ കാണാൻ ഞാനും അമ്മയും പോയിരുന്നു. ചില ടെസ്റ്റ് റിസൾട്ടുകളും കാണിക്കേണ്ടതുണ്ടായിരുന്നു. രക്താതിസമ്മർദ്ദം നന്നേ കൂടിയതിനാൽ കുറച്ചുദിവസമായി അമ്മയ്ക്ക് തലപെരുപ്പ് ഉണ്ടായിരുന്നു. അതിന്റെ തലേദിവസം ഞാനില്ലാത്ത സമയത്തു സുഹൃത്ത് ഷിലിനും മഹേഷും വീട്ടിലെത്തി അമ്മയെ ആശ്വസിപ്പിച്ചിരുന്നു. കുറെ നിർദ്ദേശങ്ങളും നൽകി അവർ മടങ്ങി. എന്റെ വിവാഹജീവിതം ഏറെ ആഗ്രഹിച്ച ഒരു സുഹൃത്തായിരുന്നല്ലോ ഷിലിൻ. ഞാൻ ഇത്തരം അബദ്ധങ്ങളിൽ ചെന്നുചാടുമ്പോൾ പലപ്പോഴും അവൻ ശകാരിച്ചിട്ടുണ്ടെന്ന് സൂചിപ്പിച്ചിരുന്നല്ലോ. മഹേഷ് പലപ്പോഴും തമാശയുടെ ഭാവത്തിൽ ഷിലിനോട് പറയുമായിരുന്നു, “ഈ ശിവയ്ക്കു എഴുതാൻ മാത്രമേ ബുദ്ധിയുള്ളൂ അല്ലെ ? അതൊന്നും ജീവിതത്തിൽ കണ്ടിട്ടില്ല”.\nഅമ്മയുംഞാനും ഡോക്ടറെ കണ്ടിട്ട് വീട്ടിലെത്തി. ഞാൻ കമ്പ്യൂട്ടറിൽ എന്തൊക്കെയോ നോക്കിയിരിക്കുകയായിരുന്നു. കുറച്ചു കഴിഞ്ഞപ്പോഴാണ് ചാരുവും കൂട്ടുകാരിയും വീട്ടിലെത്തിയത്. അവർ വന്നയുടനെ സാധനങ്ങൾ കെട്ടിപ്പെറുക്കാൻ ആരംഭിച്ചു. ഞാനും അമ്മയും മുഖാമുഖം നോക്കി വെറുതേ ഇരുന്നു.\nസാധനങ്ങളിൽ അവളുടെ ഗ്രന്ഥശേഖരമായിരുന്നു പ്രധാനപ്പെട്ടത്. വളരെ വിലമതിക്കുന്ന ഗ്രന്ഥശേഖരം തനിക്കുണ്ടായിരുന്നെന്നും പകുതിയിലേറെ മുൻഭർത്താവിന്റെ വീട്ടിൽ ആയിപ്പോയെന്നും ഇനിയതു തിരിച്ചുകിട്ടില്ലെന്നും എന്നോട് പറയുമായിരുന്നു. അതുകൊണ്ടുതന്നെ അവൾ സാധനങ്ങളെടുക്കാൻ വന്നാൽ ആ പുസ്തകങ്ങൾ തന്നെയാകും ആദ്യം എടുക്കുക എന്നും അറിയാമായിരുന്നു. വേണമെങ്കിൽ എനിക്കവിടെ ഒരു കളികളിക്കാമായിരുന്നു. അവളുടെ വാക്കുകേട്ടു ഓരോന്നുകാണിച്ചതും ആ സാധനങ്ങൾ അവിടെനിന്നും എത്തിച്ചതും എല്ലാം ചേർത്ത് നോക്കിയാൽ ഒരു ലക്ഷത്തിലേറെ രൂപ ഞാൻ നശിപ്പിച്ചിരുന്നു. പകുതിജീവിതം അവളുടെ ഉത്തരവാദിത്തമാണ്. അതുകൊണ്ടുതന്നെ അമ്പതിനായിരം രൂപയെങ്കിലും തന്നിട്ട് സാധനമെടുത്താൽ മതിയെന്ന് പറഞ്ഞു അവളെ വീട്ടിൽ കയറ്റാതിരിക്കാമായിരുന്നു. ഒരു ഭിക്ഷ പോലെ ആ സാധനങ്ങൾ എടുക്കാനനുവദിച്ചു ഞാൻ മനഃപൂർവ്വം അവിടെ സ്വയം മഹത്വവത്കരിക്കുകയായിരുന്നു ഉണ്ടായിരുന്നത്. അല്ലെങ്കിലും ആരുടെയും സാധനങ്ങൾ നമുക്കുവേണ്ടന്നും അവൾ ജോലിചെയ്തുവാങ്ങിയത് അവൾ തന്നെ കൊണ്ടുപോട്ടെയെന്നും അമ്മയും പറയുമായിരുന്നു.\nവീട്ടിൽ അതൊക്കെ അരങ്ങേറുമ്പോൾ, ഇപ്പൊ വരാമെന്നു അമ്മയോട് പറഞ്ഞു ഞാൻ റോഡിലേക്കിറങ്ങി. പരിചയമുള്ള ഒരു ഓട്ടോ പിടിച്ചു ചുമ്മാ നഗരത്തെരുവിലൂടെ ചുറ്റിയടിച്ചു. പേട്ടയിലും പാളയത്തും സ്റ്റാച്യൂവിലും ഓവർ ബ്രിഡ്ജിലും കിഴക്കേക്കോട്ടയിലും കിള്ളിപ്പാലത്തിലും …. അങ്ങനെ അവളുടെ കൈപിടിച്ചുകൊണ്ടു നടന്ന സ്ഥലങ്ങളിലൂടെയെല്ലാം കറങ്ങി. പാളയം അണ്ടർപാസ്സിലൂടെയും സഞ്ചരിച്ചു. കാൽനടയാത്രക്കാരെ അനുവദിക്കാത്ത അണ്ടർപാസ്സിലൂടെ നടന്നായിരുന്നു ഓണംഘോഷയാത്ര കണ്ടിട്ട് അന്നു ഞാനും ചാരുവും പാളയംഭാഗത്തേയ്ക്കു പോയിട്ട് വീട്ടിലേക്കു നടന്നത്. എന്റെ കൈകോർത്തുപിടിച്ചു അവൾ അണ്ടർപാസ്സ് റോഡിലെ ഇടുങ്ങിയ ഓടയ്ക്കു മുകളിലൂടെ റെയിൽവേ പാളത്തിലൂടെയെന്നപോലെ ബാലൻസ്‌ചെയ്തു നടന്നത് ഞാനോർത്തു.\nനെടുവീർപ്പുകളുടെ ഘോഷയാത്രയ്‌ക്കൊടുവിൽ ബേക്കറിയിലെ പ്രിൻസ് ബാറിനുമുന്നിൽ ഓട്ടോനിന്നു. അവിടെ കയറി വേഗത്തിൽ മൂന്നു പെഗ്ഗുമടിച്ചു ഞാൻ അതെ ഓട്ടോയിൽ വീട്ടിലെത്തി. അവർ സാധനങ്ങൾ പെറുക്കി കഴിഞ്ഞിരുന്നില്ല. തത്കാലം ചെറിയ സാധനങ്ങൾ മാത്രമേ കൊണ്ടുപോകുന്നുള്ളൂ എന്നും മറ്റുള്ളവ രണ്ടുദിവസത്തിനകം വന്നു മാറ്റാം എന്നും അമ്മയോട് പറഞ്ഞത്രേ. ‘ചെറിയ സാധനവും… വലിയ സാധനവും….’ എന്ന് പിറുപിറുത്തുകൊണ്ട് ഞാൻ ഉള്ളുകൊണ്ടു ചിരിച്ചു. ഏറ്റവും വിലമതിക്കുന്നവ എല്ലാം മാറ്റുകയും മറ്റുള്ള പഴകിയ ചില സാധനങ്ങൾ അവിടെ ഉപേക്ഷിച്ചു പോകാനുമായിരുന്നു പ്ലാൻ. അല്ലെങ്കിൽ പഴയ സാധനങ്ങൾ എന്റെ തലയിൽ കെട്ടിവയ്ക്കുക.\nഎല്ലാം കെട്ടിപ്പെറുക്കി വാഹനത്തിൽ കയറ്റിവിട്ടിട്ടു അവൾ പോകാനിറങ്ങി. ഒരു ജീവിതം അവസാനിപ്പിച്ചിട്ടു അവൾ പോകാൻ നിൽക്കുന്ന കാഴ്ച എന്റെ ഹൃദയത്തെ വെട്ടിനുറുക്കി.\n“എന്താ ചാരൂ.. എന്നോടും അമ്മയോടും ഒന്നും മിണ്ടാതെ പോകുകയാണോ നീ…. ”\n(സങ്കടഭാരത്തോടെ ഞാൻ ചോദിച്ചു)\n“പോകുന്നു ശിവാ…അമ്മാ ഞാൻ പോകുന്നു ..”\n(ഇപ്പൊ പെയ്തിറങ്ങും എന്ന മുഖഭാവത്തോടെ അവൾ എന്നെയും അമ്മയെയും മാറിമാറി നോക്കി പറഞ്ഞൊപ്പിച്ചു )\n‘അമ്മ മുകളിലേക്കുനോക്കി കൈകൂപ്പിക്കൊണ്ട് “അങ്ങനെ എല്ലാംപോയി…. ” എന്ന് പറഞ്ഞുകൊണ്ട് കുനിഞ്ഞിരുന്നു കരയാൻ തുടങ്ങി. താമസം തുടങ്ങിയ സമയത്തു സൗകര്യങ്ങൾ ഒട്ടുംഇല്ലാതിരുന്നതുകൊണ്ടു നമ്മൾ മൂവരും നിലത്തു ഒരുമിച്ചിരുന്നു ആഹാരം കഴിച്ചതും ബാൽക്കണിയിലിരുന്ന് റോഡിലെ തിരക്കുകളാസ്വദിച്ചു ചായകുടിച്ചതും നർമ്മസംഭാഷണങ്ങളിൽ ഏർപ്പെട്ടതും സായാഹ്നങ്ങളിൽ പുറത്തു കറങ്ങാൻ പോയതും … സിനിമയിലെ ഫ്‌ളാഷ് ബാക്കെന്നപോലെ അമ്മയിലൂടെ കടന്നുപോയിരിക്കാം. അവരുടെ ജീവിതത്തിലെ സന്തോഷനിമിഷങ്ങളായിരുന്നു ആ ഹ്രസ്വകാലം. കാലിയായ വീടിനെ നോക്കി ‘അമ്മ അലമുറയിടാൻ തുടങ്ങി. വീടിന്റെ ഓരോ മുക്കുംമൂലയും അമ്മയെയും എന്നെയും വേട്ടയാടിക്കൊണ്ടിരുന്നു.\nഎന്റെയും ചാരുവിന്റെയും കിടപ്പുമുറിയിലെ വിശാലമായ കട്ടിൽ ഒരു ദുരന്തനാടകം തീർന്ന വേദിപോലെ മൂകമായിക്കിടന്നു. അവളുടെ മണം ആ മുറിയിലാകെ നിറഞ്ഞുനിന്നിരുന്നു. ഒന്നും പറയാനാകാതെ ഞാൻ ഹാളിൽ ഉലാത്തിക്കൊണ്ടിരുന്നു. എന്നിട്ടു ബെഡ്റൂമിലേക്ക് കയറി. ഈ നാടകം ഇവിടെ അവസാനിച്ചിരിക്കുന്നെന്നു മനസ്സിൽ പറഞ്ഞുകൊണ്ട് ജനാലപ്പാളികൾ അടയ്ക്കാൻ കർട്ടൻ നീക്കി. അന്നൊരു പനിക്കാലത്തു അവൾ കുടിച്ചിട്ട് വച്ച കഷായക്കുപ്പി അവിടിരിക്കുന്നു . അതിൽ കാൽഭാഗത്തോളം കഷായമുണ്ടായിരുന്നു. അത് വിഷമായിരുന്നെങ്കിൽ എന്ന് ഞാൻ ചിന്തിച്ചു. ജീവിതത്തിന്റെ മധുരത്തിലേക്കു ആ കഷായം ഒരു സുനാമി പോലെ അടിച്ചുകയറി. ഞാൻ ജാലകങ്ങൾ അടച്ചു. ഇരുട്ടത്തുനിന്നു കണ്ണുകൾ തുടച്ചിട്ടു ഹാളിൽ നിലത്തിട്ടിരുന്ന മെത്തയിൽ ചെന്നുവീണു. വെളിച്ചത്തിൽ നിന്നും ഓടിയൊളിക്കാതെ ‘അമ്മ കണ്ണുകൾ അടച്ചു ദുഖത്തെ ധ്യാനിച്ചിരിക്കുന്നു. മൗനത്തിന്റെ ഭീകരാക്രമണത്തിൽ ഒരായിരം വെടിയുണ്ടകൾ ഞങ്ങളുടെ ഹൃദയങ്ങളിൽ തുളച്ചുകയറി.\nമനസ്സിൽ നിലവിളിച്ചുകൊണ്ട് വേദനയോടെ ഞാൻ അവിടെ നിന്നെഴുന്നേറ്റു ടെറസിനു മുകളിലേക്ക് ഓടികയറി. വല്ലാത്തൊരാർത്തിയോടെ ചാരുവിനെ ഫോൺ ചെയ്തു. അവൾ ഫോണെടുത്തു. സാധനങ്ങൾ ഇറക്കുന്നെന്നും അവർക്കു കാശുകൊടുക്കണമെന്നും കുറച്ചുകഴിഞ്ഞിട്ടു വിളിക്കാമെന്നും പറഞ്ഞു കട്ടുചെയ്തു.\nഞാൻ വീണ്ടും അമ്മയ്ക്കരികിലെത്തി. കുറച്ചുകാലങ്ങളിലെ ജീവിതം നമ്മൾ അയവിറക്കി. എന്തുസന്തോഷമായിരുന്നു ആദ്യമൊക്കെ…എല്ലാം പോയി… എന്ന് ‘അമ്മ നെടുവീർപ്പിട്ടുകൊണ്ടിരുന്നു. അവൾ സാധനമെടുക്കുമ്പോൾ ഞാൻ പുറത്തുപോയ സമയത്തു ‘അമ്മ രണ്ടു ബുദ്ധിമോശം പ്രവർത്തിച്ചിരുന്നു. അതിലൊന്ന്, ചാരു അമ്മയ്ക്ക് മേടിച്ചുകൊടുത്ത ഓണക്കോടി തിരിച്ചു അവൾക്കു കൊടുക്കാൻ ശ്രമിച്ചതാണ്. അവളുടെ ഗ്രന്ഥങ്ങളിരുന്ന ഷെൽഫിൽ ആ സാരി ഇരിക്കുന്നതുകണ്ടു ഞാൻ ചോദിച്ചപ്പോൾ ”അമ്മ തന്നെയാണ് അത് പറഞ്ഞതും.. അങ്ങനെ പ്രവർത്തിക്കുമെന്ന് ‘അമ്മ നേരത്തെ എന്റെകൂടെ പറഞ്ഞിരുന്നു. ഒരിക്കലും അതുചെയ്യരുതെന്നു ഞാൻ അമ്മയെ കർശനമായി വിലക്കിയിരുന്നു. എന്നിട്ടും വൈകാരികതയിൽ അമ്മയതു പ്രവർത്തിച്ചു.\n“എന്തിനാണമ്മാ…അങ്ങനെ ചെയ്തത്. അത് മേടിച്ചുതരുമ്പോൾ അവളുടെ സന്തോഷം ഞാൻ കണ്ടതാണ്. ഒരിക്കലും സമ്മാനങ്ങൾ തിരിച്ചുകൊടുക്കരുത്. എത്രവലിയ ശത്രുവായാലും മനസുവേദനിക്കും. അങ്ങനെ ചെയ്യരുതെന്ന് ഞാൻ പറഞ്ഞതല്ലേ… എന്നിട്ടും ചെയ്തല്ലോ…..”\nഞാൻ അമ്മയെ കുറ്റപ്പെടുത്തി.\nഅമ്മയൊന്നും മിണ്ടിയില്ല. ആ കാളരാത്രി ഇഴഞ്ഞുനീങ്ങുകയായിരുന്നു. അതിനിടയിൽ ഞാൻ ആരോടൊക്കെയോ ഫോണിൽ സംസാരിച്ചുകൊണ്ടിരുന്നു.\nപതിനൊന്നു മണിയോടടുത്തപ്പോൾ ചാരു എന്നെ വിളിച്ചു. അവളോട് രഹസ്യമായി സംസാരിക്കാൻ ഞാൻ വീണ്ടും ടെറസിനു മുകളിലേക്ക് കയറി. സാധനങ്ങൾ എവിടേക്കാണ് കൊണ്ടുപോയതെന്നു ഞാൻ ചോദിച്ചു. തത്കാലം അവയൊക്കെ സൂക്ഷിക്കാൻ ഒരുവീടിന്റെ ചെറിയൊരു ഭാഗം വാടകയ്‌ക്കെടുത്തെന്നും നീ വീടൊഴിയാൻ പോകുമ്പോൾ ഞാൻ മറ്റെന്തു ചെയ്യണമെന്നും അവൾ ചോദിച്ചു.\nഅവളോട് തിരിച്ചുവരാൻ ഞാൻ യാചിച്ചു.\n‘എന്തിനാ ശിവാ ഇനിയും വഴക്കിടാനാണോ. എന്റെ സ്വസ്ഥത മുഴുവൻ നഷ്ടപ്പെട്ടു. ഇനിയെന്തിനാണ്..?. ”\n“ചാരൂ, പരസ്പരം അഡ്ജസ്റ്റ് ചെയ്താൽ മുന്നോട്ടുപോകാവുന്നതേയുണ്ടായിരുന്നുള്ളൂ. എന്റെ അവസ്ഥകൾ നിനക്കറിയുന്നതല്ലേ… എനിക്ക് സ്നേഹം വേണം. ”\n“ശിവാ… നിന്റെ കൂടെ നിൽക്കുന്നൊരു പെണ്ണ് വന്നാൽ നിന്റെ പ്രശ്നങ്ങൾ മാറും. എന്നാൽ ഒരു കുടുംബജീവിതം ഉൾക്കൊള്ളാൻ പറ്റാത്ത തരത്തിൽ ഞാൻ മാറിപ്പോയി. എന്നെ ഞാനെങ്കിലും തിരിച്ചറിഞ്ഞില്ലെങ്കിൽ ….”\n“എന്റെ സ്വഭാവത്തിനും ഒരുപാടു കുറവുകൾ ഉണ്ട് ചാരൂ. നിന്നെ സ്വീകരിക്കാനെടുത്ത തീരുമാനം ഒരു എടുത്തുചാട്ടമാണ് .അതാണ് എന്റെ പ്രശ്നം. അതു നിന്നേയുംകൂടി കഷ്ടത്തിലാക്കി.”\n“എത്രവേണമെങ്കിലും കാത്തിരിക്കാമായിരുന്നല്ലോ നിനക്കായി ഞാൻ. എന്തിനാണ് ശിവാ എന്നിട്ടും വാക്കുകൾ കൊണ്ടെന്നെ മുറിവേൽപ്പിച്ചത് ?”\n“വിരസത താങ്ങാനായില്ല ചാരൂ. പ്രതീക്ഷിച്ചതിനു വിപരീതമായ ജീവിതം എന്നെ തളർത്തിക്കളഞ്ഞു . എനിക്ക് പ്രായോഗികജീവിയാകാൻ സാധിക്കില്ല ചാരൂ. ഇങ്ങനെ ലാഘവത്തോടെ ജീവിക്കുന്നതിൽ എന്താണ് കുഴപ്പം. നമുക്ക് വേറാരും ഇല്ലല്ലോ . നിന്റെ കുറ്റപ്പെടുത്തലുകൾ, പരാതികൾ..എനിക്ക് എന്നോട് തന്നെ പുച്ഛം ഉണ്ടാക്കി ”\n“അത് നിന്നെ ഉത്തരവാദിത്തമുള്ള ഒരാളാക്കാൻ ആയിരുന്നില്ലേ ശിവാ ”\nസംസാരത്തിനിടയിൽ എപ്പോഴോ അവളുടെ നിയന്ത്രണം വിട്ടു. അവൾ ഉച്ചത്തിൽ ആർത്തലച്ചു കരയാൻ തുടങ്ങി. ഞാൻ വിലക്കിയിട്ടും ഏതാണ്ട് പത്തു മിനിറ്റോളം നിർത്താതെയവൾ കരഞ്ഞുകൊണ്ടിരുന്നു. അവൾക്കൊപ്പം എന്റെയും അണപൊട്ടി. വിജനമായിക്കഴിഞ്ഞ നഗരവീഥിയുടെ പാർശ്വത്തിൽ സ്ഥിതിചെയ്യുന്ന വീടിന്റെ മുകളിൽ നിന്ന് ഞാനും പെയ്തിറങ്ങി. സ്വപ്നംകണ്ട ഒരു ജീവിതത്തിന്റെ തകർച്ച ഇടിവെട്ടി പെയ്തുകൊണ്ടിരുന്നു. എന്നിലെ പുരുഷന്റെ വമ്പും ഹുങ്കും എവിടേക്കോ ഒലിച്ചുപോയി. കരഞ്ഞുകൊണ്ടുതന്നെ ഞാനവളെ മടക്കിവിളിച്ചു.\nനമ്മൾ താമസിച്ച വീട് കൊള്ളില്ലെന്നും വല്ലാത്തൊരു നെഗറ്റിവ് എനർജിയാണ് അവിടെയെന്നും അങ്ങോട്ടേയ്ക്കിനി ഇല്ലെന്നും മറ്റൊരു വീട് എടുത്താൽ അവിടേയ്ക്കു മാറാമെന്നും അവൾപറഞ്ഞു.\n(അവൾ അന്നുതന്നെ സാധനമെടുക്കാൻ ഒരു കാരണമുണ്ടായിരുന്നു. തലേദിവസം ഞാനും അവളുമായുള്ള സംസാരത്തിൽ, എപ്പോഴും എന്നെ കുത്തിവേദനിപ്പിക്കാൻ അവൾ പറയുന്ന വാചകം ആവർത്തിച്ചു.\n“നിന്റെകൂടെ ഒരു പെണ്ണും നിൽക്കില്ല ശിവാ..നിന്റെ സ്വഭാവംകാരണം”\nഒരുപാടുതവണ അവളിൽ നിന്നും അതുകേട്ടിട്ടും മറുപടി പറയാത്ത ഞാൻ അന്ന് പ്രതികരിച്ചു.\n” നിന്റെ കൂടെ ജീവിച്ച പുരുഷൻമാർ ഉപേക്ഷിച്ചുപോയതിൽ അപാകതയൊന്നും ഞാൻ കാണുന്നില്ല , എന്നാൽ നിന്റെ അമ്മയും നിന്റെ മകളും നിന്നോടൊപ്പമുണ്ടോ ? എന്നെ ഉപേക്ഷിച്ചുപോയതു അന്യസ്ത്രീകൾ അല്ലെ ..അവരെന്റെ ഭാര്യമാർ പോലുമല്ല. എന്റെ കുറ്റംപറയുന്ന നിന്റെകൂടെ ഇന്നാരൊക്കെയുണ്ട് ? ഒരാളെയും അവരുടെ ‘അമ്മ ഉപേക്ഷിക്കില്ല. നിന്റെ കാര്യത്തിൽ എന്തുകൊണ്ട് അങ്ങനെ സംഭവിച്ചു….?”\nഎന്റെ ഈ മറുപടി ചരുവിനെ ഒന്നുലച്ചു. ‘അമ്മ പോലും ഉപേക്ഷിച്ചു പോയ ഒരുത്തിക്കു കാര്യമായ എന്തോ തകരാറുണ്ട് . അതുകൊണ്ടു ഇനിയുള്ള ജീവിതം ഒറ്റയ്ക്കുമതി എന്ന് തീരുമാനിച്ചതുകൊണ്ടാണത്രേ സാധനം പെറുക്കി എത്രയുംവേഗം എന്നിൽനിന്നും അകന്നു മാറാനുള്ള തീരുമാനമെടുത്തത്.\nഎന്റെ ജേർണലിസ്റ്റ് സുഹൃത്തായ ഡിന്നിസത്യൻ, അവളെന്നോട് ആയിടെയും പറഞ്ഞിരുന്നു ചാരുവിനു ഈ ജീവിതവുമായി ഒന്നു പൊരുത്തപ്പെടാൻ സമയം കൊടുക്കണമെന്ന്. എന്നാൽ ചാരു മറ്റുസ്ത്രീകളെ പോലെ അല്ലെന്നു ഞാൻ മനസിലാക്കിയിട്ടു ഏറെ ദിവസങ്ങൾ കഴിഞ്ഞിരുന്നു. ഞാൻ സ്നേഹത്തോടെ പറയുന്നതിൽ പോലും ആണധികാരത്തിന്റെ ഹുങ്കായിരുന്നു അവൾ വായിച്ചെടുത്തത്. ആ വീട്ടിൽ അമ്മയ്ക്കും എനിക്കും മുകളിലായിരുന്നു അവൾക്കു സ്ഥാനം, എന്നിട്ടും അവളതു മനസിലാക്കിയില്ല. ഏകാന്തതയുടെ ബോംബുകളിട്ടു അവളെന്റെ ഹൃദയത്തെ അത്രമാത്രം ശിക്ഷിച്ചിരുന്നു. എന്റെയുള്ളിലെ നിറങ്ങളെ പോലും അവൾ മായ്ചുകളഞ്ഞിരുന്നു. )\nമറ്റൊരുവീടെടുത്തൽ കൂടെവരാമെന്നു അവൾ പറഞ്ഞതുകേട്ടപ്പോൾ വല്ലാത്തൊരു ആശ്വാസംതോന്നി. ആ രാത്രിയിൽ ഞങ്ങൾ രണ്ടുമണിക്കൂറിലേറെ ഫോണിൽ സംസാരിച്ചു. എന്നെ കാണാഞ്ഞിട്ട് ‘അമ്മ ടെറസിലേക്കു കയറിവന്നു. താഴേയ്ക്ക് വരാമെന്നു ഞാൻ കൈകൊണ്ടു ആംഗ്യംകാണിച്ചു, ‘അമ്മ തിരിച്ചുപോയി.\nഞാനും ചാരുവും ഞങ്ങളുടെ ജീവിതം ഓരോന്നും ഓർത്തെടുത്തു സംസാരിച്ചു.\nഅന്ന് വൈകുന്നേരം ഞാൻ ഓട്ടോയിൽ നമ്മൾ നടന്ന വഴിയിലൂടെയൊക്കെ പോയതും നമ്മൾ ജ്യൂസ് കുടിച്ച കടകളും ആഹാരം കഴിച്ച ഹോട്ടലുകളും ഓണാഘോഷം കണ്ടുകൊണ്ടുനിന്ന സാഫല്യം കോംപ്ലക്‌സിന്റെ രണ്ടാംനിലയും നമ്മൾ സിനിമകണ്ട ശ്രീകുമാർ, ശ്രീപദ്മനാഭ, ഏരീസ് പ്ലക്‌സ്, ശ്രീ തിയേറ്ററുകളും …എല്ലാം കണ്ടുകൊണ്ടു നീങ്ങിയതും അവളോട് സംസാരിച്ചു.\n“നിന്നോട് ഒരായുസ്സ് മുഴുവൻ ജീവിക്കാൻ ഇറങ്ങി വന്നവളല്ലേ ശിവാ ഞാൻ….”\nഎന്നുപറഞ്ഞുകൊണ്ടു അവൾ നെടുവീർപ്പിച്ചു\nഫോൺ സംഭാഷണമവസാനിപ്പിച്ചു. ഞാൻ ടെറസിൽ നിന്നും താഴേയ്ക്കിറങ്ങുമ്പോൾ ഒരു പ്രതീക്ഷയും ആശ്വാസവും മനസ്സിൽ കുടിയേറിയിരുന്നു. അമ്മയോടും അതുപറഞ്ഞു. അമ്മയ്ക്കും അല്പം സന്തോഷമായി. ചെറിയ ചെറിയ കാര്യങ്ങൾക്കു ഇങ്ങനെ ചെയ്യേണ്ട ഒരാവശ്യവും ഇല്ലായിരുന്നെന്നു ‘അമ്മ നിഷ്കളങ്കമായി പറഞ്ഞു ചിരിച്ചു.\nതൊണ്ടയ്ക്ക് വീക്കവുമായാണ് ചാരു പിറ്റേന്ന് ഉണർന്നതത്രെ. തലേന്ന് രാത്രി തൊണ്ടകീറി കരഞ്ഞത് തന്നെയായിരുന്നു കാരണം. ചെറിയ പനിയും ബാധിച്ചിരുന്നു. അതുകൊണ്ടു ഞാൻ വിളിച്ചപ്പോൾ ഫോണെടുക്കാതെ, സംസാരിക്കാൻ വയ്യെന്ന് മെസഞ്ചറിൽ എഴുതിയിട്ടു. മറ്റൊരു വീടെടുത്താൽ ഒരുമിച്ചു താമസിക്കാം എന്ന അവളുടെ വാക്ക് എന്റെയുള്ളിൽ പ്രതീക്ഷയോടെ കിടക്കുന്നുണ്ടായിരുന്നു.\nവീടൊഴിയാൻ പോകുന്നകാര്യം ഞാൻ വീട്ടുടമസ്ഥയോടു സംസാരിച്ചു. അവർക്കു അതത്ര ഇഷ്ടപ്പെട്ടില്ല. വാടകക്കാർ വന്നയുടനെ മാറുന്നത് വീടിനെന്തെങ്കിലും കുഴപ്പമുള്ളതായി ആളുകൾ തെറ്റിദ്ധരിക്കുമെന്നും അഡ്വാൻസ് പൈസ മറ്റൊരു കാര്യത്തിന് മറിച്ചതുകൊണ്ടു പെട്ടന്ന് മടക്കിത്തരുക പ്രയാസമാണെന്നും അവർ പറഞ്ഞു. ആ വിഷയവുമായി ബന്ധപ്പെട്ടു ഞാനും അവരും പരസ്പരം കയർത്തു സംസാരിക്കുകയുണ്ടായി. എന്തായാലും ഈവരുന്ന ഒന്നാംതീയതി തന്നെ മാറുമെന്നും അന്ന് പണം മടക്കിത്തരണമെന്നും കർശനമായി പറഞ്ഞിട്ട് ഞാൻ ഇറങ്ങിപ്പോന്നു. എന്റെ പ്രശ്നങ്ങളൊന്നും അറിയേണ്ട കാര്യമില്ലെന്നും ആ വീട്ടിൽ ഒരുവർഷം തികച്ചു താമസിക്കണമെന്നും ആയിരുന്നു അവരുടെ ആഗ്രഹം. വാടകയില്ലാതെ താമസിക്കാൻ അനുവദിക്കുമെങ്കിൽ എനിക്ക് പ്രശ്‌നമില്ലെന്ന് പറഞ്ഞതായിരുന്നു അവരെ പ്രകോപിപ്പിച്ചത്. അഡ്വാൻസ് തുക തീരുന്നതുവരെ,അതായതു അഞ്ചാറുമാസം താമസിച്ചുകൊള്ളാൻ അവർ പറഞ്ഞു. പറ്റില്ല, ആ പണം കൊണ്ട് എനിക്ക് വേറെ ആവശ്യമുണ്ടെന്നു ഞാനും പറഞ്ഞു.\nരണ്ടുദിവസത്തിനുശേഷം ചാരു വീണ്ടുംവാക്കുമാറി. ഇനിയുള്ള ജീവിതം ഒറ്റയ്ക്ക് ചിലവഴിക്കാൻ ആണ് താത്പര്യമെന്നും ആരുംകൂടെ വേണ്ടെന്നുമാണ് അവസാനതീരുമാനമെന്നും അഗതികളെ ശുശ്രൂഷിക്കാൻ പോകുന്നെന്നും മനുഷ്യസേവനത്തിനു ജീവിതം ഉഴിഞ്ഞുവയ്ക്കാൻ പോകുന്നെന്നും എന്നോട് പറഞ്ഞു. ആ തീരുമാനത്തിൽ എനിക്ക് ഞെട്ടലൊന്നും ഉണ്ടായില്ല. ഏച്ചുകെട്ടിയാൽ മുഴച്ചിരിക്കും എന്ന് എനിക്കും ബോധ്യമായിരുന്നു. വീണ്ടും ജീവിതവാഗ്ദാനം നടത്തിയിട്ടു പിന്മാറാൻ ഒരുകാരണം അവൾക്കുണ്ടായിരുന്നു. അതായിരുന്നു ‘അമ്മ കാണിച്ച രണ്ടാമത്തെ ‘ബുദ്ധിമോശം’.\nചാരു വീട്ടിൽനിന്നും സാധനം കെട്ടിപ്പെറുക്കിയ ആ രാത്രി ‘അമ്മ നിയന്ത്രണം വിട്ടു അവളോട് യാചിക്കുകയും പോകരുതെന്ന് കാലുപിടിക്കുകയും ചെയ്തു. ആ സമയം ഞാനവിടെ ഇല്ലായിരുന്നല്ലോ. അമ്മയുടെ അപേക്ഷകൾ ചെവിക്കൊള്ളാതെ എന്നെ കുറ്റംപറഞ്ഞുകൊണ്ടിരുന്ന അവളോട് അമ്മയ്ക്ക് പിന്നെ ദേഷ്യമായി. അത് ചെറിയൊരു വഴക്കിൽ കലാശിച്ചു. പെറ്റമ്മയുടെ വിലയറിയാത്ത നിനക്ക് എന്റെ കണ്ണീരിന്റെ വില മനസിലാകില്ലെന്ന് ‘അമ്മ അറിയാതെ പറഞ്ഞുപോയി. അതാണ് അവളെ ചൊടിപ്പിച്ചതത്രെ.\nഅവളുടെ കൂട്ടുകാരിയേയും ‘അമ്മ എന്തോ പറഞ്ഞത്രേ. ഇക്കാര്യം ചോദിയ്ക്കാൻ മറ്റൊരുദിവസം കൂട്ടുകാരി എന്നെവിളിച്ചു വഴക്കുകൂടുകയുണ്ടായി. എനിക്ക് നിങ്ങളുടെ ജീവിതത്തിൽ ഉത്തരവാദിത്തം ഇല്ലെന്നും ഞാൻ പറഞ്ഞിട്ടാണോ നിങ്ങൾ അടുത്തതെന്നും ചോദിച്ചുകൊണ്ട്\nആ സ്ത്രീ ക്ഷോഭിച്ചു. എന്തായാലും അന്നേരം ഞാൻ അവളോട് വഴക്കിടാൻ പോയില്ല.\nതന്റെ വാക്കുകളാണ് അവസാനപ്രതീക്ഷയും ഇല്ലാതാക്കിയതെന്ന തിരിച്ചറിവിൽ ‘അമ്മ തീവ്രമായി ദുഖിച്ചു. അവർ പലദിവസങ്ങൾ വീട്ടുപരിസരത്തെ ക്ഷേത്രങ്ങളിൽ പോയിരുന്നു കരയുകയുണ്ടായി. അമ്മയുടെ ആ മൂഡ് മാറിക്കിട്ടാൻ, പെൻഷൻവാങ്ങാൻ തിരുവനന്തപുരത്തേയ്ക്കുവന്ന വല്യമ്മയുടെ കൂടെ അമ്മയെ എറണാകുളത്തേയ്ക്കു അയച്ചു. ഒന്നാംതിയതി കൗമുദിയിൽ നിന്നും ഇറങ്ങിപ്പോകാനും തീരുമാനിച്ചു. എന്നാൽ വീടുമാറുമ്പോൾ ശേഷിക്കുന്ന കുറെ സാധനങ്ങൾ അവിടയുള്ളത് ഒരു തടസമായതിനാൽ ഞാൻ ചാരുവിനോട് അത് മാറ്റിത്തരാൻ ആവശ്യപ്പെട്ടു. അവളെന്റെ ചാറ്റിൽ ഇങ്ങനെ കുറിച്ചു\n“സാധനങ്ങൾ എടുത്തു മാറ്റാൻ വരുമ്പോൾ വീണ്ടും ശിവയുടെ അമ്മയുടെ വക പെർഫോമൻസ് ഉണ്ടാവുമെങ്കിൽ സാധനങ്ങൾ എടുക്കണ്ട എന്ന് തീരുമാനിക്കേണ്ടി വരും. കാരണം അതെടുപ്പിക്കാൻ കൊണ്ടുവരുന്ന ആളുകളുടെ മുന്നിൽ എനിക്ക് നാണം കെടാൻ പറ്റില്ല…പണത്തേക്കാൾ എനിക്ക് വലുത് മനഃസമാധാനമാണ് ശിവാ. അന്ന് എന്റെ കൂടെ എനിക്കൊരു താങ്ങായി വന്നതാണ് എന്റെ കൂട്ടുകാരി അവളും കുറെ അധിക്ഷേപം കേൾക്കേണ്ടി വന്നു. എന്നെ പറഞ്ഞത് സഹിക്കാം പക്ഷേ ഇതുമായി ഒരു ബന്ധവും ഇല്ലാത്ത അവൾ എന്തിനാണ് വെറുതേ”\nഅമ്മ അന്ന് എന്തോ പറഞ്ഞെന്നു ഞാനറിഞ്ഞത് അവളുടെ ഈ ചാറ്റിലൂടെയായിരുന്നു\n“അന്ന്… മറ്റൊരു വീട് എടുക്കൂ.. ആ വീട് താമസിക്കാൻ കൊള്ളില്ല… അവിടെ ഇരിക്കുന്ന സാധനങ്ങൾ മാറുന്ന വീട്ടിലേക്കു മാറ്റാം എന്നൊക്കെ എന്നോട് പറഞ്ഞിട്ട് തൊട്ടടുത്ത ദിവസം അഭിപ്രായം മാറ്റാൻ എന്താണ് സംഭവിച്ചത് ശ്രീ..? ”\n“ശിവയുടെ ആ മെയിൽ ഞാൻ വീണ്ടും വായിച്ചു അമ്മയുടെ വാക്കുകൾ അത് വീണ്ടും വായിക്കണം എന്ന് തോന്നിപ്പിച്ചു. അതാണ് ശരി എന്ന് തോന്നി. പെറ്റമ്മ പോലും ഉപേക്ഷിച്ചവൾ ഒറ്റയ്ക്ക് തുടരുന്നതാണ് നല്ലതെന്നു തോന്നി… “\n“ഒരു കാര്യത്തിന്റെ അർത്ഥതലങ്ങൾ വ്യാഖ്യാനിച്ചു പ്രശ്നം കലുഷിതമാക്കുക …എന്നാൽ അത് അപ്പറഞ്ഞ സമയത്തു പ്രശ്നമൊന്നും അധികം ഉണ്ടാകുകയും ഇല്ല… ഇതൊക്കെ നമ്മുടെ മനസിന്റെ തോന്നലാ ശ്രീ… കാര്യമൊന്നും ഇല്ല.. ഞാൻ പറഞ്ഞ കാര്യവും അമ്മയുടെ വാക്കുകളും ബന്ധമില്ല… ഞാൻ അമ്മയോട് പലപ്രാവശ്യം ചോദിച്ചു.. ‘അമ്മ ഓരോന്നായി ഓർത്തെടുത്തു പറഞ്ഞു.. അവർ അന്നേരം അത്രമാത്രം തകർന്നു നിന്നപ്പോൾ പറഞ്ഞതാ… ഞാൻ മെയിലിൽ എഴുതിയിട്ട ഒന്നും അമ്മയോട് ഞാൻ ഒരിക്കലും ഡിസ്കസ് ചെയ്തിട്ടില്ല… എന്നാൽ നിന്നെ കുറിച്ചുള്ള കാര്യങ്ങൾ എല്ലാം ഞാൻ അമ്മയോട് പറഞ്ഞിരുന്നു നമ്മൾ താമസം തുടങ്ങുന്നതിനു മുന്നേ…..”\n“ആയിക്കോട്ടെ സന്തോഷമേ ഉള്ളൂ. എന്നെ സ്വന്തം മകളായി കരുതിയിരുന്നെന്ന് ആ നാവുകൊണ്ട് ഇനിയൊരിക്കലും പറയരുതെന്ന് അമ്മയോട് പറയണം”\n“പക്ഷെ അവർ നിന്നെയോർത്തു ഇന്നും കരയുകയാണ് എന്നത് ഞാൻ മാത്രം കാണുന്ന സത്യമാണ് ശ്രീ..”\n“വാക്കുകൾ കൊണ്ട് ആരും ആരുടേയും സ്വന്തം ആകില്ല ശിവാ. നിന്റെ ‘അമ്മ കരയുന്നതു എന്നെ ഓർത്തല്ല നീ അവരെ ഉപേക്ഷിച്ചു പോകുന്നതിനാണ്. പറഞ്ഞതൊക്കെ ശിവയുടെ ‘അമ്മ മറന്നിട്ടുണ്ടാവും പക്ഷേ കേട്ട ഞാൻ മറന്നിട്ടില്ല. മറക്കാൻ കഴിയുന്നുമില്ല. ഞാൻ പുസ്തകങ്ങൾ പാക്ക് ചെയ്തുകൊണ്ടിരുന്നപ്പോൾ വന്ന ഫോൺ കാൾ ആരുടേതായിരുന്നു എന്ന് ചോദിക്കൂ. ഫോണിലൂടെ ഉച്ചത്തിൽ എന്നെയും കൂട്ടുകാരിയേയും കുറിച്ച് എന്തൊക്കെയാണ് മറുപടികളായി പറഞ്ഞതെന്നും.”\n(കുറച്ചുനേരത്തിനു ശേഷം )\n“അമ്മയോട് ആ ഫോൺ സംഭാഷണത്തിന്റെ കാര്യം ഞാൻ ചോദിച്ചു. ഇളയമാമന്റെ ഭാര്യ വിളിച്ചു . അപ്പോൾ ആണ് ആ സംസാരം ഉണ്ടായതെന്ന് പറഞ്ഞു. ”\n“അവളും കൂട്ടുകാരിയും വന്നിരുന്നു സാധനങ്ങൾ പെറുക്കുന്നു. പറഞ്ഞാൽ കേൾക്കില്ലല്ലോ ആരും. ഒരു അമ്മയുടെ വേദന ആർക്കും മനസിലാകില്ല. എനിക്ക് ട്രെയിനിൽ തലവച്ചു ചാകാൻ പറ്റില്ലല്ലോ… മോൻ എന്നെ കളഞ്ഞിട്ടു പോകാൻ പോകുന്നു. ഞാൻ ചത്താൽ പോലും അവൻ വരുമോ എന്തോ… ”\nഈ വാചകം അല്ലാതെ ഒന്നും പറഞ്ഞിട്ടില്ല എന്ന് അമ്മ എന്നെകൊണ്ട് ആണയിട്ടു പറയുന്നു . അമ്മയുടെ വേദന ആർക്കും മനസിലാകില്ല എന്ന വാചകം ആണോ നിനക്ക് തെറ്റിദ്ധാരണ ഉണ്ടാക്കിയത്. അമ്മ അവരെ കുറിച്ച് തന്നെയാണ് പറഞ്ഞതെന്ന് എന്നോട് പറയുന്നു. ”\n“ശിവയുടെ ‘അമ്മ നന്നായി അഭിനയിക്കും എന്ന് ഇപ്പോൾ മനസ്സിലായി.ശരി അതൊക്കെ നിങ്ങൾ അമ്മയും മകനും തമ്മിലുള്ള കാര്യം പറഞ്ഞവർക്ക് മറക്കാം മാറ്റി പറയാം.കേട്ട ഞാൻ മറക്കില്ല”\n“അമ്മയും മകനും എന്ന നിലയിൽ ഞാനിതിനെ കാണുന്നില്ല. ഞാനും അവളും എന്തെങ്കിലും കാര്യത്തിന് വഴക്കു കൂടിയാലും അമ്മയതിൽ ഇടപെടരുതെന്ന് ഞാൻ അമ്മയോട് പലപ്രാവശ്യം പറഞ്ഞിട്ട്ണ്ടായിരുന്നു. നീ കേട്ട കാര്യം മറക്കില്ല എങ്കിൽ നിന്നോട് പറഞ്ഞത് എന്തെന്ന് പറയു.. ഞാൻ അറിഞ്ഞാൽ …അമ്മയെ വഴക്കു പറഞ്ഞിട്ട് ഇറങ്ങിപോകുമോ എന്ന പേടികൊണ്ട് ‘അമ്മ എന്തെങ്കിലും മറച്ചു വയ്ക്കുന്നു എങ്കിൽ നീ എന്നോട് പറയൂ. എന്താണ് പറഞ്ഞതെന്ന് ഞാൻ കൂടി അറിയട്ടെ. ഇനിയിപ്പോൾ പ്രതികരണങ്ങൾക്കു അർത്ഥമില്ല . എങ്കിലും കാര്യം അറിയാൻ ഒരു ആഗ്രഹം.”\n“ശിവ പറഞ്ഞതും ചെയ്തതും ശരിയെന്നു ശിവയും അമ്മ പറഞ്ഞത് ശരികൾ മാത്രമെന്ന് അമ്മയും സമർത്ഥിക്കാൻ ശ്രമിക്കുന്നു. ഞാൻ സമർഥിക്കാൻ വരുന്നില്ല ശിവാ.\nകൂട്ടുകാരിയും വന്നിട്ടുണ്ട്. എല്ലാറ്റിനും കൂട്ടുനിൽക്കുന്നതു കൂട്ടുകാരിയാണ്. അന്നേ ഞാൻ പറഞ്ഞതാണ് ഇത്രയും പത്രാസുള്ളവരൊന്നും നമുക്ക് ചേരില്ല എന്ന്. അവർക്ക് ഇതൊക്കെ ഒരു രസം. ഇനിയെങ്കിലും വേറൊരാണിനോടെങ്കിലും ഇങ്ങനെയൊന്നും കാണിക്കരുത്. ഇതിന്റെയൊക്കെ പഠിച്ചോളും എന്നോ അനുഭവിച്ചോളും എന്നോ അങ്ങിനെ എന്തോ ഒരു വാക്കാണ് പറഞ്ഞത്. അവൾക്കൊരു കുഴപ്പോം ഇല്ല. ഞാനും എന്റെ മോനും മാത്രം നാണം കെട്ടു. അവർടെ ആർക്കും ഒന്നും അറിയില്ലല്ലോ അവനോടു പറഞ്ഞു എല്ലാരോടും പറഞ്ഞോളാൻ. അവർക്കൊക്കെ ഇതൊരു രസമാണ് ഒരാണിന്റെ കൂടെ വന്നു താമസിക്കുന്നു. നാല് ദിവസം കഴിഞ്ഞു വേണ്ടെന്നും പറഞ്ഞു പോകുന്നു. ഞാനിതൊന്നും കേട്ടിട്ടില്ലേ ദൈവമേ. അമ്മയുടെ കൂടെ ജീവിക്കുന്നവർക്കല്ലേ അമ്മമാരുടെ വിഷമം അറിയൂ. ഇത് അതൊന്നുമില്ലല്ലോ. അത് കൂട്ടുകാരിയോടും പറയുന്നത് കേട്ടു. അമ്മപോലും കൂടെയില്ലാത്തവർക്കു ഇതൊന്നും മനസിലാകില്ല എന്ന്. ഇതിന്റെയൊക്കെ അനുഭവിച്ചോളും എന്ന് പലതവണ ശാപവാക്കുകൾ പറഞ്ഞു.\nശിവ വരുന്നതുവരെ ‘അമ്മ സംസാരിച്ചുകൊണ്ടേയിരിക്കുകയായിരുന്നു. ആ വണ്ടിക്കാർ സാധനങ്ങൾ എടുക്കാൻ വീട്ടിനുള്ളിൽ വന്നപ്പോഴും. ശിവ വന്നശേഷം ‘അമ്മ മിണ്ടിയില്ല. അതെന്തുകൊണ്ടെന്നു ഇപ്പൊ മനസ്സിലായി. ഇതൊന്നും പറഞ്ഞിട്ട് നിങ്ങൾക്കിടയിൽ ഈർഷ്യ ഉണ്ടാക്കാനല്ല. ഞാൻ കള്ളം പറയുന്നു എന്ന ധ്വനി വന്നതുകൊണ്ട് പറഞ്ഞതാണ് “.\nഏറ്റവുമൊടുവിൽ ചാരു കുറ്റസമ്മതം നടത്തിക്കൊണ്ടു എന്റെ ചാറ്റിൽ അവസാനമായി ഇങ്ങനെ എഴുതിയിട്ടു\n“ഇനിയും നമ്മൾ ഒരുമിച്ചാൽ ഏച്ചു കെട്ടിയാൽ മുഴച്ചിരിക്കും എന്ന് പറയുന്ന അവസ്ഥയാകും. കുടുംബം എന്നത് എനിക്ക് ചേരില്ല. അത് ഞാനെങ്കിലും തിരിച്ചറിയണമല്ലോ. നിനക്ക് ചേരുന്ന നീ ആഗ്രഹിക്കുന്ന തരത്തിൽ നിന്റൊപ്പം ജീവിക്കുന്ന ഒരു പെണ്ണിനെ കിട്ടിയാൽ നിനക്ക് സുഖമായി ജീവിക്കാം. എന്റെ ചിന്തകളെയും പെരുമാറ്റങ്ങളെയും ഒരു മാതിരി പുരുഷന്മാർ ആരും accept ചെയ്യാൻ വഴിയില്ല. എന്റെ രീതികളോട് പൊരുത്തപ്പെടാൻ നിനക്കാവില്ല അന്നും ഇന്നും എന്നും.എനിക്ക് ഞാൻ ആവാനും നിനക്ക് നീ ആവനുമേ ആത്യന്തികമായി കഴിയൂ\nബാക്കിയൊക്കെ adjustment ആണ്. ആ adjustment എല്ലാക്കാലവും എല്ലാറ്റിലും നിലനിൽക്കില്ല..”\nസത്യത്തിൽ ചാരുവിന്റെ ഈ അവസാന വാക്കുകൾ വായിക്കുന്നതിന് മുമ്പ് പകുതിതെറ്റുകൾ എന്റെ ഭാഗത്തുനിന്നാണെന്നു കുറ്റബോധത്തോടെ കരുതിയിരുന്നു. അത് വായിച്ചപ്പോൾ അഭിപ്രായംമാറി. അവൾക്കു എന്റെ ജീവിതം ഒരു പരീക്ഷണവസ്തു ആയിരുന്നു. തനിക്കു കുടുംബം ചേരുമോ എന്നറിയാൻ പരീക്ഷിച്ച ഗിനിപ്പന്നി ആയിരുന്നു ഞാൻ എന്ന തിരിച്ചറിവിൽ ഞാൻ അറിയാതെ ചിരിച്ചുപോയി .\nനവംബർ 29നു അർദ്ധരാത്രി ജോലികഴിഞ്ഞു ഞാൻ വീട്ടിലേക്കു നടക്കുമ്പോൾ പേട്ട ഓവർബ്രിഡ്ജ് തുടങ്ങുന്ന ഭാഗമെത്തി. ഇടതുവശത്തെ വഴിയിലൂടെ പോയാൽ റെയിൽവേസ്റ്റേഷൻ . വലതുവശത്തേയ്ക്കെങ്കിൽ പാലത്തിന്റെ കയറ്റം. എന്തോ ഒരു പ്രേരണയാൽ ഞാൻ ഇടതുവശം തിരഞ്ഞെടുത്തു. അതുവഴി നടന്നാലും പാളം ക്രോസ് ചെയ്തു പേട്ട ജങ്ഷനിൽ എത്താം. ഓവർ ബ്രിഡ്‌ജിന്റെ താഴെ ഒരുപാടുപേർ ആത്മഹത്യ ചെയ്ത ഇടമായിരുന്നു. പകൽ സമയത്തു പോലും ആ ഭാഗത്തെന്തോ ദുരൂഹതകലർന്ന ഭീതി എനിക്കനുഭവപ്പെട്ടിരുന്നു. ആത്മഹത്യയുടെ ആ ഗുഹാമുഖത്തെത്തിയയപ്പോൾ മരണദാഹം എന്റെ മസ്തിഷ്കത്തിൽ കലശലായിരുന്നു. പ്ലാറ്റ്ഫോം അവസാനിക്കുന്ന അവിടെ ഞാൻ വെറുതേനിന്നു. (ജോലിചെയുമ്പോൾ ഏഴുമണിയോടെ ബാറിൽ പോയി ആവശ്യത്തിന് പെരുക്കിയിരുന്നു. ആരെപേടിക്കാൻ. സ്ഥാപനത്തിൽ ഇനി ഒരു ദിനംകൂടി. അതുകൊണ്ടുതന്നെ നന്നായി മദ്യപിച്ചു വന്നു ജോലിചെയ്തു) . ഞാനങ്ങനെ പാളത്തിനു സമീപത്തുനിൽക്കുമ്പോൾ അജ്ഞാതനായ ഒരാൾ പ്രാഞ്ചിപ്രാഞ്ചി നടന്നുവരുന്നു. അയാൾ റെയിൽവെസ്റ്റേഷനിലെ ഒരു അന്തേവാസിയാണെന്നു തോന്നുന്നു. നട്ടപ്പാതിരയ്ക്ക് ഇവിടെ നിൽക്കുന്നതെന്തിനെന്ന് എന്നോട് ചോദിച്ചു. മദ്യലഹരി വിട്ടിട്ടില്ലായിരുന്ന ഞാൻ തമാശയ്ക്കു പറഞ്ഞു അടുത്ത ട്രെയിനിൽ കയറി നരകത്തിന്റെ സ്റ്റേഷനിൽ ഇറങ്ങണമെന്ന്. ഇപ്പോൾ വണ്ടിയില്ലെന്നും രണ്ടുമണിക്കൂർ എങ്കിലും കഴിയുമെന്നും പറഞ്ഞ അയാൾ എന്നോട് ഓരോന്ന് ചോദിയ്ക്കാൻ തുടങ്ങി. വീട്ടിൽ പോകാൻ നിർബന്ധിച്ചു. ഇല്ലെങ്കിൽ സ്റ്റേഷനിൽ പോയി ഇപ്പോൾ എല്ലാരേയും വിളിച്ചുകൊണ്ടു വരുമെന്നും പറഞ്ഞു. അവിടത്തെ ഓട്ടോ സ്റ്റാന്റിലെ ഏറെക്കുറെ എല്ലാ ഡ്രൈവർമാരും എന്നെ കണ്ടുപരിചയമുള്ളവരാണ്..ഒരാൾ എന്റെ ബന്ധുവുമാണ്. അയാൾക്കാണെങ്കിൽ എന്റെ കാര്യങ്ങൾ കുറെയൊക്കെ അറിയുകയുംചെയ്യാം. അതുകൊണ്ടു ഞാൻ മുന്നോട്ടുനടന്നു വീട്ടിലെത്തി. ഒരുപക്ഷെ അയാൾ എന്നെ കണ്ടില്ലായിരുന്നെങ്കിൽ എന്തുസംഭവിക്കുമെന്നു എനിക്കറിയില്ല. ഒരു ഭീരുവായതിനാൽ ട്രെയിനിനുമുന്നിൽ ചാടുമെന്നു ഉറപ്പൊന്നും ഇല്ല. (ഈ സംഭവം ആദ്യമായി ഇതിലൂടെ മാത്രമാണ് ഞാൻ വെളിപ്പെടുത്തുന്നത്)\nമുപ്പതാംതിയതിയോടെ കേരളകൗമുദിയിൽ നിന്നും ഞാൻ ഇറങ്ങി. ഒരുമാസത്തെ ലീവ് ചോദിച്ചു തരാത്തതുകൊണ്ടായിരുന്നു ഇറങ്ങിയത്. ഒരു യാത്ര അനിവാര്യമായിരുന്നു. സ്റ്റാഫുകൾക്ക് ലീവ് കൊടുക്കണം എന്ന നിയമം ഒന്നും അവിടെ കൃത്യമായി നടപ്പാക്കപ്പെട്ടിട്ടില്ല. അന്നത്തെ ദിവസം ബോസുമായി അവസാനവട്ടം ഗുസ്തിപിടിച്ചു. ഒരു എഴുത്തുകാരിയും സഞ്ചാരിയുമായ രാജനന്ദിനി വെള്ളയമ്പലത്തു വന്നിട്ട് എന്നെ വിളിക്കുകയുണ്ടായി. അവളെ കാണാൻപോയപ്പോൾ അല്പം താമസിച്ചു. അതിനെ ചൊല്ലിയായിരുന്നു വഴക്ക്. നാളെ റിസൈൻ ചെയുന്നെങ്കിലും ജോലിചെയ്യുന്ന നിമിഷം വരെ ഉത്തരവാദിത്തം പാലിക്കണം എന്നായിരുന്നു താത്കാലികമായി മെന്റൽ സ്റ്റെബിലിറ്റി നഷ്ടപ്പെട്ടിരുന്ന എന്നോട് ബോസ് ഉദ്ബോധിപ്പിച്ചത്. അവനാകട്ടെ മുതലാളിയുടെ തികഞ്ഞ വിധേയനും മുതലാളി കണ്ണുരുട്ടിയാൽ ട്രൗസറിൽ മുള്ളുന്നവനുമായിരുന്നു.\nരാജനന്ദിനി എന്നോട് ഇത്തരം ലിവിങ് ടുഗെദർ ജീവിതം ഒരു ബോറൻ ഇടപാടാണെന്നും ശിവയെ പോലെ സെൻസിറ്റിവ് കക്ഷികൾക്ക് ചേരില്ലെന്നും പെട്ടന്നൊരു ദിവസം ഗുഡ്ബൈ പറഞ്ഞുപോകാൻ മാത്രം സീരിയസില്ലായ്മ ഉള്ളവർക്കേ പറ്റൂ എന്നും എല്ലാ സ്ത്രീകളും മൂല്യമുള്ളവരെന്നു തെറ്റിദ്ധരിക്കരുതെന്നും എന്നെ ഉപദേശിച്ചു. നല്ലൊരു സഞ്ചാരിയായ അവൾ അതിന്റെ ചില പാഠങ്ങൾ പകർന്നുതന്നിട്ടു എന്നെ യാത്രയാക്കി.\nകേരളകൗമുദിയിൽ നിന്നിറങ്ങി ഞാൻ പിറ്റേന്ന് എറണാകുളത്തേക്കു പോയി. വല്യമ്മയുടെ വീട്ടിൽ അവിടെ അമ്മയും ഉണ്ടല്ലോ. രണ്ടുദിവസം അവിടെ നിന്നിട്ടു അമ്മയുമായി തിരിച്ചുപോന്നു. വീടൊഴിയേണ്ടതുണ്ട്. വീട്ടിലെത്തിയപ്പോഴേയ്ക്കും ചാരു ബാക്കി സാധനവും കൊണ്ടുപോയിരുന്നു. അവളുടെ കയ്യിലും കീയുണ്ടായിരുന്നു. സെപ്തംബർ നാലാംതീയതി മുതലായിരുന്നു താമസം അതുകൊണ്ടുതന്നെ ഒന്നാംതീയതി മാറുമെന്ന് പറഞ്ഞിരുന്നെങ്കിലും ഡിസംബർ നാലാംതീയതിവരെ സമയമുണ്ടായിരുന്നു. ‘അമ്മ ചെറിയ ചെറിയ സാധനങ്ങൾ ഓട്ടോയിൽ കുടുംബവീട്ടിലേക്കു കൊണ്ടുപോന്നു.\nമൂന്നാംതിയതി, അന്ന് ആ വീട്ടിൽ നമ്മുടെ അവസാനദിനം. എന്റെയും ചാരുവിന്റെയും കിടപ്പുമുറി ഇരുളടഞ്ഞു കിടന്നു. അതിനുള്ളിൽ നിന്നും ശിവാ …ശിവാ എന്ന വിളികൾ എന്റെ ചെവികളിലൂടെ ഹൃദയത്തിലേക്ക് തുളച്ചുകയറി. സ്നേഹവും പ്രണയവും രതിയും പരിഭവങ്ങളും പിണക്കങ്ങളും വഴക്കുകളും നിശ്വാസങ്ങളും ആ മുറിയിൽ നിറഞ്ഞുനിന്നു. അവളുടെ ഗന്ധം വിട്ടുകളയാൻ ആ മുറി തയ്യാറാകാത്തപോലെ. ഹാളിൽ നിൽക്കുമ്പോൾ ആ മുറിയിലേക്ക് നോക്കിയാൽ അവളവിടെ നിൽക്കുന്നതായി തോന്നും. ഇരു കുസൃതിക്കാരിയുമായിരുന്നു ചാരു.\nസ്നേഹത്തോടെ അവളെന്നെ നല്ലരീതിയിൽ നുള്ളുമായിരുന്നു. അങ്ങനെ എനിക്കിട്ട് എന്തോ പണിതരാൻ അവളവിടെ പതുങ്ങി നിൽക്കുകയാണെന്ന് തോന്നി.\nഎന്നോടുള്ള ജീവിതം വിശ്വസിച്ചു അവൾ കൊണ്ടിട്ട സാധനങ്ങളുടെ ചില അവശിഷ്ടങ്ങൾ അവിടവിടെ ചിതറിക്കിടന്നു. അതിലും അവളുടെ ഓർമ്മകൾ. ചാരുവിനോടുള്ള സ്നേഹം എന്തുമാത്രമെന്നു ഞാൻ മനസിലാക്കിയ ദിവസമായിരുന്നു അത്. അവൾ കുടിച്ചിട്ടുവച്ച കഷായം വീണ്ടും കണ്ടു…അതിന്റെ അടപ്പു തുറന്നിട്ട് ഞാനതിൽ ചുണ്ടുകൾ കൊണ്ടുരസി… അവൾ ആ കുപ്പിയിൽ നിന്നും നേരിട്ടാണ് കുടിച്ചുകൊണ്ടിരുന്നത്. പിന്നെ ഞാനതിനെ വീടിന്റെ പിന്നാമ്പുറത്തുകൊണ്ടു വച്ചു. ഷോക്കേസിൽ ഇരുന്ന അവളുടെ ഒരു പാവ, അതിനെ കാജൽ എന്നായിരുന്നു അവൾ വിളിച്ചിരുന്നത്. അതൊന്നും കൊണ്ടുപോയിരുന്നില്ല. അങ്ങനെ ഓർമകൾക്ക് ക്വട്ടേഷൻ കൊടുത്തിട്ടായിരുന്നു അവൾ പോയത്.\nനാലാം തിയതി, അവസാന സാധനങ്ങളും കുടുംബവീട്ടിലേക്കു മാറ്റി. കട്ടിലും മേശയും എല്ലാം.\nചാരുവിന്റെ ചില ചെറിയചെറിയ വസ്തുക്കളും ഉണ്ടായിരുന്നു..അവൾ മനപൂർവ്വം ഉപേക്ഷിച്ചുപോയവ. ഒരു ഓർമയ്ക്കായി ഞാനവയെല്ലാം എടുത്തുകൊണ്ടുപോന്നു. അങ്ങനെ ശിവന്റെ ഗാർഹസ്ഥ്യത്തിനു തിരശീലവീണു. മൂഷികസ്ത്രീ വീണ്ടും മൂഷികസ്ത്രീയായെന്നപോലെ ഞാൻ വീണ്ടും കുടുംബവീടിന്റെ പടികയറി. അന്നുവൈകിട്ടോടെ അഡ്വാൻസ് മടക്കിവാങ്ങി അമ്മയുടെ കൈയിൽ കൊടുത്തിട്ടു രാത്രി കവി അനിൽകുര്യാത്തിയുടെ വീട്ടിലേക്കുപോയി. കുറെയേറെ മദ്യപിച്ചു ഞാൻ മുകളിലത്തെ നിലയിൽ കിടന്നുറങ്ങി. അന്നെനിക്ക് രാത്രി കൂട്ടിനുണ്ടായിരുന്നത് അവിടത്തെ ലാബ്രഡോർ സുന്ദരി മാത്രമായിരുന്നു. അവൾ പുലരുന്നതുവരെ എന്റെ സുഖവിവരമന്വേഷിച്ചു ഇടയ്ക്കിടെ എന്റെയടുത്തു വന്നു കിടന്നു മുഖത്തു നക്കി നക്കി ആശ്വസിപ്പിച്ചുകൊണ്ടിരുന്നു.\nപിറ്റേന്നുരാവിലെ വീട്ടിലെത്തി. ഒരു ദിവസത്തെ ഇടവേളയ്ക്കുശേഷം കോയമ്പത്തൂർക്ക് പോയി.\nപേട്ടയിൽ നിന്നും ട്രെയിനിൽ കയറി ഷൊർണൂർ ഇറങ്ങിയിട്ട് പാലക്കാട് ബസ്റ്റാന്റിലേക്കു പോയി അവിടെനിന്നു ബസുമാർഗം കോയമ്പത്തൂരെത്തി. ഷൊർണൂർ വച്ച് ഞാൻ അമ്മയെ വിളിച്ചു സംസാരിച്ചിരുന്നു. “അവളൊരു വഴിക്കു പോയി, നീ മറ്റൊരു വഴിക്കും..ഞാൻ മാത്രം തനിച്ചായി..” ‘എന്നുപറഞ്ഞു അമ്മ ഒരുപാട് കരഞ്ഞു. ഞാൻ എല്ലാം ഉപേക്ഷിച്ചുപോകുകയാണെന്നാണു ‘അമ്മ കരുതിയത്. എന്നാൽ അങ്ങനെയല്ലെന്നും ഒരു യാത്രയ്ക്ക് ശേഷം ഉടനെ മടങ്ങിവരുമെന്നുംപറഞ്ഞു ഞാൻ അമ്മയെ ആശ്വസിപ്പിച്ചു.\nഅവിടെ വല്യച്ഛൻ ഒരു ട്രീറ്റ്മെന്റിലായിരുന്നു. ഒരു വലിയ ഫ്‌ളാറ്റോക്കെ വാടകയ്‌ക്കെടുത്തു സ്റ്റാഫിനൊപ്പം ആയിരുന്നു താമസം. അവർക്കൊപ്പം ഒരാഴ്ചതാമസിച്ചു. കോയമ്പത്തൂർ നഗരത്തിൽ ഞാൻ ഗതികിട്ടാപ്രേതം പോലെ ചുമ്മാ ചുറ്റിയടിച്ചു. അവിടെനിന്നിറങ്ങി പഴനിക്കു പോയി രണ്ടുദിവസം അവിടെയും ചിലവഴിച്ചു. അവിടെവച്ചു ഒരു വല്ലാത്ത ആത്മീയമോഹം എന്നെ ഗ്രസിച്ചിരുന്നു. പഴനിയുടെ തെരുവിൽ ഒരു സർവ്വസംഗപരിത്യാഗിയെ പോലെ ചുമ്മാ കാവിയുടുത്തു നടന്നു. അതൊരു അഭിനയമെന്നു മനസിലാക്കിത്തന്നത് അവിടെ കണ്ട അതിസുന്ദരിയായ ഒരു ലൈംഗികത്തൊഴിലാളി ആയിരുന്നു. ഞാൻ കണ്ട ഏറ്റവും സുന്ദരമുഖങ്ങളിൽ ഒന്ന്. അവളെക്കണ്ടപ്പോൾ അറിയാതെ എന്നിലുദ്ദരിച്ച ശാരീരികതൃഷ്ണകൾ കാരണം പഴനി വിടുമ്പോൾത്തന്നെ കാവിയിൽ നിന്നും പുറത്തുചാടാൻ ഞാൻ തീരുമാനിച്ചു. അവളെന്നെനോക്കി മോഹിപ്പിച്ചുകൊണ്ടിരുന്നെങ്കിലും മലമുകളിലെ ആണ്ടവൻ താത്കാലികമായെങ്കിലും എന്നെ പിന്തിരിപ്പിച്ചു.\nഅവിടെ നിന്ന് മാംഗളൂരിലേക്ക് പോയി . കർണ്ണാടകയിലെ ധർമ്മസ്ഥലയിൽ ഏതാനും ദിവസം ചിലവഴിച്ചു. ധർമ്മസ്ഥല എന്ന് കേൾക്കുമ്പോൾ തന്നെ ചരിത്രപരമായി എന്തൊക്കയോ ബന്ധമുണ്ടെന്ന് നമുക്ക് തോന്നും.സംഗതി ശരിയാണ്. മഞ്ജുനാഥേശ്വര ക്ഷേത്രമാണ് അവിടത്തെ പ്രധാന ആകർഷണം. സാക്ഷാൽ ശിവൻ തന്നെയാണ് മഞ്ജുനാഥൻ . ദിവസേന പതിനായിക്കണക്കിനു ഭക്തജനങ്ങൾ ഇന്ത്യയുടെ എല്ലാ കോണിൽ നിന്നും ഇവിടെ എത്തുന്നു. ഭാഗ്യാന്വേഷികളും ആത്മാന്വേഷികളും ഇടകലർന്ന ജനക്കൂട്ടത്തിൽ അലിഞ്ഞില്ലാതായി ഞാൻ ഏതാനുംദിവസങ്ങൾ.. ക്ഷേത്രത്തിനു ഇടതുവശത്തുള്ള അന്നപൂർണ്ണ എന്ന വിശാലമായ മണ്ഡപത്തിൽ എല്ലാ ദിവസവും ജാതിമതഭേദമന്യേ അന്നദാനം നൽകിവരുന്നു . ഇവിടെ സമ്പന്നനും ദരിദ്രനും ഇല്ല. ഞാൻ അവിടത്തെ ഫുഡുമടിച്ചു അലഞ്ഞുതിരിഞ്ഞു നടന്നു.\nഅവിടെ വച്ച് ഞാനെന്റെ പഴയ കാമുകി ‘പാറുവിനെ’ കാണുകയും അവളോടു ഈ കഥകൾ വിസ്തരിച്ചു പറയുകയുമുണ്ടായി. അവൾ കർണ്ണാടകയിലാണല്ലോ ജോലിചെയ്യുന്നത്. ഒരു ദിവസം മുഴുവൻ നമ്മൾ ധർമ്മസ്ഥലയിലും പരിസരത്തും കറങ്ങിനടന്നു. എന്റെ ജീവിതത്തിനു സംഭവിച്ച പിഴവുകൾ അവൾ വിസ്തരിച്ചു പറയുകയുണ്ടായി. പിറ്റേന്ന് ഞാൻ തിരിച്ചു വീണ്ടും കോയമ്പത്തൂരിലേക്ക്. അവിടെ ഇഷ യോഗസെന്ററും സന്ദർശിച്ചു തിരുവനന്തപുരത്തേയ്ക്ക് തിരിച്ചു.\nവീട്ടുസാധനങ്ങൾ എടുക്കാൻവന്ന ദിവസത്തിനുശേഷം ചരുവിനെ കണ്ടിട്ടേയില്ല.. കോയമ്പത്തൂർ വച്ച് ഒരിക്കൽ ഫോണിൽ ബന്ധപ്പെട്ടതിനു ശേഷം അവളുടെ ശബ്ദവും കേട്ടിട്ടില്ല. അവളെയും ആ ജീവിതത്തെയും മറക്കാൻ ആകില്ല. പരസ്പരം എത്രമേൽ വെറുത്താലും സംഭവബഹുലമായ നാലുമാസ ദാമ്പത്യം നാല്പതുവർഷത്തിന്റെ ഓർമ്മകൾ പേറി എന്നിലുണ്ടാകും . ഞാനവളോട് ചെയ്ത തെറ്റ്, മോശമായ ഭൂതകാല അനുഭവങ്ങളിൽ നിന്നും പാഠം ഉൾക്കൊണ്ടു ജീവിച്ച അവളെ\nവിളിക്കരുതായിരുന്നു. നിന്റെ ഗംഗയാകാം ശിവാ എന്നുപറഞ്ഞ അവളെ ഉമയാക്കരുതായിരുന്നു.\nഒരു പ്രണയമായി അവൾക്കൊപ്പം ചേർന്നുനിന്നാൽ മതിയായിരുന്നു. വല്ലപ്പോഴുമുള്ള കൂടിക്കാഴ്ചകളിൽ സംതൃപ്തി കൊള്ളാമായിരുന്നു. പക്ഷെ അപ്പോഴത്തെ എന്റെ ആവശ്യകത മറ്റൊരു ജീവിതമായിരുന്നു. എന്റെ തെറ്റായ ചോയിസ് ആയി ചാരു എന്നിലൊരു മുറിവാകുന്നു.\nഇന്നും പേട്ടയിലൂടെ നടക്കുമ്പോൾ നമ്മുടെ ആ വാടകവീടിന്റെ ബാൽക്കണിയിൽ അറിയാതെ നോക്കും. ജീവിതത്തിന്റെ ആദ്യആഴ്ചകളിൽ നമ്മൾ ഒന്നിച്ചിരുന്നു ഒരുപാട് സ്വപ്‌നങ്ങൾ കണ്ട ബാൽക്കണി…. പുറത്തുപോയാൽ ഞാൻ വരുന്നതുവരെ ചാരു എന്നെ നോക്കിനിൽക്കുന്ന ബാൽക്കണി. അവളും അമ്മയും ഞാനും തമാശകൾ പറഞ്ഞു പൊട്ടിച്ചിരിച്ചു നിന്ന ബാൽക്കണി… നമ്മുടെ കോഫീ ടൈമുകൾ എന്നും പുനർജനിച്ചു നിൽക്കുന്ന ബാൽക്കണി…അതിനിന്ന് മറ്റേതോ അവകാശികളാണ്. ആ ബാൽക്കണിയിലേക്കു നോക്കുമ്പോൾ ഇന്നും അവളെന്നെ കൈവീശികാണിച്ചു നിൽക്കും. തോന്നലല്ല, ഓർമ്മകൾ തോന്നലാകുന്നതെങ്ങനെ ?\n(ഇതിങ്ങനെ എഴുതി അവസാനിപ്പിക്കുന്ന അർദ്ധരാത്രി ഏറെക്കാലത്തിനുശേഷം ഞാൻ ഒരുപാട് കരഞ്ഞു. ഞാനവളോട് തെറ്റുചെയ്‌തോ അവളെന്നോട് തെറ്റുചെയ്‌തോ എന്നതല്ല…..ഞാൻ കാരണം അവൾ ദുഖിച്ചു എന്നതാണ് എന്നെ വേട്ടയാടുന്നത്. ശരിയായ തീരുമാനങ്ങൾ അല്ലെങ്കിൽ ദുഖമാകും ജീവിതത്തിൽ നിത്യേനയുള്ള അതിഥി. ഏറെ വായനക്കാർ ഉണ്ടായി ഈ ഓർമ്മക്കുറിപ്പിന് . ചാരുവിനെയും അമ്മയെയും എന്നെയും സ്വീകരിച്ചു വിജയമാക്കിയ എല്ലാർക്കും ഹൃദയം നിറഞ്ഞ നന്ദി.)\nഎന്റെ ഫേസ്ബുക്ക് പ്രൊഫൈൽ >> ക്ലിക്ക് > രാജേഷ് ശിവ(രാശി)\nഎന്റെ ലിവിംഗ് ടുഗദർ ദുരന്തകഥ Part 9\nഎന്റെ ലിവിംഗ് ടുഗദർ ദുരന്തകഥ Part 8\nഎന്റെ ലിവിംഗ് ടുഗദർ ദുരന്തകഥ Part 7\nഎന്റെ ലിവിംഗ് ടുഗദർ ദുരന്തകഥ Part 6\nഎന്റെ ലിവിംഗ് ടുഗദർ ദുരന്തകഥ Part 5\nഎന്റെ ലിവിംഗ് ടുഗദർ ദുരന്തകഥ Part 4\nഎന്റെ ലിവിംഗ് ടുഗദർ ദുരന്തകഥ Part 3\nഎന്റെ ലിവിംഗ് ടുഗദർ ദുരന്തകഥ – 2\nഎന്റെ ലിവിംഗ് ടുഗദർ ദുരന്തകഥ Part 1\nRelated Topics:Aladdinfailed loveliving togetherlove\n‘എന്നോടോ ബാലാ’, എന്ന് മമ്മൂട്ടി ശ്രീനിവാസനോട് ചോദിച്ച പോലെയായിട്ടുണ്ട് കാര്യങ്ങൾ..\nസിനിമയെ വെല്ലുന്ന നിരോഷ – രാംകി ലവ് സ്റ്റോറി\nപ്രണയ തകർച്ചയെ എങ്ങനെ നേരിടാം\nആളുകൾ സ്നേഹവും ലൈംഗികതയും തമ്മിലുള്ള ആശയക്കുഴപ്പത്തിലാണ്\nNature27 mins ago\nSEX11 hours ago\ncontroversy18 hours ago\ncontroversy21 hours ago


ഉടുക്ക് കൊട്ടി പേടിപ്പിക്കല്ലേ | Reporter Live\nഉടുക്ക് കൊട്ടി പേടിപ്പിക്കല്ലേ\nBy kavitha\tMarch 24, 2015 9:02 pm A+ A-\nസേവന നികുതിയുടേയും അറസ്റ്റിന്റേയും രാഷ്ട്രീയം: എംവി നികേഷ് കുമാര്\n1.42 കോടി രൂപയാണ് ഇന്തോ- ഏഷ്യന് ന്യൂസ് ചാനല് എന്ന കമ്പനി നടത്തുന്ന റിപ്പോര്‍ട്ടര് ടെലിവിഷന് ചാനല് സര്‍വീസ് ടാക്‌സ് കൊടുക്കാനുള്ളത്. ഈ തുക ഞങ്ങള് ഹൈക്കോടതിയില് ‘ഡിസ്പ്യൂട്ട്’ ചെയ്തിട്ടുള്ളതാണ്. ടെലിവിഷന് ചാനലിന് ഒരാള് പരസ്യം നല്‍കിയാല് മൂന്ന് മാസത്തിനും ആറ് മാസത്തിനും ഇടയിലാണ് അതിന്റെ തുക ഈടാക്കാനാവുക. അപൂര്‍വം ചിലര് പരസ്യം ചെയ്ത് മൂന്ന് മാസം കൊണ്ട് തരും. ചിലര് അത് ആറ് മാസം വരെ നീട്ടികൊണ്ട് പോകും. മറ്റു ചിലര് തരികയേ ഇല്ല. അങ്ങനെ തരാത്തതോ തരാന് വൈകിക്കുന്നതോ ആയ ആറ് കോടി രൂപ കിട്ടാക്കടമായി ചാനലിന്റെ ബാലന്‍സ് ഷീറ്റിലുണ്ട്. പിരിഞ്ഞ് കിട്ടാത്ത തുക നികുതിയായി അടയ്ക്കണമെന്ന നിര്‍ബന്ധത്തിനെതിരെ അങ്ങനെയാണ് ഞങ്ങള് ഹൈക്കോടതില് പോയത്.\nഹൈക്കോടതിയില് ഞങ്ങളുടെ വാദം ഇതാണ്\n1. ഒരിക്കലും പിരിഞ്ഞ് കിട്ടില്ല എന്ന് ഉറപ്പുള്ള തുകയ്ക്ക് സര്‍വീസ് ടാക്‌സ് ഈടാക്കരുത്. അതിന്മേല് ഡിപ്പാര്‍ട്ട്‌മെന്റ് ചാര്‍ത്തിയ 18 ശതമാനം പലിശ ഒരു ‘സ്റ്റാന്‍ഡ് എലോണ്’ ചാനലിനോടുള്ള ക്രൂരതയാണ്.\n2. നികുതി അടയ്ക്കാന് ഞങ്ങള് ബാധ്യസ്ഥരാണ്. പരസ്യ ദാതാക്കളില് നിന്ന് ആറ് കോടി രൂപ പിരിഞ്ഞ് കിട്ടാനുമുണ്ട്. അത് പിരിഞ്ഞ് കിട്ടുന്ന മുറയ്ക്ക് അടയ്ക്കാന് പാകത്തില് തുക വിഘടിപ്പിച്ച് കിട്ടണം. എങ്കിലേ സ്ഥാപനത്തിന് മുന്നോട്ട് കൊണ്ട് പോകാന് കഴിയൂ.\nമാര്‍ച്ച് 23-ന് റിപ്പോര്‍ട്ടര് സ്റ്റുഡിയോയില് എത്തിയ സെന്‍ട്രല് എക്‌സൈസ് ഉദ്യോഗസ്ഥരെ ഹൈക്കോടതിയില് കേസ് ഉള്ള കാര്യം അറിയിച്ചു. അക്കാര്യം അവര്‍ക്ക് അറിയില്ല എന്നായിരുന്നു മറുപടി. എന്നെ അറസ്റ്റ് ചെയ്യാനുള്ള തയ്യാറെടുപ്പിലാണ് വന്നിട്ടുള്ളത് എന്ന് അറിയിച്ചപ്പോള് എല്ലാ ഡിസ്പ്യൂട്ടും മാറ്റി വെച്ച് മുഴുവന് പണവും അടയ്ക്കാം അറസ്റ്റ് ഒഴിവാക്കാമോ എന്ന് ചോദിച്ചു. അതിന് മറുപടി പറയേണ്ടത് തങ്ങളല്ല കമ്മീഷണറുടെ ഉത്തരവ് നടപ്പാക്കുകയാണ് എന്നായിരുന്നു മറുപടി. എങ്കില് കമ്മീഷണറുമായി കൂടിക്കാഴ്ചയ്ക്ക് അവസരം ഒരുക്കണമെന്ന് ആവശ്യപ്പെട്ടു. ആ ധാരണ പ്രകാരം അറസ്റ്റിന് വന്നവര് സമന്‍സ് തന്നു. പക്ഷെ സെന്‍ട്രല് എക്‌സൈസ് കാര്യാലയത്തിലേക്കുള്ള യാത്രാമധ്യേ കമ്മീഷണറുമായി സംസാരിക്കാനുള്ള അവസരം നിഷേധിക്കപ്പെട്ടു. കമ്മീഷണറുടെ ഓഫീസിലേക്ക് പോകുന്നതിന് പകരം ഇതുമായി ബന്ധമില്ലാത്ത മറ്റൊരു ഓഫീസിലെത്തിച്ചു. ഈ ഘട്ടത്തില് മുന് കമ്മീഷണറായ ഡോ കെ.എന് രാഘവനോട് ഞാന് സഹായം അഭ്യര്‍ത്ഥിച്ചു. സെന്‍ട്രല് എക്‌സൈസ് ഡിപ്പാര്‍ട്ട്‌മെന്റിന് നികുതിപ്പണമല്ലേ വേണ്ടത്. ഡിസ്പ്യൂട്ടും കോടതി കേസും മാറ്റി വെച്ച് ഞാന് പണം അടയ്ക്കാം. കമ്മീഷണര് രേഷ്മാ ലഖാനിയുമായി സംസാരിക്കൂ. ഞാനുമായി സംസാരിക്കാന് അവര് കൂട്ടാക്കുന്നില്ല എന്ന് പറഞ്ഞപ്പോള് താന് നിസഹായനാണ് അവര് സ്വന്തം നിലയ്ക്കാണ് തീരുമാനം എടുക്കുന്നത് എന്നായിരുന്നു ഡോ. രാഘവന്റെ മറുപടി. സമന്‍സ് എന്നാല് നിങ്ങള്‍ക്ക് പറയാനുള്ളത് കേള്‍ക്കാനുള്ള നോട്ടീസ് ആണ്. ആ അവകാശം ലഭിച്ചിരിക്കും എന്നും ഡോ. രാഘവന് എന്നെ ആശ്വസിപ്പിച്ചു. എന്റെ സംശയം ഞാന് ആവര്‍ത്തിച്ചു. ഇത് ‘സ്‌ക്രിപ്റ്റഡാ’ണ്, ഓരോരുത്തരും ഓരോ റോള് വഹിക്കുകയാണ്. ഇവര്‍ക്ക് പണമല്ല ആവശ്യം എന്നെ അറസ്റ്റ് ചെയ്യുകയാണ്. എന്നെ സഹായിക്കാനാവില്ല എന്ന് കൈമലര്‍ത്തിയതോടെ പിന്നെ ഡോ. രാഘവനെ ബുദ്ധിമുട്ടിച്ചില്ല. തുടര്‍ന്ന് ഞാന് വിളിക്കേണ്ടത് കേന്ദ്രം ഭരിക്കുന്ന ബിജെപി നേതാക്കളേയും സംസ്ഥാനം ഭരിക്കുന്ന മന്ത്രിമാരെയുമാണ്. അതിനേക്കാല് നല്ലത് ജയിലാണല്ലോ….\nഎനിക്ക് സമന്‍സ് തന്ന സെന്‍ട്രല് എക്‌സൈസ് ഉദ്യോഗസ്ഥരോട് ഞാന് ചോദിച്ചു. ‘സമന്‍സിലല്ലേ ഞാന് വന്നത്. എന്റെ മൊഴി എടുക്കേണ്ടേ. അത് കണ്‍വിന്‍സിങ് അല്ലെങ്കിലല്ലേ അറസ്റ്റ് ചെയ്യാന് പാടുള്ളൂ. ഞാന് മുഴുവന് പണവും ഇന്ന് തന്നെ അടയ്ക്കാന് തയ്യാറാണെന്ന് മൊഴിയെടുക്കണം. ഇരുപത് വര്‍ഷം കൊണ്ട് ഞാന് ഉണ്ടാക്കിയ വിശ്വാസ്യതയുടെ പ്രശ്‌നമാണ് ഇത്. നിങ്ങള്‍ക്ക് ഇത് ദൈനംദിന പ്രവര്‍ത്തനം മാത്രമാണ്’. എന്റെ അഭ്യര്‍ത്ഥനയ്ക്ക് ഫലമുണ്ടായില്ല. കോടതിയില് എത്തും മുമ്പ് ജയിലിലടയ്ക്കാനുള്ള ക്രമീകരണങ്ങള് അവര് പൂര്‍ത്തിയാക്കി. മെഡിക്കല് ടെസ്റ്റ് വരെ എടുത്തു. കോടതി മുറിയില് എത്തിയപ്പോഴാണ് സെന്‍ട്രല് എക്‌സൈസിന്റെ ധൃതിയുടെയും പങ്കപ്പാടിന്റേയും അളവ് ബോധ്യമായത്. റിപ്പോര്‍ട്ടര് ടെലിവിഷന് നികുതി അടവില് വരുത്തിയ വൈകല് സംബന്ധിച്ച് വിശദ റിപ്പോര്‍ട്ട് പോലും തയ്യാറാക്കാതെയാണ് അവര് കോടതിയില് എത്തിയത്. ചുരുക്കത്തില് ചാനല് എന്ത് കുറ്റമാണ് ചെയ്തത് എന്ന് സംബന്ധിച്ച് കോടതിക്ക് മുന്നില് രേഖാമൂലം സെന്‍ട്രല് എക്‌സൈസ് ഡിപ്പാര്‍ട്ടമെന്റിന് ഒന്നും സമര്‍പ്പിക്കാനുണ്ടായിരുന്നില്ല. ഉദ്യോഗസ്ഥരെ ശകാരിച്ച കോടതി പക്ഷെ പൊതുപണം സംബന്ധിച്ച വിഷയമായതിനാല് കേസ് പരിഗണിക്കാന് തയ്യാറായി.\nഅറസ്റ്റ് വാര്‍ത്ത അങ്ങനെ സംഭവിക്കുന്നതിന് മുമ്പ് തന്നെ നവമാധ്യങ്ങളില് വന്നിരുന്നു. അതുകൊണ്ട് ഗുണമുണ്ടായി. എന്റെ അക്കൗണ്ടിലേക്ക് സുഹൃത്തുക്കള് ആരും പറയാതെ പണം അയച്ച് തുടങ്ങിയിരുന്നു. എന്നെ അറിയുന്നവര് സ്വര്‍ണം പണയം വെച്ചും കടം വാങ്ങിയും സഹായിച്ചു. കോടതി കേസ് പരിഗണിക്കുമ്പോഴേക്കും ഒരു കോടി ഇരുപത് ലക്ഷം രൂപ അക്കൗണ്ടിലെത്തി. അരമണിക്കൂര് കൂടി കാത്തിരുന്നാല് ചിലപ്പോള് സെന്‍ട്രല് എക്‌സൈസ് ഡിപ്പാര്‍ട്ട്‌മെന്റ് ഇങ്ങോട്ട് പണം നല്‍കേണ്ട അവസ്ഥ വരും. കോടതി ചോദിച്ചു ‘നിങ്ങള് ജാമ്യാപേക്ഷയെ എതിര്‍ക്കുന്നുണ്ടോ?’. സൂപ്രണ്ട് തല കുലുക്കി. കുലുക്കുന്ന തലയുടെ അര്‍ത്ഥമെന്തെന്ന് മനസിലാക്കാനാകാതെ മജിസ്‌ട്രേറ്റ് വീണ്ടും ചോദിച്ചു. എതിര്‍ക്കുകയാണോ?. പണം അല്ല ആവശ്യം എന്നെ ജയിലില് ഇടുകയാണ്. മജിസ്‌ട്രേറ്റ് കണക്ക് എടുത്ത് നോക്കിയപ്പോള് കിട്ടാക്കടത്തിന് ടാക്‌സ് ഈടാക്കിയതും അതിന് തന്നെ മുപ്പത് ശതമാനം പലിശ കൂട്ടിച്ചേര്‍ത്തതും ശ്രദ്ധയില് പെട്ടു. ഈ പണമൊക്കെ നിങ്ങള് എവിടെ കൊണ്ടു വെക്കുന്നു എന്നായി മജിസ്‌ട്രേറ്റ്. അതിന് ഉത്തരം കിട്ടിയില്ല. സെന്‍ട്രല് എക്‌സൈസ് ജാമ്യത്തെ എതിര്‍ത്തുവെങ്കിലും കോടതി കരുണ കാട്ടി. ഡിഫോള്‍ട്ട് ഉണ്ട് നിയമലംഘനമില്ല എന്ന് പരാമര്‍ശിച്ച് സോപാധിക ജാമ്യം നല്‍കി. കോടതി നടപടികള് പൂര്‍ത്തിയാക്കി പുറത്ത് ഇറങ്ങിയപ്പോള് ഹൈക്കോടതിയില് സമര്‍പ്പിച്ച റിട്ടിന്റെ വിധി വന്നിരുന്നു. അറസ്റ്റ് പാടില്ല എന്നായിരുന്ന അതിലെ പ്രധാന നിര്‍ദ്ദേശം. അരമണിക്കൂറിന്റെ വ്യത്യാസം അതിനിടയില് എക്‌സൈസ് ഡിപ്പാര്‍ട്ട്‌മെന്റ് എന്നെ അറസ്റ്റ് ചെയ്ത് സായൂജ്യമടഞ്ഞു. ജയിലില് അടയ്ക്കാന് ആയില്ലെങ്കിലും ഭാഗികവിജയം തന്നെ.\nഒരു സ്വതന്ത്ര മാധ്യമം ഉണ്ടാക്കേണ്ടതിന്റെ ആവശ്യകതയിലാണ് റിപ്പോര്‍ട്ടര് തുടങ്ങുന്നത്. മാധ്യമപ്രവര്‍ത്തകന് പൂര്‍ണ സ്വാതന്ത്ര്യം അനുവദിക്കുന്ന, സാമൂഹ്യ രാഷ്ട്രീയ വിഷയങ്ങളില് ഉത്തരവാദിത്വത്തോടെ പെരുമാറുന്ന ഒരു ടെലിവിഷന് ചാനല്. ഇന്ത്യാവിഷനാണ് കേരളത്തിലെ വാര്‍ത്താ സംസ്‌കാരത്തിന് വിപ്ലവകരമായ മാറ്റം കൊണ്ട് വന്നത്. മലയാളിയുടെ വാര്‍ത്താ ശീലത്തില് നിര്‍ണ്ണായകമായ മാറ്റം. വാഴപ്പിണ്ടി എടുത്ത് കളഞ്ഞ് പകരം നട്ടെല്ല് വെച്ച മാധ്യമപ്രവര്‍ത്തനം. ഇന്ത്യാവിഷന് സൃഷ്ടിച്ച തലമുറയാണ് ഇന്ന് എല്ലാ വാര്‍ത്താ ചാനലുകളുടേയും മുന്നണി പോരാളികള് . വാര്‍ത്തയോട് അതി കഠിനമായ പ്രേമമുള്ള ഒരുത്തന്റേയും ചായ വാങ്ങിക്കുടിക്കാത്ത രാഷ്ട്രീയക്കാരന്റെ മൂട് താങ്ങികളല്ലാത്ത പുതിയ തലമുറ . ഈ പുതിയ വാര്‍ത്താ സംസ്‌കാരത്തെ ഒരു മൂവ്‌മെന്റ് ആയാണ് ഞാന് കാണുന്നത്. നേരത്തെ പ്രവര്‍ത്തിച്ച ഇന്ത്യാവിഷനോ ഇപ്പോള് പ്രവര്‍ത്തിക്കുന്ന റിപ്പോര്‍ട്ടറോ മാത്രമല്ല എന്റെ അഭിമാനം. വാര്‍ത്ത സത്യസന്ധമായി അവതരിപ്പിക്കുന്ന പുതിയ തലമുറയില് പെട്ട ഒരാള് ആണെന്നതിലാണ് . റിപ്പോര്‍ട്ടറിന്റെ ഘടന രൂപീകരിച്ചതും മേല് പറഞ്ഞ മൂവ്‌മെന്റിന് വേഗം കൂട്ടുന്നതിന് വേണ്ടിത്തന്നെ. റിപ്പോര്‍ട്ടറിന് സാമ്പത്തിക ഞെരുക്കമുണ്ട് എന്നാല് പ്രതിസന്ധിയില്ല. ഒന്നാമത്തെ വാര്‍ത്താ മാധ്യമമായി ഞങ്ങള് മാറുക തന്നെ ചെയ്യും. പ്രിന്റ് ദൃശ്യത്തിലേക്ക് കണ്‍വേര്‍ജ് ചെയ്യുന്ന കാലത്തും ഞങ്ങള് തന്നെയായിരിക്കും മുന്നില്.\nകേന്ദ്ര ബജറ്റില് കോര്‍പറേറ്റുകള്‍ക്ക് അഞ്ച് ശതമാനം നികുതി ഇളവും വന് ആനുകൂല്യവും നല്‍കിയപ്പോള് സ്വതന്ത്ര ടെലിവിഷന് ചാനലുകളുടെ സേവന നികുതി രണ്ട് ശതമാനം ഉയര്‍ത്തി 14 ആക്കി നിജപ്പെടുത്തി. കോര്‍പറേറ്റ് ഉടമസ്ഥതയില് അല്ലെങ്കില് നിലനില്‍പ് അസാധ്യമാക്കുക എന്ന ലക്ഷ്യം മാറി മാറി വരുന്ന സര്‍ക്കാരുകള്‍ക്ക് ഉണ്ട്. വാര്‍ത്താ ചാനല് ലാഭകരമായ ബിസിനസ് അല്ല. ലാഭമുണ്ടാക്കണമെന്ന് തോന്നുന്നവര് ജനറല് എന്റര്‍ടെയിന്‍മെന്റ് ചാനലാണ് തുടങ്ങുക . സൗത്ത് ഇന്ത്യന് ബാങ്കില് നിന്ന് 12 കോടി അടക്കം 15 കോടി രൂപ കടമെടുത്താണ് റിപ്പോര്‍ട്ടര് ചാനല് തുടങ്ങിയത്. കുറേ പണം നിക്ഷേപമായും സ്വീകരിച്ചു. സ്വാതന്ത്ര്യം നഷ്ടപ്പെടാതിരിക്കാനാണ് സ്വന്തം നിലയ്ക്ക് കടം എടുത്തത്. അങ്ങനെ ഒരു പരീക്ഷണം വിജയിക്കുന്നത് അപകടകരമാണെന്ന് ആരെങ്കിലും കരുതുന്നുണ്ടോ?. കാരുണ്യം ഇല്ലാതെ ജയിലില് അടയ്ക്കാന് നോക്കുന്നത് ആരുടെ താത്പര്യമാണ്. ഈ ലക്ഷ്യത്തില് ഇനിയും ശ്രമങ്ങള് ഉണ്ടാകും. അതിന് എന്തൊക്കെ മാര്‍ഗങ്ങളാണ് ഉപയോഗിക്കുക എന്ന് കണ്ടറിയേണ്ടതുണ്ട്. ഭയമോ ആശങ്കയോ ഇല്ല. സ്വന്തം നിലയ്ക്ക് പ്രവര്‍ത്തിക്കുന്ന ഒരു ടെലിവിഷന് ചാനലിന് ഈ രംഗത്തെ സ്‌നേഹിക്കുന്നവരുടെ സംരക്ഷണം ആവശ്യമുണ്ട്. എന്നാല് നിലനില്‍പ്പ് ഭയന്ന് ആരുടേയും താത്പര്യത്തിന് വഴങ്ങാനുമില്ല.\nറിപ്പോര്‍ട്ടര് ടി വി


Bitvast ക്രിപ്റ്റോ മാർക്കറ്റ്\nBitvast ക്രിപ്റ്റോകൗണ്ടർമാറ്റി ട്രേഡിംഗ് പ്ലാറ്റ്ഫോം9ട്രേഡിംഗ് ജോഡിക്ക് ക്രിപ്റ്റോ-കറൻസി എക്സ്ചേഞ്ച് ഓൺലൈൻ വഴി നൽകുന്നു.5ക്രിപ്റ്റോകിനുകളും3കറൻസിയും.\nക്രിപ്റ്റോ കറൻസി വില ഇന്ന് Bitvast ക്രിപ്റ്റോ വിപണിയിൽ\nBitcoin $ 9533.08 $ 9541.99\nEthereum $ 238.60 $ 238.79\nXRP $ 0.202944 $ 0.203122\nDash $ 78.61 $ 78.61\nBitvast ക്രിപ്‌റ്റോകറൻസി എക്‌സ്‌ചേഞ്ച് - ക്രിപ്‌റ്റോ കറൻസി ഇടപാടുകളുടെ ഓൺലൈൻ ക്രിപ്‌റ്റോ കറൻസി കൈമാറ്റം. ക്രിപ്റ്റോ വാങ്ങലും വിൽപ്പനയും, ക്രിപ്റ്റോയുടെ വിലയും ചലനാത്മകതയും ട്രാക്കുചെയ്യുന്നു. ക്രിപ്‌റ്റോകറൻസി ഇന്റർനെറ്റിലെ ക്രിപ്‌റ്റോ എക്‌സ്‌ചേഞ്ചുകളിൽ സ trade ജന്യമായി ട്രേഡ് ചെയ്യപ്പെടുന്നു, ദേശീയ കറൻസികളിൽ നിന്ന് വ്യത്യസ്തമായി ഒരു ബാങ്കും ഇത് നിയന്ത്രിക്കുന്നില്ല. ട്രേഡിങ്ങ് ഇടപാടുകളുടെ ഫലമായി മാത്രമാണ് ക്രിപ്‌റ്റോ കറൻസി മാർക്കറ്റുകളിലെ ക്രിപ്‌റ്റോ കറൻസി വിനിമയ നിരക്ക് ലഭിക്കുന്നത്. ക്രിപ്റ്റോ കറൻസി എക്സ്ചേഞ്ചുകൾ മറ്റൊരു ക്രിപ്റ്റോ ദേശീയ കറൻസിയിലോ ക്രിപ്റ്റോ കൈമാറ്റം ചെയ്യുന്നതിനായി രൂപകൽപ്പന ചെയ്തിട്ടുള്ളതാണ്. ഇതിനാലാണ് ക്രിപ്റ്റോ എക്സ്ചേഞ്ചുകളെ ക്രിപ്റ്റോ എക്സ്ചേഞ്ചറുകൾ എന്ന് വിളിക്കുന്നത്. Bitvast ക്രിപ്‌റ്റോ കറൻസി എക്‌സ്‌ചേഞ്ചിൽ, നിങ്ങൾക്ക് ഓൺലൈനിൽ ക്രിപ്‌റ്റോകറൻസി വിൽക്കാനോ വാങ്ങാനോ കഴിയും.\nBitvast ക്രിപ്റ്റോകോയിൻ മാർക്കറ്റ് വോളിയം\n64 973 855 യുഎസ് ഡോളർ കഴിഞ്ഞ 24 മണിക്കൂറിനുള്ളിൽ Bitvast എക്സ്ചേഞ്ച് മാർക്കറ്റിലെ ആകെ ട്രേഡ് വോളിയം Ethereum, Bitcoin ക്രിപ്റ്റോകററണികളുമായി ഏറ്റവും കൂടുതൽ ഇടപാടുകൾ നടക്കുന്നത്, ഏറ്റവും ശക്തമായ വ്യാപാര ജോഡികളാണ് ETH/BTC, BTC/USDC .\nക്രിപ്‌റ്റോ എക്‌സ്‌ചേഞ്ച് Bitvast നെ ഇതുപോലെ വിളിക്കാം:\n- ക്രിപ്‌റ്റോ മാർക്കറ്റ് Bitvast.\n- ക്രിപ്‌റ്റോ എക്‌സ്‌ചേഞ്ചർ Bitvast.\n- ക്രിപ്‌റ്റോകറൻസി എക്‌സ്‌ചേഞ്ച് Bitvast.\nBitvast ക്രിപ്റ്റോ എക്സ്ചേഞ്ച്\nBitvast ക്രിപ്‌റ്റോകറൻസി മാർക്കറ്റിലെ ക്രിപ്‌റ്റോകറൻസി നിരക്ക് ഓൺലൈനിലും സ for ജന്യമായും ഇവിടെ കാണിച്ചിരിക്കുന്നു. ഇന്നത്തെ വില എല്ലാ ക്രിപ്റ്റോകറൻസികളുടെയും 03/06/2020 ആണ്. ക്രിപ്റ്റോ വില പട്ടിക. Bitvast ക്രിപ്‌റ്റോകറൻസി എക്‌സ്‌ചേഞ്ചിൽ ക്രിപ്‌റ്റോകറൻസി വാങ്ങൽ, വിൽപ്പന നിരക്കുകൾ. Bitvast ഓൺലൈൻ ട്രേഡിംഗ് വോളിയം സ is ജന്യമാണ്. പ്രതിദിന അപ്‌ഡേറ്റ്. ക്രിപ്‌റ്റോ മാർക്കറ്റ് Bitvast, ഇന്നത്തെ ഏറ്റവും സജീവമായ ക്രിപ്‌റ്റോകറൻസികൾ. നിങ്ങൾക്ക് ആവശ്യമുള്ള ക്രിപ്‌റ്റോകറൻസിക്കായി ഇടപാടുകൾ പ്രദർശിപ്പിക്കുന്നതിന് പട്ടികയ്‌ക്ക് മുകളിലുള്ള Bitvast ലെ ട്രേഡിംഗ് ജോഡികൾക്കായി ഫിൽട്ടർ ഉപയോഗിക്കുക.\nപട്ടികയിൽ Bitvast സ്റ്റോക്കിൽ നിന്നുള്ള ക്രിപ്റ്റോ-കറൻസി എക്സ്ചേഞ്ച് നിരക്ക് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nBTC/USDC $9541.99 $ 18 187 480 - മികച്ച Bitcoin കൈമാറ്റം USD//Coin\nBTC/TUSD $9533.08 $4430 585 - മികച്ച Bitcoin കൈമാറ്റം True USD\nETH/BTC $ 238.79 $ 28 262 918 - മികച്ച Ethereum കൈമാറ്റം ബിറ്റ്കോയിനോടുള്ള\nETH/USDC $ 238.60 $2175 934 - മികച്ച Ethereum കൈമാറ്റം USD//Coin\nETH/TUSD $ 238.77 $ 887 106 - മികച്ച Ethereum കൈമാറ്റം True USD\nLTC/BTC $ 46.06 $4706 296 - മികച്ച Litecoin കൈമാറ്റം ബിറ്റ്കോയിനോടുള്ള\nXRP/BTC $ 0.20 $4918 396 - മികച്ച XRP കൈമാറ്റം ബിറ്റ്കോയിനോടുള്ള\nXRP/USDC $ 0.20 $ 213 201 - മികച്ച XRP കൈമാറ്റം USD//Coin\nDASH/BTC $ 78.61 $ 1 191 939 - മികച്ച Dash കൈമാറ്റം ബിറ്റ്കോയിനോടുള്ള\nBitvast ക്രിപ്റ്റോ എക്സ്ചേഞ്ചിലെ ക്രിപ്റ്റോകറൻസി വിലകൾ എക്സ്ചേഞ്ച് പങ്കാളികളുടെ സ trading ജന്യ ട്രേഡിംഗിന്റെ ഫലമായി സജ്ജീകരിച്ചിരിക്കുന്നു. Bitvast മറ്റ് ക്രിപ്‌റ്റോ കറൻസി ഉടമകൾക്കിടയിൽ ക്രിപ്‌റ്റോ കൈമാറ്റം ചെയ്യാനോ വിൽക്കാനോ വാങ്ങാനോ ഉള്ള ഒരു ഓൺലൈൻ സേവനമാണ് ക്രിപ്‌റ്റോ എക്‌സ്‌ചേഞ്ചർ. ക്രിപ്‌റ്റോ എക്‌സ്‌ചേഞ്ചർ Bitvast - മറ്റൊരു ക്രിപ്‌റ്റോകറൻസിക്ക് അല്ലെങ്കിൽ സാധാരണ കറൻസിക്ക് ക്രിപ്‌റ്റോകറൻസി സ sale ജന്യ വിൽപ്പനയ്ക്കും വാങ്ങലിനും ഉറപ്പുനൽകുന്നു. Bitvast ക്രിപ്‌റ്റോ കറൻസി എക്‌സ്‌ചേഞ്ച് ഓൺലൈനിൽ ക്രിപ്‌റ്റോകറൻസി വാങ്ങുന്നതിനും വിൽക്കുന്നതിനും സുരക്ഷിതമായ ഇടപാടുകൾ നൽകുന്നു. Bitvast ക്രിപ്‌റ്റോ കറൻസി എക്‌സ്‌ചേഞ്ച് ഒരു ആഗോള ക്രിപ്‌റ്റോകറൻസി ട്രേഡിംഗ് സ്ഥലമാണ്, അത് മറ്റ് എക്‌സ്‌ചേഞ്ചുകൾക്കൊപ്പം സ cry ജന്യ ക്രിപ്‌റ്റോ എക്‌സ്‌ചേഞ്ച് നിരക്കുകൾ സ്ഥാപിക്കുന്നു.\nപട്ടികയിലെ Bitvast ക്രിപ്റ്റോ എക്സ്ചേഞ്ചിലെ ക്രിപ്റ്റോ ട്രേഡിംഗിന്റെ അടിസ്ഥാന വിവരങ്ങൾ:


Tourist Guide Alleges Gang-Rape In Central Delhi | ചെറിയ നിരക്കിൽ ലോൺ നൽകാമെന്ന് പറഞ്ഞ് ഫൈവ് സ്റ്റാർ ഹോട്ടലിലേക്ക് വിളിച്ചു വരുത്തി; ടൂറിസ്റ്റ് ഗൈഡായ യുവതിയെ കൂട്ടബലാത്സംഗത്തിന് ഇരയാക്കി ആറംഗ സംഘം: ഒരാൾ അറസ്റ്റിൽ - MarunadanMalayalee.com\nSeptember 21, 202005:12 AM IST Permalink\nന്യൂഡൽഹി: ഡൽഹിയിലെ അതീവ സുരക്ഷാ മേഖലയിൽ ടൂറിസ്റ്റ് ഗൈഡിനെ സംഘം ചേർന്ന് ബലാത്സംഗം ചെയ്തതായി പരാതി. അതീവ സുരക്ഷ ക്രമീകരണങ്ങളുള്ള ഇന്ത്യ ഗേറ്റിനു സമീപമുള്ള ഫൈസ്റ്റാർ ഹോട്ടലിലാണ് യുവതി സംഘം ചേർന്നുള്ള ബലാത്സംഗത്തിന് ഇരയായതെന്ന് പൊലീസ് അറിയിച്ചു. സംഭവത്തിൽ ഒരാളെ അറസ്റ്റ് ചെയ്തു. ഡൽഹി ഷേക്ക് സരായി നിവാസിയായ മനോജ് ശർമ എന്നയാളെയാണ് പൊലീസ് അറസ്റ്റു ചെയ്തത്.\nഒരു സ്ത്രീയടക്കം ആറു പേർ സംഘത്തിലുണ്ടെന്നാണ് പൊലീസ് റിപ്പോർട്ട്. പ്രധാന പ്രതിയായ മനോജ് ശർമ മാത്രമാണ് ഇപ്പോൾ പിടിയിലായിരിക്കുന്നത്. സെപ്റ്റംബർ 18നാണ് സംഭവം നടന്നതെന്നും പിറ്റേ ദിവസമാണ് യുവതി പരാതി നൽകിയതെന്നും പൊലീസ് അറിയിച്ചു. സംഭവം നടന്ന ഹോട്ടൽ മുറി ബുക്ക് ചെയ്തിരിക്കുന്നത് രണ്ടു കച്ചവടക്കാരാണ്. പണത്തിന് ആവശ്യമുണ്ടായിരുന്ന ടിക്കറ്റ് ബുക്കിങ് എക്‌സിക്യൂട്ടീവും ടൂറിസ്റ്റ് ഗൈഡുമായ യുവതിയെ ചെറിയ നിരക്കിൽ ലോൺ നൽകാമെന്ന് പറഞ്ഞാണ് ഹോട്ടലിലേക്ക് വിളിച്ചുവരുത്തിയത്.\nടൂറിസ്റ്റ് ബസുകളുടെ നിറം ഏകീകരിക്കുന്നു


ബി.ജെ.പിയെ പ്രശംസിച്ച് ഫണ്ട് നല്‍കിയ വനിതാലീഗ് നേതാവിനെതിരെ നടപടി\nമലപ്പുറം: ബിജെപിയുടെ പ്രവര്‍ത്തനത്തിനു ഫണ്ടും പ്രശംസയും നല്‍കി വനിതാ ലീഗ് സംസ്ഥാന അധ്യക്ഷ ഖമറുന്നിസ അന്‍വര്. ബിജെപി കേരളത്തിലും പുറത്തും വളര്‍ന്നുകൊണ്ടിരിക്കുന്ന പാര്‍ട്ടിയാണെന്ന് സോഷ്യല് വെല്‍ഫയര് ബോര്‍ഡ് അധ്യക്ഷ കൂടിയായ ഖമറുന്നിസ അന്‍വര് അഭിപ്രായപ്പെട്ടു. ഖമറുന്നീസയുടെ വീട്ടില് നടത്തിയ ബിജെപി പ്രവര്‍ത്തനഫണ്ട് ശേഖരണത്തിന്റെ തിരൂര് മണ്ഡലം ഉദ്ഘാടനം നിര്‍വഹിച്ചാണ് ഖമറുന്നീസ അന്‍വര് ബി.ജെ.പിയെ പ്രശംസിച്ചത്. നാടിന്റെ വളര്‍ച്ചയ്ക്ക് ബിജെപി നല്ലകാര്യങ്ങള് ചെയ്യുമെന്ന് തനിക്ക് പ്രതീക്ഷയുണ്ടെന്നും അതിനാല് പാര്‍ട്ടിയുടെ പ്രവര്‍ത്തനത്തിനായി കഴിയുന്ന ചെറിയ ഫണ്ട് താന് ബിജെപിക്ക് നല്‍കുമെന്നുമാണ് ഖമറുന്നിസ അന്‍വര് പറഞ്ഞത്.\nവ്യാഴാഴ്ച വൈകിട്ടായിരുന്നു സംസ്ഥാന ഫണ്ട് ശേഖരണത്തിന്റെ തിരൂര് മണ്ഡലം ഉദ്ഘാടനം. ബിജെപിയുടെ പ്രവര്‍ത്തനത്തിനുള്ള ഫണ്ട് ബിജെപി തിരൂര് മണ്ഡലം പ്രസിഡന്റ് കെ.പി പ്രദീപ്കുമാറിന് കൈമാറിയ ശേഷമാണ് ഖമറുന്നിസ പരാമര്‍ശം നടത്തിയത്. ഖമറുന്നിസ അന്‍വര് പാര്‍ട്ടിയുടെ പ്രവര്‍ത്തനത്തിന് ഫണ്ട് നല്‍കിയതോടെ പാര്‍ട്ടി പ്രവര്‍ത്തനത്തിന് ഊര്‍ജ്ജം വര്‍ധിച്ചിരിക്കുകയാണെന്ന് പ്രദീപ്കുമാര് പറഞ്ഞു. തിരൂരിലെ ഒരു പ്രാദേശിക ചാനലാണ് വാര്‍ത്ത പുറത്തുവിട്ടത്.\nഅതേസമയം, ബിജെപിയുടെ പ്രവര്‍ത്തനത്തിന് ഫണ്ടു കൈമാറിയ നേതാവിനെതിരെ നടപടി ആവശ്യപ്പെട്ട് മുസ്ലിംലീഗ് ജില്ലാ, സംസ്ഥാന നേതാക്കളും രംഗത്തെത്തി. ഖമറുന്നീസ ചെയ്തത് വലിയ തെറ്റാണെന്നും അവര്‍ക്കെതിരെ നടപടിയെടുക്കുമെന്നും ലീഗ് സംസ്ഥാന സെക്രട്ടറി എം സി മായിന്‍ഹാജി പറഞ്ഞു. ഖമറുന്നീസയെന്നല്ല ലീഗിന്റെ സാധാരണ പ്രവര്‍ത്തകന് ബിജെപിയുമായി സഹകരിച്ചാല് പോലും നടപടിയെടുക്കുമെന്നും മായിന് ഹാജി പറഞ്ഞു. അതേസമയം ഖമറുന്നീസ അന്‍വരും മായിന്‍ഹാജിയും പരസ്യമായ വെല്ലുവിളികള് തുടങ്ങിയിട്ടു കുറച്ചു നാളുകളായി. കോഴിക്കോട് നടന്ന ലീഗ് യൂത്ത് സമ്മേളനത്തില് വേദിയിലേക്ക് സംസാരിക്കാനെത്തിയ ഖമറുന്നീസയെ പെണ്ണുങ്ങള് ആണുങ്ങളുടെ മുന്നില് പ്രസംഗിക്കേണ്ട എന്നുപറഞ്ഞ് മായിന്‍ഹാജി തടഞ്ഞിരുന്നു. ഇതും ഏറെ വിവാദമായിരുന്നു.\nTags: BJP, bjp fund, BJP iuml, iuml female leader, Khamarunnisa anwar


ആനയുടെ കാലില് തിളച്ച എണ്ണയൊഴിച്ച് പൊള്ളിച്ചു\nSruthi January 24, 2019\nആയുര്‍വ്വേദ ചികിത്സയുടെ പേരില് ആനയ്ക്ക് ക്രൂര പീഡനം. ആനയുടെ കാലില് തിളച്ച എണ്ണയൊഴിച്ച് പൊള്ളിച്ചു. കൊച്ചിന് ദേവസ്വം ബോര്‍ഡിന്റെ ഉടമസ്ഥതയിലുള്ള ബലരാമന് എന്ന ആനയുടെ കാലുകളിലാണ് പൊള്ളലേറ്റത്.\nഒരു കാലിന്റെ മുട്ടിനു താഴെ മുഴുവന് പൊള്ളലേറ്റിട്ടുണ്ട്. സംഭവം വിവാദമായതോടെ ദേവസ്വം ഉദ്യോഗസ്ഥരുടെയും പാപ്പാന്‍മാരുടെയും പേരില് വനംവകുപ്പ് കേസ് എടുത്തു. വ്യാജ ആയുര്‍വ്വേദ ചികിത്സയാണ് നടന്നതെന്നും ആരോപണമുണ്ട്. കഴിഞ്ഞ ഒക്ടോബര് മുതല് ആന മദപ്പാടിലായിരുന്നു. തുടര്‍ന്ന് ജനുവരി 15ന് ആന തളര്‍ന്നു വീണു. ഇതിനുള്ള ചികിത്സയെന്ന നിലയ്ക്കാണ് എണ്ണപ്രയോഗം നടത്തിയത്. കാലിലെ മസിലുകളെ ഉത്തേജിപ്പിച്ച് ആനയെ എഴുന്നേല്‍പ്പിക്കാനായിരുന്നു ഇത്. ഡോക്ടറുടെ ഉപദേശത്തോടുകൂടിയല്ല ഈ ചികിത്സ നടപ്പാക്കിയതെന്ന് വനംവകുപ്പ് അധികൃതര് നല്‍കിയ റിപ്പോര്‍ട്ടില് പറയുന്നു. ചൂടാക്കിയ എണ്ണയില് തുണിമുക്കി ആനയുടെ കാലില് വയ്ക്കുകയായിരുന്നു. ഒന്നാം പാപ്പാന് വി. പ്രസാദ്, രണ്ടാം പാപ്പാന് ശ്രീകുമാര്, മൂന്നാം പാപ്പാന് പി.പി. ശശി, വിരമിച്ച പാപ്പാന്‍മാരായ സേതു, മനോഹരന്, കൊച്ചിന് ദേവസ്വം ബോര്‍ഡ് ലൈവ് സ്റ്റോക് മാനേജര് കെ.കെ. ഷൈജു, സെക്രട്ടറി വി.എ. ഷീജ എന്നിവരുടെ പേരില് സംഭവത്തെ തുടര്‍ന്ന് കേസെടുത്തു.\nമൂന്നാറില് കൊടുംതണുപ്പ്, മഞ്ഞുപാളികള് അടര്‍ന്ന് വീഴുന്നു


ഗതാഗത നിയമ ലംഘനങ്ങളുടെ പിഴയിലും റെക്കോഡ്; ഒരാഴ്ച‍യിൽ കേരളത്തില് പിരിഞ്ഞു കിട്ടിയത്6കോടി 66 ലക്ഷം രൂപ ! - ഇ വാർത്ത | evartha\n13 Apr, Tuesday\nBreaking News: വിജിലന്‍സ് പിടിച്ചെടുത്ത അരക്കോടി രൂപയ്ക്ക് രേഖയുണ്ട്; വിശദീകരണവുമായി കെ എം ഷാജി ◆ കള്ളം പറയരുത്, വിദ്വേഷം പരത്തരുത്,കൊല്ലരുത്; പ്രധാനമന്ത്രിക്ക് മൂന്ന് ഉപദേശങ്ങളുമായി മഹുവ മൊയ്ത്ര ◆ കാപ്പാട് മാസപ്പിറവി കണ്ടു; സംസ്ഥാനത്ത് നാളെ റമദാന് വ്രതാരംഭം ◆ മമതാ ബാനർജിയ്ക്ക് തെരെഞ്ഞെടുപ്പ് പ്രചാരണത്തിന് 24 മണിക്കൂർ വിലക്ക് ◆ വിജിലന്‍സ് റെയ്ഡ്; കെഎം ഷാജിയുടെ വീട്ടിൽ നിന്നും 50 ലക്ഷം രൂപ കണ്ടെത്തി ◆ വീണ്ടും വിവാദം; വീണ എസ് നായരുടെ വോട്ട് അഭ്യർത്ഥനാ നോട്ടീസ് വാഴത്തോട്ടത്തിൽ ഉപേക്ഷിക്കപ്പെട്ട നിലയിൽ ◆ കേരളത്തില് ഇന്ന് 5692 പേര്‍ക്ക് കോവിഡ്; രോഗവിമുക്തി 2474; മരണങ്ങൾ 11 ◆ യുപിയില് അഞ്ച് വയസുകാരിയെ പീഡിപ്പിച്ച് കൊലപ്പെടുത്തി ◆ കൊവിഡ് വ്യാപനം രൂക്ഷം; ബംഗ്ലാദേശില് ലോക്ക്ഡൗണ് ഏര്‍പ്പെടുത്തി ◆ ജനങ്ങളുടെ എണ്ണം നിയന്ത്രിക്കാനാവില്ല; പൂരം ഉള്‍പ്പെടെ എല്ലാ ആഘോഷങ്ങളും മാറ്റിവെക്കണം: ഐഎംഎ ◆\nഗതാഗത നിയമ ലംഘനങ്ങളുടെ പിഴയിലും റെക്കോഡ്; ഒരാഴ്ച‍യിൽ കേരളത്തില് പിരിഞ്ഞു കിട്ടിയത്6കോടി 66 ലക്ഷം രൂപ !\nNews Desk 11 November 2019\nപുതുക്കിയ കേന്ദ്രമോട്ടോര് വാഹന നിയമം നിലവിൽ വന്ന പിന്നാലെ കേരളം ഉള്‍പ്പടെ പല സംസ്ഥാനങ്ങളും പിഴത്തുകയില് കുറവുവരുത്തിയെങ്കിലും നിയമലംഘനങ്ങളില് ഒരു കുറവുമില്ല എന്ന് തെളിയിക്കുകയാണ് പുറത്തുവന്ന കണക്കുകൾ.\nകേരളത്തിൽ കഴിഞ്ഞ ഒരാഴ്ച‍യില് നിന്നും മാത്രം പിരിച്ചെടുത്ത പിഴത്തുക.6കോടി 66 ലക്ഷം രൂപയാണ്. നിയമസഭയിൽ കാസർകോട് എംഎൽഎ എന്‍എ നെല്ലിക്കുന്നിന്റെ ചോദ്യത്തിന് ഗതാഗത മന്ത്രി ഏ കെ ശശീന്ദ്രന് നല്‍കിയ മറുപടിയിലാണ്ഈ വിവരങ്ങൾ ഉള്ളത്.\nസെപ്റ്റംബർ മാസം 1 മുതൽ ഒക്ടോബർ 26 വരെ ബോധവത്ക്കരണം നടത്തുകയും, ഈ കാലയളവിൽ പിഴ ഈടാക്കിയിട്ടില്ലെന്നും പിഴത്തുക കുറച്ച ശേഷമാണ് പിഴ ഈടാക്കി തുടങ്ങിയതെന്നും മന്ത്രിഅറിയിച്ചു. തുടർന്ന് പിഴ ഈടാക്കിയ ഒക്ടോബർ 26 മുതൽ നവംബർ 1 വരെയുളള കണക്കിൽ പാലക്കാട് നിന്നാണ് ഏറ്റവും കൂടുതൽ തുക പിരിച്ചത്. കേവലം5ദിവസം കൊണ്ട് 1.23 കോടി.\nTopics: Ak shasheendran Trafic rule Violation\nസൗഹൃദങ്ങളിൽ മതം കാണരുത്; ജാനകി- നവീൻ നൃത്ത വിഷയത്തില് കെ പി ശശികല\nവൈറൽ നൃത്തം ചെയ്ത ജാനകിക്കും നവീനും പിന്തുണയുമായി സന്ദീപ് വാര്യർ\nഎന്തുകൊണ്ട് കേരളത്തിൽ വീണ്ടും എൽ ഡി എഫ് അധികാരത്തിൽ വരണം; കെ ആര് മീര പറയുന്നു\nക്രിസ്തുവിന്റെ അന്ത്യ അത്താഴത്തിന്റെ സ്മരണയില് ഇന്ന് പെസഹാവ്യാഴം


ഇൻ ടു ദ വൈൽഡ് - വിക്കിപീഡിയ\nഇൻ ടു ദ വൈൽഡ്\nഈ വാക്കാൽ വിവക്ഷിക്കുന്ന മറ്റു കാര്യങ്ങളെക്കുറിച്ചറിയാൻ, ഇൻ ടു ദ വൈൽഡ് (വിവക്ഷകൾ) കാണുക.\nഈ ലേഖനം ഇന്റു_ദി_വൈൽഡ്_(ചലച്ചിത്രം) എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു. (അഭിപ്രായം പ്രകടിപ്പിക്കുക)\nJon Krakauer –\nസെപ്റ്റംബർ 21, 2007 (2007-09-21)\n2007-ൽ പുറത്തിറങ്ങിയ ജീവചരിത്രപരമായ ഒരു അമേരിക്കൻ സിനിമയാണ് ഇൻ ടു ദ വൈൽഡ്. ഷോൺ പെൻ ആണ് ചിത്രത്തിന്റെ സംവിധായകൻ. Jon Krakauer ന്റെ 1996-ൽ പുറത്തിറങ്ങിയ ഇതേ പേരിലുള്ള നോവലിനെ അടിസ്ഥാനപ്പെടുത്തിയാണ് ഇൻ ടു ദ വൈൽഡ് നിർമ്മിച്ചിരിക്കുന്നത്. 1990 കളുടെ ആദ്യത്തിൽ Christopher McCandless നോർത്ത് അമേരിക്കയിലൂടെ അലാസ്കൻ കാടുകളിൽ എത്തിച്ചേരുന്നത് ആണ് കഥ. Emile Hirsch, Marcia Gay Harden, William Hurt, Jena Malone, Catherine Keener, Vince Vaughn, Kristen Stewart, Hal Holbrook എന്നിവർ അഭിനയിച്ചിരിക്കുന്നു.\nNonlinear narrative (കൃത്യതയില്ലാത്ത കഥനം) ശൈലിയിലാണ് സിനിമ നിർമ്മിച്ചിരിക്കുന്നത്. Christopher McCandless ന്റെ അലാസ്കൻ കാടുകളിലേക്ക് ഉള്ള2വർഷത്തെ യാത്രയും കാട്ടിലെ ജീവിതവും ഇഴചേർത്താണ് കഥ അവതരിപ്പിക്കുന്നത്.\n1990 മേയ് മാസത്തിൽ Emory University -യിൽ ഉന്നത വിജയത്തോട് കുടി ബിരുദം പൂർത്തിയാക്കിയ Christopher McCandless സാധാരണ ജീവിതം ഒഴിവാക്കി തന്റെ യാത്ര ആരംഭിക്കുകയാണ്. സാധാരണ ജിവിതം ഒഴിവാക്കാനായി അദ്ദേഹം ആദ്യമായി തന്റെ കാർ ഉപേക്ഷിക്കുന്നു. ക്രഡിറ്റ് കാർഡും പണവും ID കാർഡുകളും മറ്റ് Documet-കളും എല്ലാം അഗ്നിക്കിരയാക്കുന്നു. തുടർന്നാണ് അദ്ദേഹം തന്റെ മാതാപിതാക്കളെയും സുഹൃത്തുക്കളേയും ഒന്നുമറിയിക്കാതെ യാത്ര പുറപ്പെടുന്നത്. അലക്സാണ്ടർ സൂപ്പർട്രാമ്പ് എന്ന പുതിയ നാമം സ്വീകരിക്കുന്നു. നോവലിനെപ്പോലെത്തന്നെ5അധ്യായങ്ങളിലായാണ് സിനിമയുടെ കഥയും നീങ്ങുന്നത്.\nകാട്ടിലെത്തിയ Christopher McCandless അവിടെ ഉപേക്ഷിക്കപ്പെട്ട ഒരു ബസ്സ് കണ്ടെത്തുന്നു. മാജിക് ബസ് എന്നാണ് അദ്ദേഹം ഇതിനെ വിളിക്കുന്നത്. തണുപ്പിനെ പ്രതിരോധിക്കാനും നിത്യോപയോഗത്തിനുമുള്ള വസ്ത്രങ്ങളും ഒരു കാലിബർ 22 റൈഫിളും മാത്രമാണ് McCandless ന്റെ കയ്യിൽ ഉള്ളത്. അതുപയോഗിച്ച് മൃഗങ്ങളെ വേട്ടയാടിയും മാജിക് ബസ്സിൽ താമസിച്ചും ഉള്ള McCandless ന്റെ ജീവിതം പ്രേക്ഷകരിലും താത്പര്യം ജനിപ്പിക്കുന്ന തരത്തിൽ ആണ് സിനിമ.\nകാട്ടിലേക്കുള്ള യാത്രാമധ്യേ കണ്ടുമുട്ടുന്നവരെല്ലാം അലാസ്കയിലേക്കുള്ള യാത്ര വേണ്ടെന്നു വെക്കാവുന്ന തരത്തിലുള്ള അനുഭവങ്ങളാണ് അയാൾക്ക് പകർന്നു നല്കുന്നത്. എന്നാൽ അദ്ദേഹം തന്റെ തീരുമാനത്തിൽ ഉറച്ച് നിന്നു. സന്തോഷം മനുഷ്യബന്ധങ്ങളിൽ നിന്നാണ് ഉണ്ടാകുന്നത് എന്നത് തെറ്റായ കാഴ്ച്ചപ്പാട് ആണെന്ന് McCandless പറയുന്നുണ്ട്. എന്നാൽ സന്തോഷം സത്യമാവുന്നത് പങ്കുവെക്കപ്പെടുമ്പോഴാണ് എന്ന തിരിച്ചറിവ് മാജിക് ബസ്സിലെ ഏകാന്ത ജീവിതം അയാളിൽ ഉണ്ടാക്കുന്നു. അങ്ങനെ ആ കാട്ടിൽ നിന്നും തിരിച്ചു പോരുന്നതും തുടർന്ന് ഒരു ദുരന്തം സംഭവിക്കുന്നതും ആണ് സിനിമയുടെ പ്രമേയം.\nഈ ചിത്രത്തിന് രണ്ട് ഓസ്കാർ നോമിനേഷനുകളും ഇതിലെ ഗാനത്തിന് എഡ്ഡി വെദർക്ക് ഗോൾഡൻ ഗ്ലോബ് അവാർഡും ലഭിച്ചിട്ടുണ്ട്.\n"https://ml.wikipedia.org/w/index.php?title=ഇൻ_ടു_ദ_വൈൽഡ്&oldid=2583401" എന്ന താളിൽനിന്ന് ശേഖരിച്ചത്


വനപാലകര് വെടിയുതിര്‍ത്ത് ഭീഷണിപ്പെടുത്തിയ ആദിവാസി യുവാവ് തൂങ്ങിമരിച്ച നിലയില്•ഇ വാർത്ത | evartha\nവനപാലകര് വെടിയുതിര്‍ത്ത് ഭീഷണിപ്പെടുത്തിയ ആദിവാസി യുവാവ് തൂങ്ങിമരിച്ച നിലയില്\nEvartha Desk March 14, 2018, 8:54 am March 14, 2018\nപുല്‍പള്ളി: വനത്തില് അതിക്രമിച്ച് കയറിയെന്നാരോപിച്ച് കര്‍ണാടക വനപാലകര് ശാസിക്കുകയും വെടിയുതിര്‍ത്ത് ഭീഷണിപ്പെടുത്തുകയും ചെയ്തതായി പരാതിപ്പെട്ട യുവാവിനെ തൂങ്ങി മരിച്ച നിലയില് കണ്ടെത്തി. വണ്ടിക്കടവ് പണിയ കോളനിയില് നാരായണന്‍െറ മകന് വിനോദിനെ(25) ആണ് ചൊവ്വാഴ്ച രാത്രി 10 മണിയോടെ വീട്ടില് മരിച്ച നിലയില് കണ്ടത്.\nഞായറാഴ്ച വൈകുന്നേരമാണ് ബന്ദിപൂര് കടുവ സങ്കേതത്തില് അതിക്രമിച്ച് കടക്കാന് ശ്രമിച്ചു എന്നാരോപിച്ച് കര്‍ണാടക വനപാലകര് വിനോദിനെയും സുഹൃത്തിനെയും ഭീഷണിപ്പെടുത്തിയത്. കൂലിപ്പണിക്കാരനായ വിനോദ് പണി കഴിഞ്ഞ് വനത്തിനുള്ളില് കന്നാരംപുഴയില് കുളിക്കാന് പോകുകയായിരുന്നു.\nരണ്ട് ഫോറസ്റ്റ് ഗാര്‍ഡുമാര് ശാസിച്ചതിന് പിന്നാലെ ഭയപ്പെടുത്താന് വെടിയുതിര്‍ക്കുകയും ചെയ്തു. ശബ്ദം കേട്ട് നാട്ടുകാര് എത്തിയപ്പോഴേക്കും വനപാലകര് സ്ഥലംവിട്ടു. തുടര്‍ന്ന് അന്വേഷണം നടത്തണമെന്ന് ആവശ്യപ്പെട്ട് നാട്ടുകാര് പുല്‍പ്പള്ളി പോലീസ് സ്റ്റേഷനിലും വണ്ടിക്കടവ് ഫോറസ്റ്റ് ഓഫീസിലും പരാതി നല്‍കി.\nഇതേ തുടര്‍ന്ന്, തിങ്കളാഴ്ച പുല്‍പള്ളി എസ്.ഐയുടെയും കര്‍ണാടക വനപാലകരുടെയും സാന്നിധ്യത്തില് ഒത്തുതീര്‍പ്പ് ചര്‍ച്ച നടന്നു. ആരോപണം നേടിട്ട വാച്ചറെ സ്ഥലം മാറ്റുകയും ചെയ്തിരുന്നു. സംഭവത്തിന് ശേഷം ഭയന്നിരുന്ന വിനോദ് വീട്ടില് തന്നെ കഴിയുകയായിരുന്നു. ഇന്നലെ പണിക്കുപോയി വന്നതിന് ശേഷം രാത്രിയില് വീട്ടിലെ ജനാലയില് തൂങ്ങിമരിക്കുകയായിരുന്നു എന്നാണ് റിപ്പോര്‍ട്ട്.


രണ്ടാം ഏകദിനം: ആറു വിക്കറ്റിന് ഇന്ത്യ രണ്ടാം ജയം സ്വന്തമാക്കി - Express Kerala\nരണ്ടാം ഏകദിനം: ആറു വിക്കറ്റിന് ഇന്ത്യ രണ്ടാം ജയം സ്വന്തമാക്കി\nഅഹമ്മദാബാദ്: ശ്രീലങ്കക്കെതിരായ രണ്ടാം ഏകദിനത്തിലും ഇന്ത്യയ്ക്ക് ജയം. അഹമ്മദാബാദ് സര്‍ദാര് പട്ടേല് സ്റ്റേഡിയത്തില് നടന്ന മല്‍സരത്തില് ആറു വിക്കറ്റിനാണ് ഇന്ത്യന് ജയം.\nശ്രീലങ്ക മുന്നോട്ടു വെച്ച 275 റണ്‍സ് ഇന്ത്യ നാല് വിക്കറ്റും 33 പന്തും ബാക്കി നില്‍ക്കെ ലക്ഷ്യത്തിലെത്തിച്ചു. ഇന്ത്യക്കായി പുറത്താകാതെ 121 പന്തില് 118 റണ്‍സ് നേടിയ അമ്പാട്ടി റായിഡുവാണ് കളിയിലെ താരം. 79 റണ്‍സുമായി ശിഖര് ധവാനും 49 റണ്‍സോടെ വിരാട് കോലിയും റായിഡുവിന് മികച്ച പിന്തുണ നല്‍കി.\n3 വിക്കറ്റ് വീഴ്ത്തിയ സീക്കുഗെ പ്രസന്നയ്ക്ക് മാത്രമാണ് ലങ്കന് ബൗളിങ്ങില് തിളങ്ങാനായത്. 92 റണ്‍സെടുത്ത എയ്ഞ്ചലോ മാത്യൂസും 61 റണ്‍സെടുത്ത കുമാര് സംഗക്കാരയുടെയും മികവിലാണ് ലങ്ക 274 റണ്‍സ് നേടിയത്. ഉമേഷ് യാദവും ആര് അശ്വിനും അക്ഷര് പട്ടേലും ഇന്ത്യക്കായി രണ്ട് വിക്കറ്റ് വീതം വീഴ്ത്തി. ജയത്തോടെ അഞ്ച് ഏകദിനങ്ങളടങ്ങിയ പരമ്പരയില് ഇന്ത്യ 2-0ത്തിന് മുന്നിലെത്തി.


Emalayalee.com - എനിക്കറിയാം നിനക്കറിയാം ,എനിക്ക് നിന്നെ ഇഷ്ടമാണെന്ന്; ഭാവനയ്ക്ക് ജന്മദിനാശംസകള് നേര്‍ന്ന് മഞ്ജു വാര്യര്\nഎനിക്കറിയാം നിനക്കറിയാം ,എനിക്ക് നിന്നെ ഇഷ്ടമാണെന്ന്; ഭാവനയ്ക്ക് ജന്മദിനാശംസകള് നേര്‍ന്ന് മഞ്ജു വാര്യര്\nFILM NEWS 06-Jun-2019\nനടി ഭാവനയുടെ ജന്മദിനമാണിന്ന്. ചലച്ചിത്ര മേഖലയിലെ പല സുഹൃത്തുക്കളും ആശംസകള് അര്‍പ്പിച്ച് സോഷ്യല് മീഡിയകളില് പ്രത്യക്ഷപ്പെട്ടു. ഇതിനിടെ ശ്രദ്ധേയമായിരിക്കുന്നത് ലേഡി സൂപ്പര്‍സ്റ്റാര് മഞ്ജു വാര്യരുടെ ആശുസയാണ്. ഭാവനയ്‌ക്കൊപ്പമുള്ള ഫോട്ടോകള്‍ക്കൊപ്പം 'പ്രിയപ്പെട്ടവള്‍ക്ക് ജന്‍മദിനാശംസകള്. എനിക്കറിയാം നിനക്കറിയാം ,എനിക്ക് നിന്നെ ഇഷ്ടമാണെന്ന്' എന്ന ആശംസ വാക്കുകളും മഞ്ജു പങ്കുവെച്ചു.


തരൂരിന്റെ ഫോളോവേഴ്സ് 6ലക്ഷം കവിഞ്ഞു | Shashi Tharoor, Twitter, Internet, Tweet, Politician, Congress, Delhi, ശശി തരൂര്, ട്വിറ്റര്, ഇന്റര്‍നെറ്റ്, കോണ്‍ഗ്രസ്, രാഷ്ട്രീയം, രാഷ്ട്രീയക്കാരന്\t- Malayalam Oneindia\n45 min ago പഞ്ചാബിലെ സ്ഥാനാർത്ഥിക്ക് കിട്ടയത്5വോട്ട്; കുടുംബത്തിലുള്ളത്9പേർ, പൊട്ടിക്കരഞ്ഞ് സ്ഥാനാർത്ഥി!!\nതരൂരിന്റെ ഫോളോവേഴ്സ് 6ലക്ഷം കവിഞ്ഞു\nPublished: January 16 2010, 11:03 [IST]\nദില്ലി: വിദേശകാര്യസഹമന്ത്രി ശശി തരൂരിന് ട്വിറ്ററില് ആറ് ലക്ഷത്തിലേറെ ഫോളോവര്‍മാര്. ഇന്ത്യയിലെ ട്വിറ്റര് ഉപയോക്താക്കളായ രാഷ്ട്രീയക്കാരിലെ മുന്‍നിരക്കാരനാണ് തരൂര്.\nവിവാദങ്ങളാണ് തരൂരിനെ ട്വിറ്ററില് പ്രശസ്തനാക്കിയതെന്ന് പറയുന്നതില് ഒട്ടും അതിശയോക്തിയില്ല. നേരത്തേ തന്നെ അദ്ദേഹം ട്വിറ്ററില് അക്കൗണ്ട് തുടങ്ങിയിരുന്നെങ്കിലും കന്നുകാലി ക്ലാസ് വിവാദത്തോടെയാണ് അദ്ദേഹത്തിന്റെ ട്വീറ്റുകള് വാര്‍ത്തയില് ഇടം നേടിയത്.\nകന്നുകാലിക്ലാസ് വിവാദം ഒരാഴ്ചയിലേറെക്കാലം കത്തിനിന്നതോടെ ഫോളോവേഴ്‌സ് കോളത്തിലെ അംഗബലം കൂടിക്കൂടി വന്നു.\nപിന്നീട് ഗാന്ധി ജയന്തി ദിനത്തെ ജോലിയെക്കുറിച്ചും, ഫയല്‍ക്കൂനയെക്കുറിച്ചും വിസ ചട്ടങ്ങള് ഏര്‍പ്പെടുത്തിയതിനെതിരെയുമെല്ലാം തരൂര് ചെയ്ത ട്വീറ്റുകള് വാര്‍ത്തകളായി. ഇതെല്ലാം തരൂരിന് ട്വിറ്ററില് ആരാധകരെ കൂട്ടി.\nഇപ്പോഴിതാ തരൂരിന്റെ ട്വിറ്റര് അക്കൗണ്ടിനെക്കുറിച്ച് അമേരിക്കന് കേന്ദ്രമായി പ്രവര്‍ത്തിക്കുന്ന ട്വിറ്ററിന്റെ അധികൃതര് തന്നെ പ്രതികരിച്ചിരിക്കുന്നു.\nലോകത്ത് വിവിധ തുറകളിലുള്ള ആളുകള് പ്രത്യേകിച്ചും രാഷ്ട്രീയക്കാരനായ ശശി തരൂരിനെപ്പോലുള്ള ആളുകള് ട്വിറ്റര് പലരീതിയില് ഉപയോഗിപ്പെടുത്തുന്നതില് തങ്ങള് ഏറെ സന്തോഷിക്കുന്നുവെന്നാണ് ട്വിറ്റര് അധികൃതര് പറയുന്നത്.\nജനുവരി 16വരെ അദ്ദേഹത്തിന് 610,460 ഫോളോവേഴ്‌സാണുള്ളത്. ഇന്ത്യയില് ഏറ്റവും കൂടുതല് ഫോളോവേഴ്‌സുള്ള ട്വിറ്റര് ഉപയോക്താവ് തരൂര് തന്നെയാണ്.\nബോളിവുഡ് താരങ്ങളെപ്പോലും പിന്തള്ളിയാണ് തുടര്‍ച്ചയായ ട്വീറ്റുകളിലൂടെ തരൂര് ഇത്രയും ഫോളോവേഴ്‌സിനെ സ്വന്തമാക്കിയത്.\ndelhi congress internet twitter ട്വിറ്റര് കോണ്‍ഗ്രസ് ഇന്റര്‍നെറ്റ് രാഷ്ട്രീയം politician shashi tharoor ശശി തരൂര് tweet രാഷ്ട്രീയക്കാരന്\nStory first published: Saturday, January 16, 2010, 11:03 [IST]


'നമസ്‌തേ ഇംഗ്ലണ്ട്' നേരത്തെ എത്തും - ഇ വാർത്ത | evartha\n‘നമസ്‌തേ ഇംഗ്ലണ്ട്’ നേരത്തെ എത്തും\nന്യൂഡല്‍ഹി: ദസറ റിലീസായി വിപുല് അമൃത്‌ലാല് ഷായുടെ നമസ്‌തേ ഇംഗ്ലണ്ട് എത്തും. ഷൂട്ടിംഗ് സുഗമമായി നടക്കുന്നതിനാലാണ് ചിത്രം പറഞ്ഞതിലും നേരത്തെ റിലീസ് ചെയ്യാന് അണിയറപ്രവര്‍ത്തകര് തീരുമാനിച്ചത്.\nഅര്‍ജുന് കപൂറും പരിനീതി ചോപ്രയുമാണ് ചിത്രത്തിലെ പ്രധാന കഥാപാത്രങ്ങള്. 2007ല് ഇറങ്ങിയ ബ്ലോക്ബസ്റ്റര് ചിത്രം നമസ്‌തേ ലണ്ടന്റെ തുടര്‍ച്ചയാണ് ഈ ചിത്രം. പഞ്ചാബ്, ധാക്ക, ബ്രൂസല്‍സ്, ലണ്ടന് എന്നിവിടങ്ങളിലായിരുന്നു ചിത്രത്തിന്റെ ഷൂട്ടിംഗ്.\nഇഷ്ഖ്‌സാദെയായിരുന്നു അര്‍ജുന് കപൂറിന്റെയും പരിനീതിയുടെയും ആദ്യ ചിത്രം. ഇതിന് ശേഷം ഇരുവരും വീണ്ടുമൊന്നിക്കുന്ന ചിത്രം കൂടിയാണ് നമസ്‌തേ ഇംഗ്ലണ്ട്. ഈ വര്‍ഷം ഒക്ടോബര് 19ന് ചിത്രം തീയറ്ററുകളിലെത്തുമെന്നാണ് പ്രതീക്ഷിക്കുന്നത്.


miscreants attempt to burn imam alive in uttar pradesh. | 29കാരനായ പള്ളി ഇമാമിനെ ജീവനോടെ ചുട്ടുകൊല്ലാൻ ശ്രമം! പള്ളിയിൽ പെട്രോളൊഴിച്ച് തീകൊളുത്തി... - Malayalam Oneindia\njust now മുഴുവൻ ജനങ്ങൾക്കും സൗജന്യ വാക്സിനേഷൻ വേണം, പ്രധാനമന്ത്രിക്ക് കത്തയച്ച് സിപിഎം എംപി എളമരം കരീം\n14 min ago കേരളത്തിലെത്തും മുൻപേ 'കാറ്റ് പോയി' ബുറേവി, 12 മണിക്കൂറിനുളളിൽ ശക്തി കുറഞ്ഞ് തീവ്രന്യൂനമർദമായി മാറും\n24 min ago പുണ്യം പൂങ്കാവനം പദ്ധതി: സന്ദേശ തീർത്ഥയാത്രയ്ക്ക് ശ്രീകണ്ഠേശ്വര ക്ഷേത്രത്തിൽ നിന്ന് തുടക്കം\n29കാരനായ പള്ളി ഇമാമിനെ ജീവനോടെ ചുട്ടുകൊല്ലാൻ ശ്രമം! പള്ളിയിൽ പെട്രോളൊഴിച്ച് തീകൊളുത്തി...\nPublished: December92017, 16:48 [IST]\nഅലിഗഢ്: മുസ്ലീം യുവാവിനെ വെട്ടിക്കൊന്ന് മൃതശരീരം കത്തിച്ച സംഭവത്തിന്റെ ഞെട്ടൽ മാറും മുൻപേ ഉത്തരേന്ത്യയിൽ നിന്ന് സമാനമായ മറ്റൊരു വാർത്തയും. ഉത്തർപ്രദേശിലെ അലിഗഢിൽ പള്ളി ഇമാമിനെ ജീവനോടെ ചുട്ടുകൊല്ലാൻ ശ്രമിച്ചുവെന്നാണ് പുതിയ വാർത്ത. ഹിന്ദി ദിനപ്പത്രമായ അമർ ഉജാലയാണ് ഇക്കാര്യം റിപ്പോർട്ട് ചെയ്തിരിക്കുന്നത്.\n'ആട് പെറാൻ നിൽക്കുന്നത് പോലെ നിൽക്കുന്നതാണോ ഫ്ലാഷ് മോബ്',മലപ്പുറത്തെ എസ്എഫ്ഐ ഫ്ലാഷ് മോബിനും തെറിവിളി\nഅവിഹിത ബന്ധത്തിലേർപ്പെട്ടാൽ സ്ത്രീയും ശിക്ഷിക്കപ്പെട്ടേക്കും? പുരുഷനെ മാത്രം കുറ്റക്കാരനാക്കരുതെന്ന്\nഅലിഗഢ് ജില്ലയിലെ ജട്ടാരി നഗരത്തിൽ കഴിഞ്ഞദിവസം രാത്രി 10.30ഓടെയാണ് സംഭവം. പള്ളിയിലെ മുറിയിൽ കിടക്കുകയായിരുന്ന ഇമാം മുഹമ്മദ് സബീബ് റാസയെയാണ് അജ്ഞാത സംഘം ജീവനോടെ ചുട്ടുകൊല്ലാൻ ശ്രമിച്ചത്.\nവെള്ളിയാഴ്ച രാത്രി 10.30ഓടെയാണ് ഇമാമിന് നേരെ അക്രമമുണ്ടായത്. അലിഗഢ് ജില്ലയിലെ ജട്ടാരി നഗരത്തിലെ ജുമാ മസ്ജിദിലാണ് സംഭവം. പള്ളിയിലെ മുറിയിൽ കിടക്കുകയായിരുന്ന ഇമാം മുഹമ്മദ് സബീബ് റാസ പുറത്ത് നിന്ന് എന്തോ ശബ്ദം കേട്ടാണ് ഉറക്കമുണർന്നത്.\nശബ്ദം കേട്ട് പുറത്തേക്കിറങ്ങാൻ ശ്രമിച്ചെങ്കിലും അജ്ഞാത സംഘം മുറിയുടെ വാതിൽ പുറത്തുനിന്നും പൂട്ടിയിരുന്നു. തുടർന്ന് ജനൽ വഴി പുറത്തേക്ക് നോക്കാൻ ശ്രമിച്ചപ്പോഴേക്കും അക്രമകാരികൾ ഇമാമിന്റെ മുറിയിലേക്ക് പെട്രോൾ ഒഴിച്ചു.\nഇതിനുപിന്നാലെയാണ് അജ്ഞാത സംഘം മുറിയിലേക്ക് തീക്കൊള്ളി എറിഞ്ഞത്. തുടർന്ന് മുറിയിലാകെ തീ പടർന്നു. ഭയന്നുവിറച്ച ഇമാം ഉടൻതന്നെ സമീപവാസികളെ മൊബൈൽ ഫോണിൽ ബന്ധപ്പെട്ടു. സംഭവമറിഞ്ഞ് സമീപവാസികളായ നാട്ടുകാർ പള്ളിയിലെത്തിയപ്പോഴേക്കും അക്രമികൾ ഓടി രക്ഷപ്പെട്ടിരുന്നു.\nഓടിയെത്തിയ നാട്ടുകാരാണ് വാതിൽ ചവിട്ടിപ്പൊളിച്ച് ഇമാമിനെ രക്ഷപ്പെടുത്തിയത്. തീപ്പിടുത്തത്തിൽ മുറിയുണ്ടായിരുന്ന ഫർണ്ണീച്ചറുകളും മതഗ്രന്ഥങ്ങളും പൂർണ്ണമായും കത്തിനശിച്ചു. സംഭവത്തിൽ കേസെടുത്ത് അന്വേഷണം ആരംഭിച്ചിട്ടുണ്ടെന്ന് പോലീസ് അറിയിച്ചു.\n29കാരനായ ഇമാം മുഹമ്മദ് സബീബ് റാസ ഒരു വർഷം മുൻപാണ് ബീഹാറിൽ നിന്നും അലിഗഢിലെത്തിയത്. ഇന്നേവരെ ഇമാമുമായി ആർക്കും പ്രശ്നമില്ലെന്നാണ് നാട്ടുകാരും പറയുന്നത്. ലൗ ജിഹാദ് ആരോപിച്ച് രാജസ്ഥാനിൽ മുസ്ലീം യുവാവിനെ വെട്ടിക്കൊന്ന് കത്തിച്ച സംഭവത്തിന് പിന്നാലെയാണ് ഈ വാർത്തയും പുറത്തുവന്നിരിക്കുന്നത്.\nmuslim islam mosque imam attack burn fire aligarh uttar pradesh മുസ്ലീം ഇസ്ലാം പള്ളി ഇമാം ആക്രമണം തീ ഉത്തര് പ്രദേശ്\nmiscreants attempt to burn imam alive in uttar pradesh.\nStory first published: Saturday, December 9, 2017, 16:48 [IST]